
INTRODUCERE 


Zoologia nevertebratelor, ramură importantă a biologiei, are drept obiect 
de studiu organismele animale eucariote lipsite de coloană vertebrală; acestă 
disciplină se axează pe analiza formei, structurii, funcțiilor şi modului de viata 
a nevertebratelor, totodată oferind răspunsuri legate de dinamica diferitelor 
populații, interrelatiile cu alte vieţuitoare, importanța teoretică şi practică, în 
special în viaţa omului. 

Prezentul Manual este un curs universitar adresat, conform programei 
de învățământ, studenţilor de la secția de Biologie a Facultăţii de Agricultura 
din cadrul Universității de Ştiinţe Agronomice şi Medicină Veterinară 
Bucureşti, fiind în acelaşi timp util tuturor studenţilor şi cadrelor didactice cu 
profil biologic şi nu mai puţin celor cu profil agronomic. Urmărind marea 
diversitate a lumii nevertebratelor, cartea este structurată în două mari părți şi 
anume: Regnul Protista (include Subregnul Protozoa) şi Regnul Animalia 
(include Subregnul Metazoa), fiecare cuprinzând mai multe filumuri 
(încrengături); acestea la rândul lor grupează, după caz: clase, familii, genuri, 
specii. Aşadar, manualul ierarhizează taxonomic universul fascinant al 
animalelor nevertebrate. 

Metazoarele au fost împărțite în două diviziuni: Didermica 
(Diploblastica) Radiata şi Tridermica (Triploblastica), cea din urmă reunind trei 
categorii: Acelomate, Pseudocelomate şi Eucelomate, în funcție de absenţa sau 
prezenţa cavității corpului (celom). 


Autorii 


CAPITOLUL 1 
SUBREGNUL PROTOZOA 


OBIECTIVE: 


prezentarea caracterelor generale ale protozoarelor; 
descrierea pricipalelor grupe taxonomice ale protozoarelor, cu 
referire la: morfologia externă, organizare internă, reproducere şi 


dezvoltare, ecologie, clasificare, relaţii filogenetice. 


CUVINTE CHEIE: 


eucariote unicelulare 

energidă (nucleu) 

funcțiile organismului 

organite celulare (comune şi specifice) 
organite de mişcare 


cicluri evolutive 


Protozoarele fac parte din regnul Protista. Protistele reunesc aproximativ 


30 de filumuri, care sunt atât de diverse încât definiția regnului este dată prin 


eliminare: protistele nu sunt plante pentru că nu se dezvoltă dintr-un embrion 


ca acestea din urmă; nu sunt animale pentru că nu se dezvoltă dintr-o blastula 
şi nu Sunt fungi pentru că nu se dezvoltă din spori. 
Filumurile acestui regn reunesc alge, diferite grupe de mucegaiuri şi 


protozoare, acestea din urmă făcând obiectul zoologiei nevertebratelor. 


Organizarea celulară. Protozoarele reprezintă primele organisme 
animale apărute pe scara evoluţiei. Din punct de vedere structural toate 
protozoarele sunt organisme eucariote unicelulare. 

Celula vie (fig. 1) reprezintă un sistem biologic. Prin sistem biologic se 
înțelege un ansamblu de componente interconectate într-o formaţiune 
complexă, relativ stabilă, formaţiune care se comportă ca un întreg, cu 
proprietăți şi funcții distincte calitativ şi cantitativ de proprietățile elementelor 
componente. Există sisteme lipsite de viata (nebiologice), precum particule 
subatomice, atomi, molecule şi sisteme dotate cu viata (biologice) cum ar fi 
celulele, țesuturile, organele, organismul, populaţia, biocenoza şi biosfera. 

Celula reprezintă primul sistem biologic care manifestă cea mai 
importantă caracteristică a materiei vii: capacitatea de autoreproducere. 

Celula, ca sistem, prezintă următoarele caracteristici: reprezintă un 
sistem deschis, întrucât prezintă în permanenţă schimburi energetice şi 
materiale cu mediul extracelular; are caracter istoric, apărând la un anumit 
moment al evoluției materiei vii şi putând să dispară, atunci când materia vie îşi 
va produce o altă formă mai eficientă de organizare decât celula; are caracter 


informaţional, întrucât recepționează, acumulează, prelucrează şi transmite 


informaţii prin intermediul codului genetic; prezintă trei categorii de programe, 
legate de capacitățile sale morfo-functionale: programe „pentru sine”, ce 
asigură autoconservarea celulei; programe ale sistemelor componente, aşa cum 
sunt programele organitelor componente sau ale complexelor moleculare; 
programe superioare, care asigură existența sistemelor superioare (ţesuturi, 
organe, organism); manifestă echilibru dinamic, pendulând continuu fata de o 
stare morfo-functionala optimă, stabilă; este capabilă de autoreglare sau 
„feedback”, proces prin care îşi controlează procesele interne, în funcție de 
relaţiile cu mediul extracelular prin mecanisme de tip cibernetic; prezintă 
heterogenitate internă, însuşire de a fi alcătuită din elemente componente mai 
mult sau mai putin diferite (ribozomi, mitocondrii, microtubuli, microfilamente 
etc.). 

Celula protozoarelor este constituită din citoplasmă, membrană 
plasmatică, unul sau mai multi nuclei precum şi din constituenți plasmatici şi 
paraplasmatici. 

Citoplasma este alcătuită din două componente: citosol şi citoschelet. 

Constituentii morfo-functionali ai membranei plasmatice sunt 
reprezentați de glicocalix, plasmalema şi citoscheletul membranei. Principalele 
funcții ale membranei celulare constau in delimitarea morfologică şi funcțională 
a celulei (conferindu-i acesteia individualitate), asigurarea transportului 
transmembranar de substanțe şi medierea interacțiunilor celulei cu alte celule 


sau cu componentele moleculare ale matricei extracelulare. 


Nucleul reprezintă constituientul esențial al celulelor eucariote, fără de 
care existenţa lor ar fi compromisă. Nucleul este constituit dintr-o membrană 
nucleară poroasă ce permite schimburi nucleoplasmatice, o matrice internă 
(cromatina) şi unul sau mai multi nucleoli. El există în toate celulele eucariote 
(mai putin în eritrocitele vertebratelor superioare, unde este eliminat prin 
exocitoză în cursul eritropoezei). Unele protozoare sunt monoenergide având 
doar un singur nucleu, altele, pot fi polienergide homo- sau heterocariote (cu 
doi sau mai multi nuclei identici, respectiv diferiți şi care sunt diferentiati în 


macro- şi micronuclei). 


centrosferă 


centrozom 
nucleol 


cromatină aster 
reticul endoplasmatic rugos 


lizozom 


aparat Golgi 
membrană plasmatică 
membrană nucleară 
poroasă 


reticul endoplasmatic 
neted 


vacuolă contractilă 


ectoplasmă vacuolă digestivă 


endoplasmă mitocondrie 


pseudopod 


Fig. 1. Celula vie — organizare (din Aioanei, 2003) 


Membrii filumurilor Sarcomastigophora, Apicomplexa, Microspora şi 
Myxospora au unul sau mai multi nuclei de acelaşi tip, în timp ce cei ai 
Ciliophorelor au in general două tipuri de nuclei. Macronucleul coordonează 
funcțiile vegetative ale celulei în timp ce micronucleul este implicat în 
reproducere. 

Până în prezent, din punct de vedere structural, s-au descris două tipuri 
de nuclei: nucleul vezicular şi nucleul compact. Nucleul vezicular are o 
membrană delicată sub care cromatina este fluidă; este caracteristic 
sarcodinelor şi mastigoforelor. Nucleul compact conţine o cromatină compactă, 
uniform repartizată iar membrana nucleară este mai puţin vizibilă; sunt în 
general de dimensiuni mai mari şi de forme variate (halteră, moniliform, 
dendritic, filamentos etc.). Aşa este nucleul dinoflagelatelor precum şi 
macronucleul ciliatelor şi suctorilor. 

Nucleolul existent în toți nucleii celulelor eucariote poate fi unic sau 
multiplu şi nu este delimitat prin membrane de restul nucleului. Până în prezent, 
nucleolul pare a îndeplini următoarele funcții: sinteza de acid ribonucleic 
ribozomal (ARNr); formarea precursorilor ribozomali prin ataşarea de ARNr 
sintetizat în nucleol a proteinelor ribozomale provenite din citoplasmă; 
maturarea $i stocarea precursorilor ribozomali înainte ca aceştia să fie exportati 
prin porii nucleului către citoplasmă, unde se definitivează maturarea lor, 
devenind ribozomi capabili de sinteză proteică; pregătirea mitozei prin 
tranzitarea ARNm şi ARNt spre citoplasmă. Prin aceste roluri nucleolul se 


constituie ca o componentă indispensabilă pentru funcționarea celulei. 

Constituentii plasmatici sunt autoreproductibili, fiind reprezentați de 
catre reticulul endoplasmatic, mitocondrii, aparat Golgi, ribozomi, lizozomi, 
centrozom, etc. 

Citoplasma majorităţii protozoarelor conţine una sau mai multe vacuole 
care apar ca vezicule sferice, plutind printre granulele citoplasmatice. Din punct 
de vedere fiziologic, sunt diferenţiate in vacuole contractile sau pulsatile şi 
vacuole digestive. Vacuola contractilă funcționează ca organit osmoreglator pe 
când cea digestivă reprezintă sediul digestiei particulelor nutritive. 

Constituentii paraplasmatici nu sunt autoreproductibili şi sunt 
reprezentați de  învelişurile de protecție, testurile, mucopolizaharidele, 
substanțele de rezervă. Ei sunt rezultatul metabolismului şi sunt specifici 


diferitelor unităţi taxonomice. 


Organite de protecție pot fi permanente (trichocistii, trichitele, 
nematocistii, capsulele polare etc.) şi temporare (chisti, care pot fi de înmulţire, 
de nutriție, de propagare, sau de protecție); după natura lor sunt euplasmatice şi 
aloplasmatice (paraplasmatice), ultimele rămânând după diviziune la una dintre 


celulele fiice; cele euplasmatice se lizează şi apoi se refac. 


Funcţiile protozoarelor se împart în trei mari categorii: de relaţie, de 
nutriție şi de reproducere. 
Funcţiile de relație sunt reprezentate de locomotie, sensibilitate şi 


excitabilitate. 

Locomotia se realizează prin intermediul organitelor de mişcare ce pot fi 
reprezentate de flageli, pseudopode, cili sau derivatele lor: membrane 
ondulante, cirri etc. 

Flagelii reprezintă formaţiuni permanente caracteristice flagelatelor dar 
şi rizopodelor. Ei posedă la bază un granul bazal care este un derivat 
centrozomal. Numărul flagelilor variază de la 1-2-4 până la foarte multi 
(hipermastigide). Uneori flagelul merge in lungul celulei dand nastere la 
membrane ondulante care sunt expansiuni citoplasmatice plane, subțiri, 
asemănătoare unor valuri ce se onduleaza, deplasând corpul unicelular. 

Cilii reprezintă organite de mişcare caracteristice ciliatelor şi sunt ca şi 
flagelii, formaţiuni filiforme permanente ale ectoplasmei. Ei sunt mai scurți şi 
în număr foarte mare, structura lor submicroscopica fiind asemănătoare cu cea a 
flagelilor. Din fuziunea lor rezultă membrane ondulante, membranele, cirri. 
Dispozitia lor caracterizează diferite ordine ale ciliatelor. 

Pseudopodele sunt organite de mişcare caracteristice sarcodinelor dar 
pot exista şi la unele flagelate. Ele reprezintă expansiuni temporare ale 
protoplasmei, cu formă şi structură care diferă de la un ordin la altul. 

Sensibilitatea. Cilii tactili şi flagelul au şi funcție taculă. Rol în 
perceperea luminii au şi: stigma flagelatelor autotrofe, care reprezintă o 
acumulare de pigment carotinoid, sau ocelul celular (Erythropsis). 

La ciliate, în citoplasmă, există cristale cu rol în perceperea gravitației 
(Paramecium) sau vacuole cu concreţii (la ciliatele aparținând familiei 


Butschliidae, care parazitează în tractusul intestinal al mamiferelor sau la cele 

care fac parte din familia Paraisotrichidae şi care sunt endoparazite în cecumul 
şi colonul cailor). 

Vacuolele cu concretii sunt structuri extrem de specializate, care sunt 
situate în treimea anterioară a corpului unicelular, fiind alcătuite dintr-o bonetă 
peliculară, un perete vacuolar permanent, concretii granulare şi două sisteme 
fibrilare (fibrile ale peretelui şi fibrile centripete). 

Excitabilitatea. Protozoarele reacționează la diferiți stimuli prin întreaga 
lor citoplasmă. Excitatia produsă într-un punct oarecare al corpului se poate 
transmite difuz prin citoplasmă, sau prin organite specializate cum sunt: rețeaua 
argentofila a flagelatelor şi ciliatelor, de natură ectoplasmatică şi aparatul 
neuromotor al ciliatelor, de natură endoplasmatică. 

Protozoarele fixate reacționează fata de excitanti prin mişcări numite 
tropisme (poziţii orientate). Formele libere prezintă taxii sau mişcări orientate. 
Atât tropismele cât şi taxiile pot fi pozitive sau negative şi sunt denumite după 
natura excitantului care le produce (galvanotropism/galvanotactism, 
fototropism/fototactism etc). 

Nutritia protozoarelor poate fi holofitică (autotrofa) sau holozoica 
(heterotrofă), aceasta din urmă realizându-se prin: osmoză, fagocitoză sau 
pinocitoză. Unele protozoare sunt mixotrofe, ocupând o poziție intermediară 
între plante şi animale. Protozoarele mixotrofe pierd la întuneric capacitatea de 
fotosinteză, hrănindu-se cu bacterii şi substanțe organice. La protozoarele 
autotrofe pigmentul asimilator se găseşte în plaste verzi (cloroplaste), galbene 


(cromoplaste), sau incolore (leucoplaste). 

Nutritia saprofagă implică existența unui flux prin membrana 
plasmatică. Protozoarele saprozoice sau saprofitice se hrănesc prin osmoză cu 
molecule organice mari. 

Excretia se realizează prin vacuola contractilă sau pulsatilă, care are şi 
rol osmoregulator, menţinând echilibrul osmotic al mediului intern al 
animalului. Ea este prezentă la protozoarele libere dar lipseşte la protozoarele 
endoparazite şi la unele marine. Vacuola contractilă este formată dintr-o 
veziculă sferică - vacuola contractilă propriu-zisă care este înconjurată de un 
ansamblu de mici vezicule sau tubuli care poartă numele de spongiom. 
Spongiomul colectează apa din celulă, care apoi este deversată în vacuola 
contractilă. Aceasta din urmă elimină fluidul în mediul extern printr-un por 
permanent sau temporar. În activitatea vacuolei pulsatile se disting două faze: 
de umplere (diastolă) şi de golire (sistolă). Când există două vacuole, ele 
funcționează alternativ. Ritmul contractiilor variază cu temperatura şi 
concentraţia mediului extern acesta scăzând pe măsura creşterii concentrației 
în săruri, devenind nule într-un mediu izotonic cu al animalului. Cantitatea de 
apă eliminată prin vacuola contractilă este mare: în circa 21 de minute un 


Paramecium elimina un volum de apă egal cu al corpului său. 


Structura vacuolei contractile variază cu grupul taxonomic (fig. 2). 

Fig. 2. Schema celor patru tipuri de vacuole contractile ale protozoarelor: A şi B — 
vacuola contractilă a ciliatelor; C — vacuola contractilă tipică a amibelor; D — vacuola 
contractilă la majoritatea flagelatelor şi la amibele mici (din Barnes, 1987) 


Rolul osmoregulator al vacuolei pulsatile a fost demonstrat prin 
metoda micropuncturii ultraviolete: când una din cele două vacuole pulsatile 
ale unui Paramecium este inactivată prin bombardarea cu un fascicul fin de 
raze ultraviolete, cea rămasă îşi măreşte ritmul pulsatiilor de la 1/10 secunde, 
la 1/7 secunde; dacă sunt inactivate ambele vacuole, animalul se umflă şi 
crapă, situație împiedicată prin introducerea lui într-o soluție de zaharoză 
1,5%. În acest ultim caz, surplusul de apă iese din corp şi după un timp 
vacuolele redevin funcționale. Microscopia electronică a demonstrat că rol în 
excretie îl au şi trichocistii, prin înmagazinarea sărurilor organice care apoi 


sunt eliminate odată cu „explodarea” acestor structuri. 

Respirația se face prin întreaga suprafaţă a corpului. O parte din CO» se 
elimină prin vacuola pulsatilă. Paraziţii intestinali utilizează energia rezultată 
din descompunerea glicogenului sau paraglicogenului în acizi graşi şi CO». 
Paraziţii sanguini preiau oxigenul din plasma sanguină. Alte protozoare, 
folosesc oxigenul rezultat din fotosinteza simbiontilor (zoochlorele, 
zooxanthele). 

Reproducerea protozoarelor este în general asexuată, realizându-se prin 
separarea unei celule mame în două celule fiice. Reproducerea sexuată este mai 
rară şi constă în unirea a două celule sau nuclei haploizi, diferiți din punct de 
vedere sexual, având ca rezultat apariția zigotului diploid. Cele două modalități 
de reproducere pot alterna iar în acest caz, ciclul evolutiv al protozoarului este o 
metageneză (foraminifere, sporozoare). 

Reproducerea asexuată are loc, în general prin kariokineză sau mai rar 
prin amitoză (macronucleul cilioforelor). Cel mai răspândit mod de înmulţire 
asexuată este diviziunea binară care, la protozoarele cu formă constantă se 
poate face în plan longitudinal (flagelate) sau transversal (ciliate). Diviziunea 
binară poate fi o bipartitie (fig. 3) (cand produşii rezultați din diviziune sunt 
egali) sau poate fi o înmugurire (când aceşti produşi sunt inegali). La rândul ei, 
înmugurirea poate fi externa (Euplotes gemmipara) sau internă, ultima având 
loc în corpul celulei mame, într-o cavitate incubatoare (Tokophrya). Mugurele 
se separă şi, după o scurtă dezvoltare, atinge dimensiunile şi înfăţişarea 


definitivă. 

Fig. 3. Diviziunea la Amoeba proteus: A — D — kariotomia; D-F -— 
plasmotomia (după Radu şi Radu, 1972) 


Un alt mod de diviziune este cea multiplă care poate avea loc prin 
schizogonie sau prin palintomie. În schizogonie au loc diviziuni nucleare 
(kariotomii) succesive urmate de o plasmotomie simultană, cu formarea 
schizozoitilor sau merozoitilor (foraminifere, radiolari). Palintomia se petrece 
sub un chist, prin diviziuni binare succesive iar rezultantii numiti tomifi sunt din 
ce in ce mai mici ca dimensiune. 

Reproducerea sexuata (gamogonia) poate imbraca, la protozoare aspecte 
multiple. La unele protozoare acet tip de reproducere nu se cunoaste. Faza 
haploida, condiţie obligatorie pentru gameti, se realizează prin meioză care 
după momentul când are loc, este de trei tipuri : 1) inițială sau zigotică, atunci 
când se petrece imediat după formarea sincarionului; toți urmaşii zigotului sunt 
haploizi, iar faza diploidă este scurtă şi redusă la zigot (fitomonadine, 


sporozoare, unele polimastigine); 2) terminală sau gametică, atunci când are 

loc la formarea gametilor, respectiv a pronucleilor staționar şi migrator; faza 
haploidă este scurtă şi redusă la gameti, respectiv la pronuclei (heliozoare, 
polimastigine, micronucleul cilioforelor); 3) intermediară, atunci când se 


petrece la jumătatea ciclului (foraminifere). 


Fig. 4. Copulatia la flagelate: A — izogameti; B — 
copula; C -— heterogameti ; D —- copula 
heterogametilor; E — anizogamie (macro- şi 
microgameti) (dupa Wetzel si Kaestner, 1969) 


La protozoare se disting trei tipuri de sexualitate: copulatia (flagelate, 
sarcodine, sporozoare,  amibosporidii), conjugarea, (legată de starea 
heterocariotă a cilioforelor) şi pedogamia sau autogamia (la heliozoare). 
Copulatia (fig. 4) constă în unirea totală şi definitivă a două celule de sex opus. 
Are loc kariogamia, rezultând sincarionul sau nucleul de fecundatie. 

În conjugare, doi indivizi fac schimb de substanță nucleară prin puntea 
citoplasmatică care-i uneşte temporar, iar sincarionul rezultă din contopirea 
celor doi pronuclei: staționar şi migrator. Conjugantii pot fi considerați gamonti 
(vezi ciliatele). 

La protozoare, sexualitatea reprezintă mai mult o cale de modificare a 
stării fiziologice, de revitalizare a individului. La sporozoare, însă, sexualitatea 


este obligatorie, iar la eugregarine reprezintă singura cale de înmulțire. 

Moewus, Hartmann şi colab. au dovedit experimental că sexualitatea este 
determinată de factori intrinseci (genetici) şi de factori extrinseci (factori de 
mediu). Hartmann (1929) şi Moewus (1934-1938) cit. de Aioanei (2003), au 
pus în evidenţă la algele brune şi respectiv la flagelate fenomenul sexualității 
relative. Lucrând cu populaţii de Chlamydomonas, Moewus a constatat că în 
combinaţii de gameti proveniţi din culturi diferite, frecvenţa cuplurilor variază. 
După forţa sexuală manifestată de gameti, autorul stabileşte trei categorii ale 
acestora: gameti slabi, mijlocii şi puternici. Inegalitatea de ,,forta” sexuală este 
ereditară şi se traduce printr-o comportare diferită a gametilor slabi şi mijlocii: 
gametii unei populaţii care, în cuplurile izodiname (ambii gameti cu aceiaşi 
„forţă” sexuală), se comportă ca masculi, puşi în prezența unor gameti masculi 
mai puternici devin femeli, copulează şi dau zigoti. Gametii femeli, puşi in 
prezența unor gameti femeli mai puternici se comportă ca masculi. 

Sexualitatea relativă presupune persistenta în elementul sexual a două 
potentialitati de sex opus, cu predominanta uneia dintre ele, şi există în 
principiu numai la organismele inferioare izogame sau slab anizogame. 

Anizogamia metazoarelor reprezintă © specializare absolută, 
ireversibilă, prin stabilirea în însuşi elementul sexual a uneia din potentialitatile 
sexuale. Moewus şi colab. (1935-1941) au elucidat la Chlamydomonas procesul 
biologic cunoscut sub numele de chimiotactism, proces care asigură întâlnirea şi 
copularea gametilor. Ei au stabilit existența a trei substanțe caracterizate prin 


activitatea şi afinitatile lor chimice: chinemone, gamone şi termone. 

Modul de viata. Protozoarele sunt legate de umiditate, populând apele 
dulci, permanente sau temporare, mările, bazinele salmastre, apele suprasărate 
(Dunaliella salina, Amoeba salinarum, Bodo caudatum). Multe protozoare sunt 
edafice, talia lor mică permițându-le să trăiască în capilarele din sol. Închistate, 
protozoarele sunt răspândite cu ajutorul vântului, al plantelor sau pe picioarele 
păsărilor; de aici şi cosmopolitismul lor. Unele protozoare trăiesc la suprafaţa 
zăpezii sau gheții (Chlamydomonas nivalis). 

Unele grupe de protozoare sunt exclusiv marine, populând anumite 
zone: radiolarii sunt planctonici, iar foraminiferele, cu excepția globigerinelor 
sunt bentonice. Numeroase protozoare trăiesc în fital (zona de vegetaţie) iar 
altele în psamon (interstitiile nisipului). Unele grupe sunt specifice apelor dulci 
(heliozoarele, tecamoebienii), caracterizând diferite tipuri de ape şi 
reprezentând indicatori biologici. Din punct de vedere al temperaturii pe care o 
preferă, unele protozoare sunt termofile. De exemplu, în izvoarele termale 
trăieşte tecamoebianul Trinema (la 40-45 CO) şi ciliatul Nassula elegans (la 50- 
55 c®). Alte protozoare, cum ar fi Disematosoma (ciliate), sunt iubitoare de 
temperaturi joase, întâlnindu-se sub gheață. 

Parazitismul este foarte răspândit printre protozoare, având la origine 
formele libere sau saprozoice. Speciile parazite şi-au urmat gazdele în 
migrațiile lor şi au avut chiar o evoluție paralelă cu a acestora. Dintre flagelate, 
speciile de Trichomonas, Trypanosoma, sau Leishmania reprezintă agenți 
patogeni care produc boli grave ale omului. Specii de Entamoeba şi 


Acanthamoeba dintre sarcodine sunt agenți etiologici ale unor boli severe. 

Apicomplexele sunt exclusiv parazite. Printre protozoare sunt frecvente şi 
cazurile de hiperparazitism: Nosema frenzelinae (microsporidie) este parazită la 
gregarina Cephaloidophora conformis din intestinul crabului Pachygrapsus 
marmoratus. Influenta parazitilor asupra gazdelor se manifestă nu numai prin 
acțiunea lor spoliatoare dar şi printr-o acțiune mecanică şi toxico-alergică. 

În relaţiile protozoarelor cu alte organisme trebuie amintite 
comensaliamul şi simbioza. Un caz interesant îl oferă Trichodina (peritrichi), 
comensală cu hidrele de apă dulce, şi care se hrăneşte cu resturi alimentare care 
cad de la gazdă dar şi cu bacterii. Un exemplu elocvent de simbioză obligatorie 
este cel al hipermastigidelor care trăiesc în punga rectală a termitelor. În 
absenţa hipermastigidelor, termitele, incapabile de a digera lemnul, mor prin 
inanitie. 

Prin numărul lor imens, protozoarele planctonice din bazinele mari 
reprezintă o primă verigă importantă a lanțului trofic, iar în calitate de 


consumatori de cadavre, participă în procesul de autopurificare. 


Asupra sistematicii protozoarelor se mai poartă încă discuţii. Din 
considerente strict didactice considerăm că protozoarele cuprind cinci mari 
filumuri: Sarcomastigophora, Apicomplexa, Microspora, Myxozoa şi 


Ciliophora. 

FILUM SARCOMASTIGOPHORA 


Prin cele peste 18 000 de specii descrise, reprezintă unul din cele mai 
mari filumuri de protozoare, fiind împărțit în trei subfilumuri: Mastigophora 
(Flagellata), Opalinata şi Sarcodina. Prezintă drept organite de mişcare flageli 


sau pseudopode şi sunt monoenergide sau polienergide homocariote. 


SUBFILUM MASTIGOPHORA (FLAGELLATA) 


Mastigoforele reprezintă un grup heterogen şi primitiv cu afinități de 
vegetale (fitomastigine) şi de animale (zoomastigine). Grupul include acele 
protozoare care ca adulți posedă flageli. Mastigoforele pot fi convenţional 
divizate în două clase: Phytomastigophorea şi Zoomastigophorea. 

Fitomastigoforeele posedă, în general, unul sau doi flageli precum şi 
plaste asimilatoare. Marea lor majoritate sunt libere. Din acest motiv, ele sunt 
asemănătoare plantelor şi sunt tratate de către botanişti ca alge. 

Zoomastigoforele prezintă unul sau numeroşi flageli, nu au plaste 
asimilatoare şi sunt holozoice sau saprozoice. Unele sunt libere, dar majoritatea 
sunt comensale, simbiotice sau parazite la alte animale, în special artropode şi 
vertebrate. Înmulțirea asexuată se face prin diviziune binară în plan 
longitudinal. Reproducerea sexuată, atunci când există, se face prin gameti 
flagelati. În general, acest grup este considerat a nu fi o unitate monofiletică. 


Corpul este fusiform sau oval, uneori turtit (Phacus), acoperit de o peliculă fină, 

cu sau fără striatii, sau cu o membrană rigidă, uneori cu plăci celulozice 
(peridinieni). 

Flagelul reprezintă organitul comun tuturor mastigoforelor, având rol în 
mişcare, sensibilitate iar la unele specii este implicat şi în nutriţie. La baza 
flagelului, în corpul celular, se află un granul bazal, uneori şi un blefaroplast. 
De la blefaroplast, către interiorul celulei pleacă o rădăcină flagelară sau 
rizoplast. Teaca flagelului este de natură ectoplasmatică şi poate prezenta nişte 
expansiuni filamentoase, numite mastigoneme. Ultrastructura flagelului şi 
cililor este similară la toate organismele eucariote, fiind constituită asemănător 
unui cablu. La exterior, flagelul este protejat de o membrană ce este o 
prelungire a plasmalemei iar în interior prezintă o matrice citoplasmatică clară. 
Microscopia electronică a demonstrat că tija flagelului, numită şi axonemă, 
apare pe secțiune transversală ca fiind compusă din doi tubuli centrali (dublet 
central) separați unul de celălalt şi din nouă perechi de tubuli sau dublete 
periferice dispuse pe generatoarea unui cilindru sub membrane flagelului. 
Aceşti tubuli de alcătuire „9 + 2”, structură aproape universală, străbat 
lungimea flagelului. La polimastigine şi la spermatozoidul mamiferelor, între 
dubletul central şi coroana de 9 dublete periferice, se interpune o coroană de 9 
subfibrile. Peretele dubletului central este format din 18 protofibrile sau 
subunități fibrilare pe când al dubletelor periferice din 23 de protofibrile. Cei 
doi tubuli ai dubletelor periferice, numiți A şi B au pereţii formaţi din câte 10 
protofibrile, plus încă 3, care realizează peretele comun al fiecărui dublet 


periferic. Tubulul A poartă două şiruri longitudinale de „braţe” care sunt 

direcționate spre dubletul vecin, în sensul acelor de ceasornic. Compoziţia 
moleculară a tubulilor este o proteină numită tubulină, care face parte dintre 
proteinele citoscheletice. Compoziția chimică a „braţelor” este dineina, proteină 
cu proprietate enzimatică, şi anume adenozintrifosfatazică. Dineina hidrolizează 
ATP-ul în prezenţa ionilor de Ca++ şi Mg++ cu eliberare de energie utilizată în 
mişcarea flagelului. În jurul celor doi tubuli centrali există o teacă centrală 
foarte subțire de la care pleacă radiar spre fiecare dublet periferic 9 fibrile care, 
spre baza flagelului sunt întărite de fibrile secundare. Aproape de joncțiunea 
flagelului cu suprafaţa celulei există o zonă de tranziție unde tubulii centrali se 
întrerup iar sub ei apare o placă centrală. Această placă centrală este străbătută 
de dubletele periferice ce merg spre interiorul citoplasmei, la acestea 
adăugându-se încă un tubul. În acest fel se constituie granulul bazal al flagelului 
alcătuit din 9 triplete. Tubulul A al fiecărui triplet este legat de tubulul C al 
tripletului vecin printr-o fibrilă foarte subțire. Partea cea mai depărtată de 
suprafaţa celulară a corpusculului bazal conţine în mijlocul său 9 microfibrile 
dispuse ca spitele unei roti. In multe cazuri, granulul bazal se prelungeşte în 
citoplasmă printr-un fascicul de microfilamente paralele, cu aspect striat şi care 
reprezintă rizoplastul sau rădăcina flagelului. Teaca flagelului este 
citoplasmatică, având expansiuni filamentoase numite mastigoneme. Numărul 
ŞI dispoziția mastigonemelor sunt caracteristice pentru diferiți taxoni. Flagelul, 
rizoplastul, centrozomul şi derivații săi (granulul bazal, blefaroplastul) 


formează cinetida sau aparatul locomotor al celulei. In apropierea 

blefaroplastului sau a granulului bazal, se află un dictiozom golgian hipertrofiat 
numit aparat parabazal cu rol secretor. 

Anumite flagelate parazite posedă o serie de organite specializate, 
asociate flagelului şi care îndeplinesc funcţii specifice. Aceste organite sunt 
reprezentate de: axostil, pelta, costa, aciculum şi mioneme. 

Flagelul este adaptat pentru a funcţiona într-un mediu fluid iar propulsia 
flagelară la majoritatea mastigoforelor urmăreşte acelaşi principiu ca cel al unui 
elice. Ea se realizează prin ondulatiile flagelului într-unul sau mai multe 
planuri, fapt care împinge sau trage corpul unicelular într-o anumită direcție. 
Valurile ondulatorii se propagă de la baza spre vârful flagelului şi împing 
organismul în direcție opusă sau se propagă de la vârt spre bază şi trag corpul 
unicelular. La numeroase specii care posedă doi flageli modul real de mişcare 
este determinat de orientarea flagelilor. În afara undelor ondulatorii, la 
mastigofore au mai fost descrise şi alte tipuri de „bătaie” ale flagelului. 

Mastigoforele se reproduc asexuat prin diviziune binară, în plan 


longitudinal. Nutriție holozoica, holofitică sau de ambele tipuri. 


Clasa Phytomatigophora cuprinde flagelate în marea lor majoritate 
libere, autotrofe (holofitice), cu plaste sintetizatoare, exceptional holozoice prin 
pierderea secundară a plastidelor. În general, prezintă unul sau doi flageli. 

Fitomastigoforele cuprind mai multe ordine: Chrysomonadida 
(Chrysophyta) - Chromulina,  Synura,  Ochromonas;  Sylicoflagellida 
(Chrysophyta) - Dictyocha; Coccolithophorida - Coccolithus, Rhabdosphaera; 

Heterochlorida (Xanthophyta) — Myxochloris; Cryptomonadida (Cryptophyta) - 
Chilomonas;  Dinoflagellida (Pyrrophyta) - Noctiluca,  Gonyaulax, 
Gymnodinium, Ceratium, Symbiodinium, Haplozoon, Blastodinium; Ebriida - 
Ebria; Euglenida (Euglenophyta) - Euglena, Phacus, Astasia, Trachelomona; 
Chloromonadina (Chloromonadophyta sau Rhaphidiophyta) - Gonyostomum; 


Volvocida - Chlamydomonas, Haematococcus, Gonium, Pandorina, Volvox. 


Clasa Zoomastigophora reuneste flagelate holozoice, fara cloroplaste 
sau leucoplaste. Prezintă doi până la foarte multi flageli şi aparat parabazal 
dezvoltat. Reproducera asexuată predomină; sexualitatea este in general rară. 
Cuprinde forme libere dar mai ales comensale, simbionte şi parazite. 

Se cunosc următoarele ordine:  Choanoflagellida  (Codosiga, 
Codonocladium, Proterospongia, Salpingoeca), grupul cel mai strâns înrudit de 
metazoare decât oricare alt grup al protozoarelor; Rhizomastigida 
(Mastigamoeba, Dimorpha);  Kinetoplastida (Trypanosoma, Leishmania, 
Bodo); Retromonadina (Chilomastix); Diplomonadida (Giardia, Hexamita); 
Oxymonadida (Oxymonas, Dinenympha, Saccinobaculus); Trichomonadida 
(Trichomonas); Hipermastigida (Spirotrichonympha, Trichonympha, 


Lophomonas, Barbulonympha). 

SUBFILUM OPALINIDA 


Membrii acestui grup au o poziție sistematică controversată, fiind 
considerate de către unii autori ca protociliate, din cauza numeroşilor flageli 
MICI, dispuşi în şiruri longitudinale regulate, asemănători cililor precum şi a 
stării polienergide. Honigberg şi colab. (1964) cit. de Aioanei (2003) atribuie 
acest grup sarcomastigoforelor, întrucât în opoziție cu ciliatele, nu au citostom, 
sunt polienergide homocariote, iar multiplicarea asexuată se face prin 
plasmotomie în plan longitudinal. Reproducerea sexuată este reglată hormonal 
după ciclul gazdei. Opalinidele (fig. 5) sunt endoparazite în tubul digestiv al 
amfibienilor, reptilelor şi peştilor. 

Opalinidele includ doar o singură familie, Opalinidae, cele mai 
cunoscute genuri fiind Opalina, Protoopalina, Zelleriella şi Cepedea. La 
Protoopalina şi Zelleriella există doi nuclei pe când la Opalina şi Cepedea 


numărul acestora este mare. 


Fig. 5. Opalinide parazite: A — Opalina ranarum din rectul şi vezica urinară la Rana şi 
Bufo. B — Protoopalina saturnalis din tractusul digestiv al peştelui marin Box boops. C — 
Cepedea lanceolata din colonul amfibienilor. D — Zelleriella elliptica din colonul de Bufo 
valliceps (după Cheng, 1974) 

SUBFILUM SARCODINA 


Sarcodinele reunesc acele protozoare la care adulții posedă expansiuni 
citoplasmatice temporare numite pseudopode şi care au rol în locomotie sau 
capturarea micilor prăzi. Prezența pseudopodelor în stadiul de trofozoit este 
considerată în general, principala caracteristică a sarcodinelor. La unele amibe, 
în anumite stadii de dezvoltare pot exista flageli. 

Citoplasma este, în general, separată în ecto- şi endolasmă, iar corpul 
unicelular este delimitat de o plasmalemă flexibilă ceea ce permite emiterea de 
pseudopode. Pseudopodele sarcodinelor pot fi grupate în patru tipuri principale: 
1) lobopode, digitiforme, rotunjite distal şi care pot fi endolobopode, când 
conţin şi endoplasmă sau exolobopode când au doar ectoplasmă); 2) filopode, 
de natură ectoplasmatică, filamentoase şi efilate distal, ramificate dichotomic şi 
anastomozabile; 3) granuloreticulopode, fine, anastomozate în reţea şi parcurse 
permanent la exterior de un curent de granule; 4) axopode, ascuţite, cu un ax 
citoplasmatic rigid (axonemă), constituit din microtubuli; sunt permanente, dar 
capabile de diferenţiere prin lichefierea axului de susținere. 

Corpul sarcodinelor poate fi nud (gimnamoebienii şi majoritatea 
heliozoarelor) sau protejat de un test cu structură variată şi complicată, de 
natură endo- sau exogenă. Tecamoebienii posedă un test simplu, uniloculat, 


simetric şi pseudochitinoid (Arcella). 

Uneori animalul cimentează pe test corpi străini (Difflugia) sau plăcuțe 
silicioase sau calcaroase secretate de către endoplasma. La foraminifere, testul 
este uni- sau pluriloculat, cu camarute dispuse variat şi mineralizat cu CaCO3. 

Excepţie fac foraminiferii primitivi (Lagena) la care testul este din 
tectină (substanță asemănătoare cheratinei), demonstrând astfel legătura cu 
tecamoebienii. La foraminiferii de mare adâncime, din cauza presiunii mari, 
CaCO3 este dizolvat iar animalul cimentează corpi minerali. Radiolarii au 
corpul total sau parțial protejat de un schelet silicios, endogen, sub formă de 
spiculi sau de test continuu, alcătuit din sfere concentrice dantelate. La acantari, 
scheletul este format din spiculi de celestină sau acantină. Există şi puţini 
radiolari la care scheletul lipseşte (Thalassicolla, Collozoum) sau la care 


scheletul are origine exogenă. 


Sarcodinele sunt protozoare care prezintă pseudopode drept organite de 
locomotie şi hrănire. Flagelii pot apare doar în anumite stadii de dezvoltare ale 
ciclului lor vital. Organite corticale putin dezvoltate. Atunci când există, 
testurile au forme variate şi compoziție chimică caracteristică fiecărui grup. 
Sunt mono- sau polienergide. 

Subfilumul Sarcodina este reprezentat de către două superclase: 
rhizopode şi actinopode. Primul grup reuneşte amibele nude (gimnamoebieni), 
amibele cu test (tecamoebieni), precum şi foraminiferii. Actinopodele includ 
radiolarii şi heliozoarele. Sistematica grupului se face ţinând cont de forma şi 


structura pseudopodelor (dar fără a li se atribui, însă, acestora o valoare 

taxonomică absolută), precum şi de prezenţa sau absenţa testului sau structura 


acestuia. 


Superclasa Rhizopoda prezintă pseudopode de tip lobopod, filopod sau 
granuloreticulopod. Clasificarea lor în cele trei clase se face după forma şi 
structura pseudopodelor, fără a li se atribui însă acestora o valoare taxonomică 
absolută. 

Clasa Lobosa posedă pseudopode de tip lobopod şi mai rar filopod. 

Subclasa Gymnamoeba. Reuneşte rhizopode fără test (amibe nude). 
Ordinul Amoebida. Cuprinde amibe nude, la care stadiile flagelare lipsesc. 
Pseudopodele pot fi lobopodii sau filopodii. Predominant dulcicole, puţine 
marine, multe parazite. Amoeba, Entamoeba,  Hydramoeba. Ordinul 
Schizopyrenida. gimnamoebieni cu stadii flagelate, reunind specii dulcicole şi 
edafice. Acanthamoeba,  Naegleria. Ordinul Pelobionta. Gimnamoebieni 
multinucleati cu un pseudopod şi fără stadii flagelate. Pelomyxa. 

Subclasa Testacealobosa. Amibe cu corp protejat de un test. Ordinul 
Arcellinida. Test chitinoid sau pseudochitinoid, uneori mineralizat, uniloculat, 
cu un singur orificiu (pseudostom) prin care ies pseudopodele. Forme libere, 
majoritatea dulcicole. Arcella, Difflugia, Centropyxis. 

Clasa Filosa. Amibe cu filopodii. Ordinul Aconchulinida. Amibe nude. 
Dulcicole si parazite la alge. Vampyrella. Ordinul Testaceafilosida. Amibe cu 


test. Majoritatea dulcicole şi edafice. Euglypha, Gromia. 

Clasa Granuloreticulosa. reticulopodii, ascuţite, delicate, fin granulate 
sau hialine. Ordinul Forameniferida. Rizopode marine, în general cu test 
multicameral. Testul poate fi de natură organică dar in general este calcaros. 
Globigerina, Rotalia, Orbulina, Elphidium, Nodosaria, Lagena, Discorbis, 


Numulites. 


Superclasa Actinopoda. Sarcodine cu pseudopode de tip actinopod, 
subțiri, aciculare, radiind de la corpul sferic. Actinopodiile au un filament axial 
rigid (axonemă) format din microtubuli rasuciti în spirală. Forme flotante sau 
sesile. 

Clasa Acanharia. Radiolari cu schelet de sulfat de strontiu şi spiculi 
scheletici cu dispoziție radiară, ale căror vârfuri descriu cercuri corespunzătoare 
celor ale globului terestru. Majoritatea fără o capsulă centrală ce ar separa 
endoplasma de ectoplasmă. Forme marine. Acanthometra. 

Clasa Polycystina. Radiolari cu un schelet silicios şi cu o capsulă 
centrală perforată. Thalassicolla, Sphaerozoum, Collozoum . 

Clasa Phaeodaria. Radiolari cu schelet silicios dar cu o capsulă centrală 
care conţine doar trei pori. Aulacantha. 

Clasa Heliozoa. Nu posedă capsulă centrală. Schelet absent sau dacă 
este prezent, acesta este format din plăci silicioase şi spini. Majoritatea 


dulcicole. Actinosphaerium, Actinophrys, Camptonema. 

Fig. 6. Schema generalizată a unui reprezentant din 
filumul Apicomplexa (din Barnes, 1987) 


FILUM APICOMPLEXA 


Reprezentantii acestui filum sunt exclusiv paraziti la nevertebrate sau 
vertebrate. Numele grupului deriva din caracteristicile ultrastructurale ale 
stadiilor mobile (sporozoiti şi merozoiti), care posedă un complex apical de 
organite, vizibile doar in microscopie electronică. In componenţa acestui 
complex intră un inel apical, un conoid, rhopotrii, mioneme şi microtubuli 
subpeliculari (fig. 6). Funcţia complexului apical de organite nu este pe deplin 


elucidată, dar se presupune că ar avea rol în procesul de pătrundere al 

parazitului în celula gazdă. Stadiul infestant al tuturor apicomplexelor este 
sporozoitul, care poate fi sau nu protejat de membrana unui spor. 

Supraclasa Sporozoa (=Telosporidia). Sporozoarele sunt protozoare 
exlusiv parazite: cavitare, tisulare sau intracelulare, gazdele lor aparținând atât 
protozoarelor cât şi metazoarelor. În cursul ciclului evolutiv formează 
sporozoiti sau spori infestanti. Grupele care au un ciclu evolutiv monoxen 
formează spori cu sporozoiti infestanti, spori care trec prin mediul extern pentru 
a infesta o nouă gazdă. Cele care prezintă un ciclu evolutiv heteroxen formează 
sporozoiti infestanti care nu mai trec prin mediul extern, rămân în gazdă şi sunt 
transmişi altor gazde prin intermediul unui vector. Ciclul biologic reprezintă o 
metageneză, adică o alternanță între reproducerea asexuată şi sexuată. 

Stadiul infestant al tuturor sporozoarelor este sporozoitul, care poate fi 
închis într-un spor (la formele monoxene) sau nu (la formele heteroxene). Odată 
pătruns în gazdă, sporozoitul începe să se hrănească şi să crească 
transformându-se in trofozoit. La un moment dat, trofozoitul devine schizont, 
care suferă o serie de diviziuni nucleare iar în urma unei plasmotomii finale va 
da naştere la schizozoiți sau merozoiti ce vor încheia faza schizogonică 
(multiplicare asexuată). Această fază se poate repeta de mai multe ori, având ca 
efect agravarea infecției în organismul gazdă. La un moment dat, merozoitii 
evoluează în gametocifi masculi şi femeli, care, apoi, vor diferenția gametil. 
Gametii respectivi se vor uni, iar apariţia zigotului diploid va marca sfârşitul 
gamogoniei (faza reproductivă sexuată). Faza sporogonică (multiplicare 


asexuată) începe cu declanşarea diviziunilor nucleare, din care prima 

reductionala şi sfârşeşte printr-o plasmotomie în urma căreia vor rezulta 
sporozoiti infestanti, care pot fi incluşi sau nu în învelişul rezistent al sporului. 
Atunci când sporozoitul ajunge într-o nouă gazdă, este inițiată faza 
schizogonică. La puţine grupe, faza schizogonică nu are loc, iar ciclul evolutiv 
comportă doar două faze: sporogonia şi gamogonia. Este cazul 
eugregarinidelor. 

La speciile de sporozoare care necesită două gazde în ciclul evolutiv 
(formele heteroxene), gamogonia se desfăşoară într-o gazdă iar sporogonia în 
alta. Gazda în care are loc gamogonia este considerată drept gazdă definitivă, 
iar cea în care se desfăşoară schizogonia este cunoscută a fi gazdă intermediară. 

Multe din speciile de sporozoare sunt de importanță medicală sau 
veterinară, ele fiind responsabile de declanşarea multor boli grave. 

Sporozoarele reunesc patru clase: Gregarinidea, Coccidiomorpha, 


Sarcosporidia şi Babesioidea (Piroplasmea). 


Gregarinele reprezintă paraziți ai nevertebratelor, în special ai 
artropodelor, moluştelor şi anelidelor. Puţine au fost semnalate şi la ascidii. 
Gregarinele sunt localizate în celulele care tapetează celomul, tractusul digestiv, 
precum şi în organele reproducătoare ale gazdelor, deşi gamontii maturi sunt 
extracelulari. 

Eugregarinidele cuprind două grupe: acefaline şi cefaline. Trofozoitul 
acefalinelor are un corp simplu, necompartimentat, deşi prezintă la extremitatea 


anterioară un organ de ataşare. Trofozoitul cefalinelor are corpul divizat de 

către septe citoplasmatice în  protomerit şi  deutomerit. Cefalinele 
tricompartimentate prezintă epi-, proto- şi deutomerit. In cadrul gregarinelor, 
schizogonia este prezentată doar la reprezentanții schizogregarinelor. La 
eugregarine, sporozoitul se prinde cu exremitatea anterioară de celula epiteliului 
intestinal a gazdei, se alungeşte şi diferențiază pentru fixare o unflătură sau 
expansiunii cuticulare. Parazitul se transformă în trofozoit, creşte, la 
monocistiidae şi rămîne necompartimentat. La policistinee apar succesiv două 
şanţuri citoplasmatice ce separă cele 3 compartimente, epi-, proto- şi 
deutomeritul la nivelul căruia este localizat nucleul. Acesta este stadiul de 
trofozoit cefalin la eugregarine. Ulterior cefalinul se detaşează de celula gazdă 
cade în lumenul intestinal şi se transformă in trofozoit sporadin. Desprinderea 
de celula gazdă se face prin ruperea acesteia sau prin autotomizarea la nivelul 
septului ce separă epimeritul de protomerit. Trofozoitii sporadini se unesc câte 
doi în sizigii, care acționează ca gamonti de sexe diferite: cel anterior este 
femel, iar cel posterior este mascul. Din momentul formării sizigiilor este 
inițiată gamogonia. Sexul este determinat înaintea formării sizigiilor, la unele 
specii chiar din stadiul de sporozoit. Intre cei doi parteneri există diferenţe 
histochimice iar la unele specii chiar morfologice. După ce sizigiile se 
formează, gamonti se turtesc, devin hemisferici, secretă în jurul lor un perete 
chistic şi se trasnsformă în gamontochisti în care se petrec procesele sexuale. În 
cei doi gamonti încep diviziunile nucleare pregamice. 

Coccidiomorfele reprezintă un grup de paraziți intracelulari, cu stadiul 


vegetativ imobil, în general de durată scurtă. Parazitează la nevertebrate 

(moluşte, anelide, enteropneuste, artropode) şi vertebrate (de la peşti până la 
mamifere). Ciclurile evolutive pot fi mono- sau heteroxene şi în general, sunt 
complete, având toate cele trei faze: schizogonie, gamogonie şi sporogonie. 
Gamogonia decurge diferit pentru macro- şi respectiv microgametocit. În acest 
sens, gametocitul femel se transformă direct într-un macrogamet voluminos, 
ovoidal, iar gametocitul mascul dă numeroşi microgameti vermiculari şi 
biflagelati. 

Coccidiomorfele reunesc patru ordine: Prococcidia, Adeleida, Eimeriida 
şi Haemosporidia, ultimile două fiind cele mai reprezentative. 

Coccidiile produc coccidioze grave la animalele domestice. Eimeria 
tenella provoacă enterite grave însoțite de hemoragii, la găini. E. perforans şi E. 
magna dau coccidioza intestinală la iepuri. E. truncata şi E. anseris parazitează 
la gâscă, prima în rinichi, ultima în intestin. Toxoplasma reprezintă un gen 
strâns înrudit cu coccidiile. Deşi au fost descrise numeroase specii de 
Toxoplasma, se pare că numai una, T. gondii ar fi validă. Parazitul provoacă o 
parazitoză umană, cu manifestări acute, cronice sau latente, numită 
toxoplasmoză. 

Hemosporidiile sunt sporozoare sanguine, cu ciclul evolutiv heteroxen. 
Schizogonia se petrece în sângele unui vertebrat (excepție Haemoproteus) iar 
gamogonia şi sporogonia într-un artropod hematofag. Hemosporidiile reunesc 
trei familii: Plasmodiidae, Haemoproteidae şi Leucocytozoidae. 

Familia Plasmodiidae reuneşte un singur gen, Plasmodium, cu 


reprezentanți paraziți la vertebrate (amfibieni, reptile, păsări şi mamifere) şi 

caracterizați printr-o mare specificitate parazitară. Parazitul formează un 
pigment negru (hemozoină) care rezultă din degradarea hemoglobinei. Ciclul 
evolutiv este heteroxen. Omul este infestat de patru specii de Plasmodium: P. 
vivax, P. malariae, P. ovale şi P. falciparum, specii care produc malaria sau 
paludismul. La speciile de Plasmodium care afectează omul, ciclul prezintă 
toate cele trei faze. Schizogonia şi începutul gamogoniei are loc în organismul 
uman, iar sfârşitul gamogoniei şi sporogonia în insecta vectoare, hematofaga, 
reprezentată de către femela tantarului Anopheles. Schizogonia se petrece la 
două nivele: la nivel exoeritrocitar, fără formare de pigment, în organele 
profunde, în celulele sistemului reticulo-endotelial, şi la nivel endoeritrocitar, 
în eritrocitele sângelui, cu formare de pigment. Evoluţia parazitului în eritrocit 
determină o intoxicație violentă a organismului, la care acesta reacționează 


printr-o creştere a temperaturii până la 40-41°C. 


Sarcosporidiile sunt sporozoare care formează chisti alungiti în fibrele 
musculare la reptile, păsări şi mamifere. Speciile parazite la animalele 
domestice produc la acestea manifestări morbide, cunoscute sub numele de 
sarcosporidioze. Sarcocystis tenella poate parazita aproape în totalitate oile din 
anumite regiuni, localizându-se în musculatura limbii, esofagului, în auricule, 
etc. Parazitul a mai fost semnalat şi la caprine sau camelide. Omul este o gazdă 
definitivă, accidentală, pentru Sarcocystis fusiformis de la pisică şi S. 
miescheriana de la porc. De asemenea omul poate reprezenta o gazdă 


intermediară pentru S. lindemanni, la care gazda definitivă nu este cunoscută. 

Membrii clasei Babedioidea (Piroplasmea) reprezintă paraziți ai 
eritrocitelor sau leucocitelor vertebratelor, dar care nu formează hemozoina 
caracteristică hemosporidiilor Transmiterea lor se face prin intermediul 
căpuşelor ixodide şi argaside. Reprezentanţii clasei aparțin la trei familii: 


Babesiidae, Theileridae şi Anaplasmidae. 


FILUM MICROSPORA 


Acest filum reuneşte paraziți intracelulari ai nevertebratelor şi 
vertebratelor. Sporul este de natură unicelulară, cu o sporoplasmă (germen 
amiboid) uni- sau binucleată şi un simplu sau complex aparat de expulzare 
(capsulă polară). Prezintă adesea dimorfism în sporulare. Reprezentanții 
filumul sunt atribuiti fie clasei Microsporea fie clasei Haplosporea. 

Membrii clasei Microsporea sunt caracterizati prin sporii de origine 
unicelulară, care prezintă un filament polar lung. Sporul reprezintă stadiul 
infestant, având dimensiuni mici şi formă sferică sau cilindrică. La exterior 
sporul este protejat de o capsulă valvară, sub care se găseşte sporoplasma şi un 
filament polar lung, spiralizat (fig. 7). Sporii sunt foarte rezistenți, pot rămâne 
viabili în medii uscate timp de săptămâni, iar în medii umede chiar ani de zile. 
Sporocistul poate fi absent sau prezent. Toţi membrii clasei aparțin ordinului 
Microsporidia. 

Microsporidiile îşi petrec atât schizogonia cât şi sporogonia ca paraziți 


intracelulari. Microsporidiile reunesc numeroase genuri printre care se numără: 

Nosema, Glugea, Thelohania, Pleistophora etc. Printre speciile cu interes 
economic se numără Nosema bombycis şi N. apis. N. bombycis este parazit la 
viermele-de mătase producând boala numită pebrină. Parazitul este de un 
interes considerabil, parazitând țesuturile embrionilor larvelor, pupelor şi 
adulților viermelui de mătase (Bombyx mori). N. apis se localizează in epiteliul 
intestinului mijlociu şi tuburile lui Malpighi la adulții de albină (Apis melifera); 
este întâlnit mai frecvent la lucrătoare, deşi sunt susceptibile atât trântorii cât şi 
reginele. N. apis este agentul bolii numită microsporidioză, nosemoză sau 
dizenteria albinelor. Glugea hertwigi şi G. mulleri parazitează la peşti. 
Mixozoarele sunt în general paraziți ai vertebratelor inferioare, în 
special peşti, deşi unele specii există şi la amfibieni şi reptile. Unele specii 
parazitează la nevertebrate. Filumul reuneşte trei ordine: Myxosporida, 


Actinomyxida şi Paramyxida. 


portiunea bazala a 
filamentului polar 


filament polar 
anterior 


nucleu 

membrana interna 


polaroplast 

Fig. 7. Schema structurii sporului la Thelohania 
(după Cheng, 1974) 


39 


FILUM MYXOZOA 


Myxosporidiile au un ciclu evolutiv care se desfăşoară în esență după 
acelaşi tipar. Când sporii sunt ingerati de gazdă, sporoplasmele ies prin 
intermediul filamentului polar, trec prin epiteliul intestinal al gazdei şi migrează 
spre anumite organe, unde se transformă într-un plasmodiu multinucleat. Acesta 
se formează printr-o creştere în dimensiune acompaniată de diviziuni nucleare 
repetate. Într-un singur plasmodium, grupe de nuclei se înconjură de 
citoplasmă, iar aceste mici unități multinucleate sunt cunoscute sub numele de 
sporonti. Sporontii cresc în dimensiune, în timp ce nucleii lor se divid rapid, 
dând naştere în fiecare sporont la 6 până la 18 nuclei fii. În funcţie de specie, 
sporontul se poate dezvolta într-un singur spor, iar în acest caz el este numit 
sporont monosporoblastic. Dacă sporontul formează doi spori, el este cunoscut 
ca un sporont pansporoblastic sau disporoblastic. 

Tesuturile afectate ale gazdei devin hipertrofiate, degenerează, şi 
formează un perete chistic în jurul parazitului. Asemenea chişti sunt vizibili cu 
ochiul liber. Dacă aceşti chişti sunt localizati pe tegumentul corpului gazdei, 
ruperea lor va permite eliberarea sporilor maturi în apă. Dacă chistul este 
localizat în organele interne, eliberarea sporilor se va face după moartea şi 
descompunerea gazdei. Unele myxosporidii parazitează în rinichii, muşchii, 
branhiile sau tegumentul gazdelor. Altele preferă diferite cavități ale corpului 


cum ar fi vezica urinară sau vezica biliară. 

FILUM CILIOPHORA 


Ciliatele reprezintă grupul cel mai evoluat şi mai complex al 
protozoarelor. Grupul este definit de prezenţa, cel puţin în stadiile tinere ale 
ciclului lor de viata, a unor organite de mişcare numite cili, sau de derivate ale 
acestora (cirri, membrane ondulante, membranele, pectinele etc). 

Corpul ciliatelor prezintă polaritate şi este protejat fie de o peliculă 
elastică ce permite mişcări metabole (Paramecium, Dileptus), tie de plăci şi 
platoşe situate în stratul superficial al ectoplasmei (Coleps, Ophryoscolex). 
Unele forme secretă o lorică gelatinoasă sau chitinoidă pe care se poate cimenta 
material străin. La peritrichi, lorica este fixată de substrat pe când la heterotrichi 
şi majoritatea tintinidelor este purtată de animal. Ciliatele sunt forme 
polienergide heterocariote, având un aparat nuclear dublu constituit din unul 
sau mai multi macronuclei poliploizi şi din unul sau mai multi micronuclei 
diploizi. Nutritia ciliatelor este holozoică. Reproducerea asexuată se realizează 
prin diviziune binară în plan transversal (excepţie peritrichii, la care planul de 
diviziune este longitudinal) sau prin inmugurire simplă sau multiplă care poate 
fi la rândul ei internă sau externă. La ciliate, procesul sexual îmbracă forma 
conjugării sau autogamiei. Reproducerea sexuată nu implică niciodată formarea 
de gameti liberi. 

Ciliatele prezintă organite specializate pentru nutriție (citostom, 


citofaringe, citoproct) şi pentru coordonarea mişcărilor cirrilor. 

Simetria corpului este radiară, bilaterală sau poate să lipsească. La 
formele primitive, ciliatura poate fi distribuită uniform, în şiruri meridiane, pe 
toată suprafaţa corpului. La cele evoluate, ea este distribuită în anumite zone. 
La peritrichi, ciliatura somatica lipseşte, iar la suctori este prezentă doar in 
stadiul tânăr, adulții acestora păstrând doar infraciliatura. Asociata 
peristomului, există o ciliatură orală, deosebită de cea somatică. 

Deşi majoritatea sunt forme libere şi solitare, există şi forme sesile sau 
coloniale. Ciliatele populează toate mediile: marin, dulcicol, interstitiile 
nisipului şi solului. Sunt prezente şi în izvoarele termale. Unele forme 
reprezintă indicatori biologici pentru anumite tipuri de ape. Ciliatele au şi 
reprezentanți comensali, ecto- sau endoparaziti. 

Corpul ciliatelor este protejat de o peliculă complexă care posedă în 
general un număr de organele particulare. Sistemul pelicular a fost studiat în 
detaliu la numeroase genuri, în special la Paramecium. Acest sistem este 
alcătuit din membrana plasmatică externă care se continuă şi la nivelul cilului, 
dedesubtul căreia se găsesc numeroase vezicule sau alveole mai mult sau mai 
puţin turtite. Alveolele contribuie la stabilitatea peliculei şi par a avea rolul de a 
limita permeabilitatea suprafeţei celulare. Alternând cu alveolele există nişte 
organite în formă de popice care poartă numele de trichocisti. Aceştia formează 
cel de-al doilea strat, inferior şi compact al sistemului pelicular. Kinetosomii 
aceluiaşi şir sunt uniți printr-o fibrilă ectoplasmatică, striata transversal 
(kinetodesmă) şi paralelă cu suprafaţa corpului. Rezultă o rețea fibrilară, uneori 


complicată cu fibrile suplimentare transversale şi longitudinale, considerată 

responsabilă de coordonarea mişcărilor metacrone ale cililor. Această reţea este 
în legătură cu un corpuscul din vecinătatea citofaringelui, numit motorium. 

Cilul şi flagelul protozoarelor, protofitelor sau metazoarelor au structură 
identică (vezi structura flagelului). Cilul sau flagelul reprezintă partea externă a 
cinetidei, un ansamblu constituit pe de altă parte din corpusculul bazal sau 
kinetosom căruia îi sunt asociaţi derivații intracitoplasmatici (fig. 8). 

Din contopirea cililor se pot forma: membrane ondulante (localizate în 
special in citofaringe şi citostom); membranele, de forma unor palete 
triunghiulare, dispuse în zonele adorale ale câmpului oral (la spirotrichi ca 
Stentor); pectinele, care au aspect de pieptene; cirri, specifici hipotrichilor şi 
care au aspect de degete sau de gheare citoplasmatice. Cirii servesc în 
locomotie şi sunt localizati ventral în anumite zone, fiind capabili de mişcări 
independente in toate direcţiile. Kinetosomii de la baza cirrilor rămân 
independenți iar la presiune sau sub acţiunea unor substanţe chimice, cilii care 
intră în componenţa cirrului se desfac. 

Kinetosomul reprezintă elementul permanent al cinetidei prezentând 
aceiaşi structură cu a centriolului. Kinetosomul este un organit în formă de tub 
scurt, prevăzut cu 9 grupe de subfibrile parietale şi paralele. Este situat în 
ectoplasmă, perpendicular pe suprafața celulară şi compus din 9 triplete 
alcătuite din subfibrile adiacente, notate cu A, B şi C. Subfibrilele A şi B sunt 
în continuitate cu dubletele periferice ale cilului. Subfibrila C nu se regăseşte 


decât la nivelul kinetosomului. Subfibrilele fiecărui triplet sunt legate cu 

tripletele adiacente prin legături a căror poziție şi număr variază cu nivelul la 
care se face secțiunea transversală prin kinetosom (fig. 8 A şi D). 

Fig. 8. Cilul şi kinetosomul: A — secțiune longitudinală prin cilul şi kinetosomul de Balantidium 
elongatum, B — secțiune transversală a cilului la nivelul I; C — secțiune transversală la nivelul 
axosomului (ID; D — secțiune transversală la nivelul kinetosomului (M); E — schema unei 
secțiuni transversale a cilului: m — membrană plasmatică, fa — dublet central; fp — dublete 
periferice; ax — axosom; s — sept principal; p — placă terminală; A, B, C — tubulii tripletelor; 1, 
2, 3 — numerotarea tripletelor, mbA — microtubul A; mbB — microtubul B; me — microtubuli 
centrali; lr — legături radiare; Im — legături membranare; Ge — teaca dubletului central (A, B, C, 
D — după Grain, 1969) (E — după Patterson, 1981) 


In partea mijlocie, centrul kinetosomului conține granule opace cu 
număr şi poziție variabilă, iar partea sa distală prezintă o placă terminală care 
marchează limita superioară a acestui organit. Placa terminală este urmată de o 


zonă de tranziție spre cil, acolo unde se termină dubletul central al cilului. 

În ectoplasma ciliatelor se găseşte un ansamblu de organite 
subpeliculare care au proprietatea de a fi ejectate la exteriorul celulei. Acest 
ansamblu de organite care de multe ori nu pot fi considerate omoloage poartă 
numele de extrusomi (trichocisti „sensu lato”). Ei sunt reprezentaţi in principal 
de către: trichocisti, mucocisti, toxicisti haptocisti sau cnidotrichocisti. 

În citoplasma există structuri contractile (mioneme, spasmodesme), un 
aparat nuclear reprezentat de macro- şi micronucleu, vacuole digestive şi 
contractile, pigmenţi, cristale, materii de rezervă, iar la unele specii zoochlorele 
simbionte. Ciliatele evoluate posedă un aparat neuromotor. 

Ciliatele sunt cele mai rapide protozoare iar locomoția lor este rezultatul 
activităţii ciliare. În bătaia sa, fiecare cil execută două lovituri: o lovitură 


eficace şi una de revenire (fig. 9 C). 


Fig. 9. A — lovitura eficace; B — lovitura de revenire; C — ciclul complet de bătaie; D — 
diagrama ce ilustrează ritmul metacronal. Cilii 1 şi 12 sunt la sfârşitul loviturii eficace; 2 — 
7 indică stadii succesive din timpul loviturii de revenire; 8 — 11 indică stadii din timpul 
loviturii eficace; E — senzaţia optică a cililor ce bat într-un ritm metacronal; F - G — 
locomotia la Paramecium (din Barnes, 1987) 

La unele forme specializate, cum sunt hipotrichii Stylonychia sau 
Euplotes, cilii din anumite zone ventrale ale corpului sunt reuniți în cirri. Cilii 
dintr-un asemenea cirr bat împreună (sincron). În acest caz, coordonarea bătăii 
cililor ar fi rezultatul unui fel de cuplare structurală, determinate de strânsa 
apropiere dintre bazele cililor şi kinetisomii lor. 

În afară de locomotia propriu-zisă, datorată bătăilor ciliare, ciliatele sunt 
capabile de contractii bruşte sau lente, ca răspuns la diferiți stimuli externi. 
Aceste mişcări sunt datorate de existența unor fascicule fibrilare contractile, 
numite mioneme. Ele sunt dispuse în lungul corpului, dedesubtul sau alături de 
şirurile ciliare. Mionemele sunt prezente în citoplasma unor ciliate ca 
Vorticella, Stentor, Spirostomum etc. 

Şi mai particulare sunt mionemele pedunculare ale peritrichilor, numite 
$i spasmodesme. Contractia lor se face în câteva milisecunde şi provoacă 
spiralizarea pedunculului. 

Ciliatele au o nutriție exclusiv holozoică. După modul în care îşi iau 
hrana, ciliatele pot fi răpitoare (înghit prăzi ce uneori le depăşesc volumul) sau 
producătoare de vârtejuri (preiau particulele nutritive din suspensii prin 
antrenarea acestora spre citostom cu ajutorul bătăii cililor). 

În afara rarelor ciliate complet lipsite de o deschidere bucală (astomii, 
unii apostomi ŞI suctorii), marea majoritate a ciliatelor prezintă un aparat bucal 
mai mult sau mai puțin complicat. În general, există un citostom sub forma unei 


deschideri permanente sau temporare. 


46 


Termenul de peristom, frecvent întâlnit în literatură, este sinonim cu cel 
de cavitate bucală. La membrii unor ordine, organelele bucale sunt proiectate 
din cavitatea bucală. La hipotrichi, cavitatea bucală este superficială iar 
organelele ciliare ocupă o suprafaţă plană în jurul regiunii orale. O asemenea 
suprafaţă este numită câmp peristomal. La forme aşa cum este Paramecium, în 
fata cavităţii bucale există un vestibul. 

Aparatul oral al formelor răpitoare (care atacă rotiferi, gastrotrichi, 
ciliate sau alte protozoare) este constituit din citostom şi citofaringe. De 
exemplu, Didinium, care se hrăneşte în special cu parameci, îşi descarcă 
toxociştii în pradă, iar regiunea anterioară a corpului, asemănătoare unui 
proboscis se ataşează de pradă prin gura terminală care se poate deschide cât 
diametrul corpului său. 

Un grup interesant de ciliate răpitoare este cel al suctorilor. Formele 
libere sunt toate sesile, fiind ataşate de substrat direct sau prin intermediul unui 
peduncul. La suctori, cilii sunt prezenți doar în stadiile imature. Corpul adulților 
poartă tentacule măciucate sau ascuţite, ca nişte spini. Fiecare tentacul este 
susținut de către un cilindru de microtubuli şi poartă în vârf nişte organite 
speciale numite haptocisti. Suctorii se hrănesc cu alte ciliate şi atunci când 
prăzile ating tentaculele, haptocistii sunt descarcati în corpul prăzii, ancorând-o 
de tentacule. Conţinutul prăzii este apoi aspirat prin intermediul tentaculelor 
tubulare şi înglobat în vacuolele digestive. 

Pentru formele care se hrănesc cu particule din suspensii este tipică 


prezenţa unei cavităţi bucale. Hrana este adusă spre corp şi în cavitatea bucală 


47 


prin intermediul organelelor ciliare compuse. Din cavitatea bucală, particulele 
sunt conduse prin citostom în citofaringe şi apoi incluse într-o vacuolă 
digestivă. 

Excretia se face prin intermediul vacuolelor contractile, care sunt 
organite endoplasmatice, sferoidale, pline cu un lichid care poate fi expulzat in 
mediul extern. Pulsatiile vacuolei contractile se fac cu o frecventa bine 
determinata. La inceput, vacuola creste in talie (diastola) pana atinge un volum 
maxim, apoi ea se contractă rapid (sistola), eliminând lichidul conţinut în 
mediul ambiant. 

Prezenţa vacuolei contractile este obligatorie la formele dulcicole, care 
pot avea una sau mai multe asemenea organite. Numărul lor diferă cu specia iar 
poziţia lor în citoplasmă este fixă. Porii excretori ai vacuolelor au şi ei o poziţie 
bine definită, putând constitui un caracter taxonomic. Vacuola contractilă poate 
să lipsească la unele forme marine sau parazite. 

Vacuola contractilă (fig. 2) este înconjurată de un sistem de canalicule 
care poate fi pus în evidență doar prin tehnici de electronografie. Vacuola 
contractilă propriu-zisă (rezervorul) este alimentată, în anumite cazuri, de nişte 
canale colectoare lungi, care pornesc din endoplasmă şi care se lărgesc pentru a 
constitui o dilatare numită ampulă. Ampula se leagă de rezervor printr-un canal 
conectiv. Canalele colectoare sunt înconjurate de o citoplasmă excretoare 
numită „nefridioplasmă” sau spongiom şi este constituită dintr-o rețea foarte 
complexă de canalicule fine, în legătură cu o serie de lacune sau tubuli. Cei mai 


fini tubuli măsoară doar 20-50 nm, iar unii dintre ei se asociază în fascicule 

constituind un sistem ortotubular. Rezervorul vacuolei contractile se descarcă 
la exterior prin intermediul unui por numit şi diafragmă. La Paramecium, 
Frononia şi Neobursaridium, vacuola contractilă este înconjurată de canale 
colectoare lungi, adesea cu un traseu sinuos. Majoritatea ciliatelor prezintă 
vacuole satelite care sunt echivalente ampulelor de la Paramecium. 

În general, se acceptă că aceste vacuole joacă un rol osmo-reglator 
(întrucât concentrația salină a citoplasmei animalului este mai mare decât cea a 
mediului înconjurător). Apa pătrunde în interiorul ciliatului prin osmoză, 
traversând membrana plasmatică sau în momentul hrănirii, când particula 
nutritivă este înglobată în vacuola digestivă împreună cu o picătură de apă. 
Această apă este eliminată prin pompa regulatoare reprezentată de vacuola 
contractilă. Acest fapt explică de ce vacuolele contractile sunt, în general, 
absente la unele forme marine sau parazite. La Paramecium caudatum, la care 
există două vacuole contractile, s-a descris comportamentul acestui organit, prin 
înregistrare cinematografică (fig. 10 A). 

Reumplerea vacuolei (diastola) cuprinde două faze. Prima fază este 
rapidă, şi este determinată de sosirea lichidului provenit din ampule şi canalele 
colectoare. Faza a doua, este mai lentă şi sfârşeşte prin rotunjirea rezervorului. 
Volumul său rămâne neschimbat timp de o perioadă scurtă, apoi o mică 
cantitate de lichid refulează din rezervor spre ampule. După o altă perioadă 
scurtă, lichidul rezervorului este expulzat în exteriorul celulei prin porul 


excretor. În sfârşit, după un ultim timp de repaus, începe o nouă diastolă 

Fig. 10. Funcționarea vacuolelor contractile la ciliate: A — comportamentul 
vacuolei contractile la Paramecium caudatum văzută lateral (L) şi de sus (H); B 
— cele două stadii extreme ale ciclului vacuolei contractile de Tetrahymena 
(vedere laterală) (după Patterson, 1976, 1977). 


Ciliatele diferă (cu câteva excepţii) de celelalte organisme prin faptul ca 
sunt polienergide heterocariote. Aparatul lor nuclear este constituit din unul sau 
mai mulți macronuclei şi unul până la 20 micronuclei (fig. 11). Macronucleul 
masiv, poliploid se prezintă sub forme extrem de diverse putând fi: reniform, 
sferic, moniliform, cu aspect de halteră sau potcoavă etc. El este numit şi nucleu 
vegetativ întrucât nu este implicat in reproducera sexuată, dar are rol in 
metabolism, în diviziunea mitotica, în controlul diferentierii celulare şi este 
responsabil de controlul genic al fenotipului prin intermediul proteinelor de 


sinteză. Micronucleii sunt mici, rotunjiti şi diploizi. In micronucleu este stocat 

materialul genetic, el fiind responsabil de schimburile genetice şi reorganizarea 


nucleară şi dă totodată naştere la macronucleu. 


Fig. 12. Bipartitia transversală la 
Tetrahymena (din Ruppert şi colab., 
2004) 


Fig. 11. Aparatul nuclear al ciliatelor: A — 
Euplotes; B — Vorticella; C — Paramecium, 
D — Stentor (din Barnes, 1987) 


La ciliate, reproducerea se face atât pe cale asexuata cât şi sexuată. 

Reproducerea asexuată se poate realiza prin bipartitie transversală (fig. 
12) (la peritrichi longitudinală), sau prin inmugurire, externă sau internă (fig. 
13). Diviziunea macronucleului este acompaniată de constrictia sa. Atunci când 
există mai multi macronuclei, aceştia se contopesc, înaintea diviziunii, într-unul 
singur. Celelalte organite se repartizează la cele două celule fiice. Deşi nu există 
centrioli, kinetosomii multor ciliate, la fel ca şi granulii bazali ai flagelatelor, se 


divid în timpul bipartitiei. Mai mult, kinetosomii joacă un rol esenţial în re- 

formarea organitelor celulare. Toate organitele pot fi re-formate dacă celula 


fiică conţine un fragment de macronucleu şi câțiva kinetosomi. 


Fig. 13. Acinetieni — înmugurirea şi ciclul evolutiv: A — Ephelota gemmipara şi 
înmugurirea externă, multiplă; B — Tokophrya — ciclul (înmugurire internă, simplă) 
(după Grassé, 1970). 


La unele ciliate, diviziunea se petrece sub un chist. Uneori, ciliatele se 
închistează şi pentru ingerarea unei prăzi mai mari. Totuşi, în general, 
închistarea are loc atunci când condiţiile de mediu devin nefavorabile. Această 
închistare este, însă un mijloc de dispersie. 

Reproducerea sexuată. Legat de starea polienergidă heterocariotă, la 
ciliate, sexualitatea îmbracă aspectul conjugării (fig. 14). Uneori, reproducerea 
sexuată se poate realiza prin endomixie (automixie). Fenomenul conjugării 
implică alipirea temporară a doi indivizi, compatibili din punct de vedere sexual 


ŞI care aparţin aceleiaşi specii, între care au loc schimburi de substanță nucleară. 

Conjugarea este izogamă, atunci când cei doi conjuganti sunt identici iar 
fenomenele sunt bilaterale (Paramecium, Stylonychia). Ea poate fi şi 
anizogamă când cuplul este format dintr-un micro- şi un macroconjugant, 
ultimul absorbindu-l pe celălalt. Conjugarea izogamă de la Paramecium 
caudatum, urmează următorul curs: indivizii devin lipicioşi şi randomic se 
unesc cate doi prin peristoamele lor, între ei stabilindu-se o punte 
citoplasmatică. Macronucleul care nu este implicat în conjugare se dezagregă 
treptat în citoplasmă. Micronucleul suferă două diviziuni pregamice succesive 
(a doua reductionala), care conduc la formarea a 4 micronuclei, din care 3 se 


resorb. 

Fig. 14. Chilodon uncinatum — conjugarea: man — macronucleu; mn — 
micronucleu; pe — punte citoplasmatica; pl m — placenta de macronucleu; pr m — 
pronucleu migrator, pr s — pronucleu staționar; se — sincarion (din Aioanei, 2003) 

Micronucleul rămas, suferă o diviziune ecvationala dând naştere le doi 
nuclei haploizi: un pronucleu migrator (mascul) şi un pronucleu staționar 
(femel). 

Pronucleul migrator al fiecărui conjugant migreză prin intermediul 
punţii citoplasmatice în celălalt partener, şi fuzionează cu stationarul acestuia, 
dând un nucleu de fecundatie sau sincarion, care are valoare de zigot diploid. 
Imediat după formarea sincarionului, puntea citoplasmatică se rupe, şi cei doi 
conjuganti se separă devenind exconjuganti. În fiecare exconjugant, sincarionul 
suferă trei diviziuni ecvationale postgamice, succesive, cu formarea a 8 nuclei, 
din care: 4 mari (placente de macronuclei) şi 4 mici (placente de micronuclei). 

Există păreri diferite în ceea ce priveşte continuarea acestui proces. 
După Hyman (1940) şi Kudo (1960) cit. de Aioanei (2003), fiecare exconjugant 
cu 8 nuclei, suferă două plasmotomii succesive ce au ca rezultat apariția a patru 
indivizi cu câte un micro- şi un macronucleu. După Jennings, din cei opt 
nuclei rezultați din sincarion, numai 5 rămân viabili: 4 placente de macronuclei 
şi un micronucleu. Două plasmotonii postgamice, precedate fiecare de câte o 
mitoză a micronucleului, repartizează placentele la indivizii-fii. Macronucleul 
se formează prin poliploidizare. Indivizii cu echipamentul nuclear reorganizat 
vor continua diviziunile, fiecare fiind punctul de plecare al unui nou clon. 

Conjugarea anizogamă pare să reprezinte o adaptare a vieţii sesile a 
unor specii de ciliate mai specializate. În conjugarea anizogamă, conjugantii 
sunt putin mai mici decât indivizii neconjuganti sau cei doi parteneri de 


conjugare au dimensiuni diferite. Asemenea macro- şi microconjuganti dioici 

există la Vorticella (fig. 15). Macroconjugantul rămâne fixat pe peduncul. 
Individul care va evolua în microconjugant se divide de două ori, iar cei patru 
indivizi rezultați se desprind de pe peduncul şi înoată cu ajutorul ciliaturii 
aborale apărută în zona opusă peristomului, şi generată sub acțiunea 
infraciliaturii de rezervă. Dacă întâlneşte un macroconjugant, microconjugantul 
se aplică lateral pe acesta. În cei doi conjuganti au loc fenomene pregamice şi 
din cei patru pronuclei, câte doi în fiecare, (unul migrator şi unul staționar), 
numai doi, migratorul microconjugantului şi stationarul macroconjugantului vor 
fuziona dând sincarionul. Ceilalți doi nuclei se resorb şi conţinutul 
microconjugantului trece în macroconjugant, corpul primului rămânînd ataşat 
de clopotul macroconjugantului până se chirceşte şi dispare cu timpul. Astfel, la 
peritrichi, conjugarea ia aspectul unei copulatii, fiind ultima expresie a 
conjugării anizogame. 

Au existat numeroase studii care au încercat să descifreze cauzele care 
determină conjugarea. Primul care a descris prin tehnici simple, fenomenele ce 
se petrec în timpul acestui proces a fost Maupas, care punea pe primul plan 
factorii interni (starea fiziologică a animalului). El considera că o populație de 
ciliate are o perioadă de tinerețe, în care indivizii se înmulțesc intens fără a 
conjuga, şi o perioadă de maturitate, când diviziunile scad sau încetează şi 
apare conjugarea. Dacă dintr-o anumită cauză, indivizii maturi nu pot conjuga, 
ei vor îmbătrâni şi vor muri. Dacă, însă, aceşti indivizi conjugă, ei intră într-o 
nouă perioadă de tinereţe marcată prin frecvenţa mare a diviziunilor. Acelaşi 


autor a mai remarcat faptul că pentru a conjuga, partenerii perechii nu trebuie să 

aparțină aceluiaşi clon. La unele specii de ciliate (ex. Paramecium), s-au pus in 
evidență existenţa unor varietăți fiziologice şi, în cadrul aceleiaşi varietăți mai 
multe tipuri de împerechere. Tipul de împerechere este reprezentat de către 
descendenţii aceleiaşi carionide (placente de macronucleu). Deci, tipul de 
împerechere este determinat de macronucleu iar pentru a conjuga, partenerii 
trebuie să aparțină unor tipuri de împerechere complementare. 

De asemenea, s-a constatat existența de varietăți care prezintă două 
tipuri de împerechere (+ şi -), precum şi faptul că în cadrul aceleiaşi varietăți, 
numărul cuplurilor de conjuganti este 95%. Între varietăţi, perechile sunt rare 
sau absente iar puţinii conjugantii care se formează nu dau descendenţi. În acest 
caz, s-a demonstrat citologic, că după aproximativ 16 ore de la conjugare, se 
produc anomalii nucleare (micronucleul suferă o singură diviziune) şi schimbul 
de pronuclei nu mai are loc. Acest fapt ar putea fi determinat de existenţa unei 
incompatibilitati între conjuganti. 

S-a demonstrat ca ciliatele vii pot conjuga cu cadavre proaspete, daca 
acestea apartin unui tip de imperechere complementar. Acest fapt poate fi 
demonstrat prin formolizarea animalelor şi spălarea cadavrelor. Fenomenele 
nucleare au loc în acest caz numai în conjugantul viu, ca în endomixie. 
Constituirea cuplurilor de conjuganti ar putea fi explicată prin faptul ca 
substanțele secretate de cili şi care determină împerecherea ar fi rezistente la 
agenți care omoară animalele. 

Sonneborn (1943) cit. de Aioanei (2003) a evidenţiat, la Paramecium 


aurelia, existenţa de rase „ucigaşe” sau „killer” şi rase „sensibile”. Ulterior, s-a 

descoperit în mediul de cultură al raselor ucigaşe o dezoxiribonucleoproteină 
foarte rezistentă (paramecina), care omoară indivizii raselor sensibile. S-a 
constatat că unii indivizi sensibili conjugă cu indivizi ucigaşi şi, deşi 
exconjugantii capătă genotip identic, urmaşii lor diferă: ucigaşul dă descendenți 
ucigaşi iar sensibilul descendenţi sensibili. Deosebirea dintre cele două rase s-ar 
datora diferenţelor citoplasmatice, în citoplasma ucigaşului fiind prezentă o 
plasmagenă (particulă kappa) care conferă caracterul de ucigaş. 

În mod normal, puntea citoplasmatică dintre conjuganti durează doar un 
minut, timp în care se face schimbul de pronuclei migratori. Dacă puntea 
durează 30 de minute, între conjuganti, pe lângă schimbul de pronuclei are loc 
şi un schimb citoplasmatic. În acest caz, plasmagena ,,K” din ucigaş trece în 
citoplasma sensibilului conferindu-i acestuia caracter de ucigaş. Particulele 
Kappa sunt considerate virusuri sau bacterii simbionte. Ele sunt 
autoreproductibile şi conţin, după unii autori, ADN. Raze X şi temperaturile 
ridicate distrug aceste particule, iar individul ucigaş devine sensibil, caracter 
care se transmite ereditar. S-a observat că unii indivizi sensibili, ţinuţi în triturat 
de ucigaşi devin ucigaşi şi dau o descendență ucigaşă. Acest fapt demonstrează 
că fixarea particulei kappa este dependentă de prezenţa în nucleu a unei gene K. 
Homozigoţii (kk) ce nu prezintă gena K, nu fixează kappa-particula şi rămân 
sensibili. 

Conjugarea este influențată atât de factori interni (genetici, starea 
fiziologică a animalului etc.), cât şi de factori externi (lumină, temperatură, pH, 


concentraţia de săruri a mediului, abundența sau absenţa hranei). 

Reproducerea sexuată a ciliatelor poate să îmbrace şi forma endomixiei 
(automixiei). Acest mod de reproducere s-a observat în culturile de ciliate la 
care nu s-a constatat conjugarea. În aceste culturi, indivizi izolaţi petrec 
periodic fenomene caracteristice conjugării. Aceşti indivizi se unesc în cupluri, 
dar între ei nu are loc un schimb de substanţă nucleară. Sincarionul care se 
formează, rezultă din nucleii proprii la fel ca şi în pedogamia (autogamia) 


heliozoarelor. Acest proces este numit de diverşi autori şi citogamie. 


macroconjugat 


microconjugat 


Fig. 15. Conjugarea anizogamă la Vorticella (după Barnes, 
1987) 


Ciliatele populează apele marine, salmastre, dulcicole de toate 
categoriile, interstitiile nisipului sau solul umed (forme edafice). Unele specii 
reprezintă indicatori biologici (de exemplu Colpoda cucullus este o specie care 


indică o apa alfa-mezosaproba). 

Printre ciliate există relativ puține specii parazite, dar multe dintre ele 
sunt ecto- sau endocomensale. Foarte multi suctori sunt comensali iar un mic 
număr sunt paraziți. Gazdele sunt reprezentate de numeroase nevertebrate (chiar 
ciliate), peşti sau mamifere. Endosphaera este parazită în corpul peritrichului 
Telotrochidium, iar Sphaerophyra trăieşte în endoplasmă la Stentor. 

Un alt grup de ciliate extrem de specializate, entodiniomorfele, trăiesc 
ca organisme simbionte sau comensale în tractusul digestiv al copitatelor, în 
special la rumegătoare, ecvide, proboscidieni. 

Există puţine ciliate care demonstrează relații simbiotice, de exemplu 


Paramecium bursaria în a cărui endoplasmă abundă zooclorele. 


Clasa Kinetofragminophora. Kinete izolate în regiunea orală a corpului 
care poartă cili dar nu şi organele ciliare compuse. 

Subclasa Gymnostomata. Citostomul aproape de suprafaţa corpului, 
localizat la capătul anterioar sau lateral. Ciliatura somatică, în general uniformă. 
Coleps, Didinium, Dileptus, Lacrimaria etc. 

Subclasa Vestibulifera. Citostomul situat într-un vestibul cu ciliatură 
distinctă. Specii libere sau simbionte. Colpoda, Balantidium, Entodinium. 

Subclasa Hypostomata. Corp cilindric sau turtit dorso-ventral, cu gura 
pe paretea ventrală. Adesea ciliatura somatică redusă. Specii libere şi 
numeroase simbionte. Nasula, Chilodochona, Stylochona, Chromidina. 

Subclasa Suctoria. Forme sesile, în general pedunculate, cu tentacule la 


capătul liber. Cilii lipsesc la adulți dar sunt prezenți la stadiile imature libere. 

Majoritatea sunt ectosimbionti pe nevertebrate acvatice. Acineta, Ephelota, 
Podophrya. 

Clasa Oligohymenophora. Aparatul oral deobicei dezvoltat şi cu 
organele ciliare compuse. 

Subclasa Hymenostomata. Ciliatura corpului, în general uniformă iar 
structurile orale neevidente.  Colpidium, Tetrahymena, Paramecium, 
Pleuronema. 

Subclasa Peritricha. Majoritatea sesile, cu ciliatură somatica redusă. 
Banda ciliară orală în general evidentă. Vorticella, Trichodina, Lagenophrys. 

Clasa  Polyhymenophora. Regiunea orală cu zonă adorala de 
membranele evidentă. Forme cu ciliatură somatică uniformă sau cirri. 

Subclasa Spirotricha. Prezintă caracteristicile clasei. Ordinul 
Heterotrichida. Ciliate în general mari, cu ciliatură somatică uniformă. Stentor, 
Bursaria, Spirostomum, Blepharisma. Ordinul Odontostomatida. Forme turtite 
lateral, cu aspect de pană, şi ciliatură somatică redusă. Saprodinium. Ordinul 
Oligotrichida. Ciliatură somatică redusă dar cu organele ciliare bucale extinse. 
Halteria. Ordinul Hypotrichida. Ciliate turtite dorso-ventral, cu cirri situați pe 
partea ventrală. Stylonychia, Euplotes, Urostyla. 

Aspectele care privesc filogenia protozoarelor sunt încă destul de 
departe de a fi elucidate, ele rămânând şi astăzi în stadiul de ipoteze. Filogenia 
oricărui grup de organisme se stabileşte prin confruntarea datelor de morfologie 
comparată a formelor actuale şi a formelor fosile, prin analizarea aspectelor 


ontogenetice, fiziologice, biochimice, imunologice, genetice etc. 

REZUMAT 


Capitolul 1 reuneşte reprezentanți ai Protozoarelor - cele mai simple 
organisme eucariote unicelulare, ce se încadrează în Regnul Protista, subregnul 
Protozoa. Înainte de clasificarea propriu-zisă, sunt precizate caracterele 
generale ale protozoarelor, cu referire la funcțiile îndeplinite de aceste 
vieţuitoare şi organitele citoplasmatice şi de mişcare care le caracterizează. 
Sunt prezentate cinci filumuri: Sarcomastigophora, Sarcodina, Apicomplexa, 
Microspora, Myxozoa şi Ciliophora, fiecare dintre acestea cu cele mai 


reprezentative specii. 


ÎNTREBĂRI 


Precizati care sunt caracterele generale ale protozoarelor. 
Daţi exemple de protozoare libere! 

Descrieti ciclul evolutiv la Plasmodium malariae! 

Ce este conjugarea şi care este importanța acestui proces? 
Descrieti ultrastructura flagelului! 

Descrieti alcătuirea vacuolei contractile la protozoare! 


Care sunt modalitatile de reproducere asexuata la protozoare? 


O ET P Re 


Cum se hrănesc protozoarele? 

CAPITOLUL 2 


ORIGINEA METAZOARELOR 


OBIECTIVE: 


înţelegerea noțiunii de metazoar şi a diferenţelor dintre diblastice şi 
triblastice, respectiv între protostomieni şi deuterostomieni; 
descrierea tipurilor de ouă şi de segmentare la metazoare; 

descrierea procesului de gastrulatie; 


înţelegerea modului în care se formează mezodermul şi celomul. 


CUVINTE CHEIE: 


metazoare 

blastulă, blastocel, celom 
gastrulă 

teloblaste 


mezoderm 


Caractere generale ale metazoarelor 


Metazoarele sunt eucariote pluricelulare, heterotrofe, care se dezvoltă 


dintr-o blastulă provenită dintr-un zigot diploid, format prin unirea a doi 

anizogameti haploizi. În dezvoltarea lor embrionară parcurg obligatoriu stadiile 
de blastulă şi gastrulă, celelalte stadii variind de la filum la filum. În fauna 
actuală, din cele aproximativ 25 de filumuri, doar unul, Chordata, reuneşte 
organisme animale care nu aparţin nevertebratelor. Fig. 16 ilustreză filogenia 
regnului animal acceptată de majoritatea zoologilor contemporani. 

Fiind organisme eucariote, celula metazoarelor este o celulă integrată 
într-o entitate de ordin superior reprezentată de individul pluricelular. Integrarea 
celulară constă în capacitatea celulelor de a se adapta şi specializa în vederea 
îndeplinirii anumitor funcții. Integrarea şi diferențierea fiziologică a celulelor, 
în anumite direcții, este concomitentă cu diferenţierea lor morfologică. Această 
heterogenitate celulară care se naşte duce la perfecționarea organizaţiei şi la 
apariția de ţesuturi, organe, sisteme şi aparate. 

Coordonarea diferitelor funcţii ale organismului se realizează atât pe 
cale hormonală cât şi nervoasă acestea actionind împreună. 

Metazoarele au o nutriţie heterotrofă, cea primitivă fiind intracelulareă 
(prin fagocitoză) dar care în evoluția metazoarelor este înlocuită treptat de cea 
cavitară, fagocitoza rămânând doar un act de apărare al organismului. 

Reproducerea  metazoarelor decurge atât asexuat cât şi sexuat. 
Reproducerea asexuată se întâlneşte în general la grupele primitive, fiind 
înlocuită treptat la cele superioare de către cea sexuată. La acestea din urmă, 
sexualitatea se regăseşte doar sub forma ei extremă şi evoluată, anizogamia, în 
care intervin ovulele şi spermatozoizii, ultimii cu structură flagelată, fapt care 


pledează în favoarea originii metazoarelor într-un grup de flagelate. 

Fig. 16. Arborele filogenetic privind increngaturile şi treptele evolutive ale regnului animal 
(adaptare după Firă şi Năstăsescu, 1977) 

Metazoarele sunt diplonte, faza haploidă, scurtă, este redusă la gameti. Gametii 
sunt celulele sexuale totipotente care după fecundatie dau naştere oului 
(zigotului). În urma segmentării, oul va da un individ pluricelular, parcurgând 
mai multe stadii care la un loc constituie ontogeneza. 

Procesul specializării şi diferentierii celulare impune trecerea gradată de 
la stadiul de ou la cel de adult, proces numit ontogenie. În dezvoltarea lor 
ontogenetică, metazoarele trec prin două perioade: o dezvoltare embrionară 
(morfogeneza) şi una postembrionară. 

Etapele principale ale dezvoltării embrionare cuprind: segmentarea, 


formarea foitelor embrionare, embriogeneza şi histogeneza. 


Tipuri de ouă întâlnite la metazoare 

Ontogenia metazoarelor decurge diferit în funcție de tipul de ou. Oul 
este alcătuit din nucleu, şi citoplasmă formatoare care conține drept substanță 
de rezervă vitelus deutoplasmă. Simetria oului este radiară, uneori cu tendințe 
de bilateralitate. Oul prezină un ax polar (ax principal) care trece prin cei doi 
poli ai săi: animal şi vegetativ. 

La metazoare, după raporturile pozitionale dintre ovul şi masa vitelină 
oul poate fi: endolecit, când vitelusul este distribuit în interiorul ovulului sau 
ectolecit, atunci când vitelusul se găseşte în afara ovulului. 

În funcţie de cantitatea şi repartiția vitelusului (fig. 17), oul endolecit 


poate fi: 

1) Ou alecit (oligolecit), la care vitelusul poate lipsi sau este în cantitate 
mica, fiind uniform distribuit în citoplasma oului (izolecit sau homolecit). Acest 
tip de ou are dimensiuni microscopice fiind caracteristic pentru spongieri, 
cnidari echinoderme şi Amphioxus. 

2) Oul heterolecit, cu vitelus în cantitate mare, şi cantonat la polul 
vegetativ. Astfel de ouă sunt prezente la ctenofori anelide şi moluşte (exceptând 
cefalopodele). 

3) Oul telolecit, cu o cantitate mare şi compactă de vitelus, care ocupă 
cea mai mare parte a oului. Masa de vitelus împinge pătura de citoplasmă 
formatoare (discul germinativ) spre polul animal al oului. Acest tip de ou este 
caracteristic cefalopodelor, scorpionilor (dintre arachnide), şi majorității 
vertebratelor. 

4) Oul centrolecit prezintă la exterior o membrană groasă, secundară, 
numită corion, care este secretată de celulele foliculare ale ovarului. Sub corion 
se găseşte membrana vitelină (membrană primară). Cantitatea mare de vitelus, 
ocupă partea centrală a oului şi este fragmentată de către puntile citoplasmatice 
în teritorii de vitelus. Puntile citoplasmatice fac legătura dintre citoplasma 
centrală şi cea periferică. La partea apicală a oului se află un mic orificiu numit 
micropil care reprezintă poarta de intrare a spermatozoidului care fecundează 
oul. Acest tip de ou se întâlneşte la insecte. 

La oul ectolecit, ovulul alecit este înconjurat de vitelus care este 
distribuit în afara acestuia. Acest tip de ou este caracteristic platelmintilor şi 


aminteşte de structura gonadei femelei. 

Fig. 17. Tipuri de ouă, de segmentare şi de blastulă (adaptare dupa Kalthoff, 2001; 
http://sci.muni.cz/ptacek/REPRODUKCE2. htm) 

zigot stadiul de 8 celule morula 


morula blastula 


gastrula 


Fig. 18. Gastrulatia — diferenţierea foitelor embrionare primare (adaptare după 
http://www.utm.edu/departments/cens/biology/rirwin/ancanim.htm) 


Segmentarea oului 

Palintomia, fara separarea produsilor rezultati, este unica posibilitate de 
formare a metazoarelor in procesele lor de reproducere sexuată. Oul este o 
celulă hipertrofică a cărei segmentare reprezintă repartizarea materialului 


formator (vitelusului) şi a citoplasmei sale în celule fiice numite blastomere. 

La metazoare, în cadrul ontogenezei, destinul embrionar al 
blastomerelor rezultate în urma segmentării este determinat mai de timpuriu sau 
mai târziu. La platelminti, moluşte sau anelide, destinul celulelor embrionare 
este determinat foarte de timpuriu. În acest caz, dacă oului îi este permisă 
segmentarea până la stadiul de patru blastomere iar ulterior acestea sunt 
separate, fiecare va forma un sfert de gastrulă şi respectiv larva. Astfel, fiecare 
celulă are un destin predeterminat care nu poate fi alterat dacă celula este 
îndepărtată din poziția sa originară ocupată în embrion. Formarea acestor 
blastomere care au contribuții embrionare predestinate poartă numele de 
segmentare determinată sau în mozaic şi este caracteristică protostomienilor. 
Din contră, dacă oul unui echinoderm este lăsat să sufere segmentare până în 
stadiul de patru blastomere, iar apoi acestea sunt separate, din fiecare blastomer 
se va forma o nouă gastrulă şi apoi o larvă. Această formare de blastomere cu 
destin nefixat se numeşte segmentare nedeterminată sau cu compensare şi 


este comună deuterostomienilor. 


Segmentarea nu este similară la toate grupele de metazoare ci depinde 
tipul de ou (fig. 17). În funcţie de aceste criterii, segmentarea poate fi: totală 
sau parțială. În segmentarea totală, întreaga masă a oului participă la formarea 
blastomerelor, iar segmentarea poate fi egală sau inegală. În segmentarea 
parțială, care poate fi discoidală sau superficială, masa inerta şi uniforma de 


vitelus nu participă în segmentare, aceasta limitându-se doar la citoplasma 

formatoare. În acest tip de segmentare vitelusul este consumat în timpul 
embriogenezei. 

Segmentarea totală şi egală are loc la oul oligolecit, la care cantitatea 
mica şi uniform repartizată de vitelus nu împiedică planurile de diviziune iar 
blastomerele rezultate din segmentare sunt egale. În acest caz, întreaga masă de 
vitelus este uniform repartizată în blastomere. 

Segmentarea totală şi inegală este caracteristică oului heterolecit, la 
care cantitatea mare de vitelus de la polul vegetativ face ca ultimul plan 
transversal de diviziune (înaintea formării stadiului de 8 blastomere) să treacă 
deasupra ecuatorului oului. Se formează astfel, 4 micromere (blastomere mici) 
încărcate cu puţin vitelus, la polul animal şi 4 macromere (blastomere mari) ce 
conţin majoritatea cantităţii de vitelus, situate la polul vegetativ al oului. 

Segmentarea parțială şi discoidală se petrece la ouăle teloleciteu, la 
care vitelusul compact şi în cantitate mare împinge pătura subțire de citoplasmă 
formatoare sub formă de disc (disc germinativ), la polul animal al oului. În 
segmentare participă doar discul embrionar care se constituie într-un disc 
blastomeric sau disc embrionar. 

Segmentarea parţială şi periferică este caracteristică oului centrolecit. 
al cărui nucleu se divide activ iar majoritatea nucleilor-fii migrează prin puntile 
citoplasmatice în blastemul nuclear, periferic. Între aceşti nuclei apar limite 
celulare fapt ce duce la apariția unui blastoderm periferic, ce înconjură masa 
vitelină. Nucleii rămaşi in puntile citoplasmatice sau citoplasma centrală devin 


nuclei vitelofagi, care vor digera vitelusul. 

Simetria segmentării condiționează simetria adultului După raporturile 
geometrice dintre blastomerele rezultate în urma segmentării se deosebesc 
următoarele tipuri de segmentare: 

Segmentarea radiară are loc când axele de segmentare timpurie ale 
fusurilor de diviziune sunt fie paralele, fie în unghi drept, la axul polar al oului. 
Astfel, blastomerele rezultate într-un etaj sunt situate exact deasupra sau 
dedesubtul celor din etajul vecin. Sau cu alte cuvinte, în morula sau blastula 
tânără alternează regulat meridiane de blastomere cu şanţuri meridiane. Acest 
tip de segmentare este caracteristică pentru spongieri, cnidari şi echinoderme. 

Segmentarea spirală este determinată de dispoziţia oblică şi alternă a 
axelor fusurilor de diviziune, față de axul polar al oului. Acest lucru face ca 
blastomerele să posede un aranjament spiral, fiecare blastomer să fie situat între 
cele două blastomere de deasupra sau dedesubtul lui. Astfel, fiecare etaj de 
celule alternează în poziţie cu seturile adiacente. Acest model de segmentare 
este caracteristic grupului Spiralia, şi are o mare semnificație filogenetică 
deoarece indică înrudirea dintre grupe îndepărtate cum sunt policladele, 
nemertienii, anelidele, moluştele şi unele artropode. Întrucât segmentarea 
spirală este o segmentare determinată, este posibil de stabilit originea 
blastomerelor şi de a le compara în cadrul diverselor grupe de nevertebrate. În 
momentul când stadiul de blastulă a fost atins, toate foitele embrionare sunt 
trasate. De exemplu, ectodermul neural este derivat din blastomerul 2d din 


emisfera animală a oului, blastomer care s-a format după a patra segmentare. 


12 


Segmentarea biradiară (bisimetrică) este o segmentare de tip 
particular care caracterizează grupul ctenoforelor. În acest caz, blastomerele se 
dispun după două planuri de simetrie, care corespund planului longitudinal şi 
transversal al adultului. 

Segmentarea bilaterală este rară în cadrul nevertebratelor şi se 
caracterizează prin dispunerea, încă de timpuriu, a blastomerelor, după un plan 


evident de simetrie bilaterală. Acest tip de simetrie este observată la rotiferi. 


Indiferent de tipul segmentării, rezultatul ei conduce la constituirea unui 
agregat de celule numit morulă, alcătuit din numeroase blastomere între care 
rămân spaţii de segmentare. Ulterior, se formează stadiul de blastulă prin 
confluența spaţiilor de segmentare şi formarea unei cavităţi centrale numită 
blastocel sau cavitate primară a corpului, care este delimitată de o pătură 
unistratificată de blastomere ce constituie blastodermul. 

În funcţie de tipul de ou şi deci de modul de segmentare, blastula care 
rezultă poate fi de următoarele tipuri (fig. 17): 

e Celoblastula rezultă din segmentarea totală şi egală a oului oligolecit, 
având blastocelul spaţios si blastodermul alcătuit din celule egale, 
uneori ciliate 

e Steroblastula este rezultatul segmentării totale şi inegale a oului 
heterolecit, având blastocel redus, micromere la polul animal şi 


macromere situate la polul vegetativ. 

e  Discoblastula se formează din segmentarea parţială şi discoidală a oului 
telolecit, având un blastocel virtual şi o calotă de blastomere mici, 
situată la polul animal şi care rezultă doar prin segmentarea citoplasmei 
formatoare. 

e  Periblastula rezultă din segmentarea parțială şi superficială a oului 
centrolecit. Blastocelul este plin cu vitelus în care se găsesc nuclei 


vitelofagi. 


Odată cu apariția blastulei, procesul segmentării se încheie. 


Gastrulatia 

Procesul prin care se diferențiază foitele embrionare (ectodermul şi 
endodermul) poartă numele de gastrulatie (fig. 18). Modul de formare a 
stadiului de gastrula difera de la un grup la altul iar procesul gastrulatiei se 
poate desfasura pe mai multe cai: 

Gastrulatia prin invaginare (embolie) caracterizează celoblastula, la 
care blastodermul polului vegetativ se invaginează formând o cavitate digestivă 
primară numită arhenteron (intestin primitiv), care comunică cu exteriorul 
printr-un orificiu ce reprezintă blastoporul (gura primitivă). Blastodermul care 
căptuşeşte arhenteronul formează endodermul iar cel care delimitează gastrula 
le exterior alcătuieşte ectodermul. Între ectoderm şi endoderm se găseşte 
blastocelul care este redus sau devine virtual prin alipirea celor două foite 


embrionare. 

Gastrulatia prin acoperire (epibolie) este caracteristică steroblastulei. 
În acest caz, micromerele polului animal, datorită cantității mici de vitelus, se 
divid mult mai rapid şi acoperă macromerele care se divid mult mai greu iar în 
final devin interne. 

Gastrulatia prin proliferare unipolară sau multipolară decurge prin 
proliferarea unor celule, dintr-unul sau mai multe puncte ale blastodermului, cu 
formarea unui masiv endodermic, care ulterior se ordonează într-un endoderm. 
Prin realizarea racordului dintre cele două foite embrionare se va deschide apoi 
blastoporul. 

Gastrulatia prin imigrare  unipolară sau  multipolară este 
asemănătoare cu proliferarea, dar se face, spre deosebire de aceasta, prin 
desprinderea şi migrarea în blastocel, a unor celule, din unul sau mai multe 
puncte ale blastodermului. 

Gastrulaţia prin delaminare decurge printr-o clivare a blastodermului 
care va conduce la formarea ecto- şi endodermului. Ulterior endodermul 
înaintează spre interior, iar în punctul de contact cu ectodermul va apare 
blastoporul. 

Primele două tipuri sunt cele mai comune moduri de formare a gastrulei, 
dar nu şi cele mai primitive, aşa cum erau considerate de către Haeckel. Aşa 
cum, corect considera Mecinikov, cele mai primitive moduri de gastrulatie sunt 
imigrarea, proliferarea şi delaminarea, care sunt prezente la unii spongieri şi 


celenterate, şi care duc la apariția unui masiv endodermic fagocitar (Fira şi 

Năstăsescu, 1977). Aceste modalităţi de gastrulatie conduc la parenchimula 


spongierilor sau la planula didermica şi ciliata a cnidarilor. 


Formarea mezodermului si celomului 

Formele primitive de metazoare îşi realizează ontogenia doar cu două 
foite embrionare, ecto- şi endoderm care vor sta la originea viitoarelor organe 
definitive. Aceste forme, care se opresc in dezvoltarea ontogenetica in stadiul 
de gastrula, constituie grupul metazoarelor didermice sau diploblastice. La 
restul grupelor de metazoare, procesele de gastrulatie conduc la formarea celei 
de-a treia foite embrionare, mezodermul, care isi are originea in endoderm. La 
eucelomate, mezodermul se organizează în foiţă şi delimitează cavitatea 
generală a corpului care este numită celom. În cadrul metazoarelor eucelomate, 
modul în care se formează mezodermul şi celomul este diferit. Protostomienii 
îşi formează mezodermul şi celomul prin schizocelie, pe când la 


deuterostomieni acestea apar prin enterocelie. 


Formarea schizocelică sau teloblastică a mezodermului şi celomului 
(fig. 19) este caracteristică protostomienilor. La toate aceste grupe, 
endomezenchimul se formează dintr-o singură celulă, numită celulă 
mezentoblastică (somita 4d), apărută la a şasea segmentare a oului. Această 
celulă dă naştere la două teloblaste mamă (celule mezodermice primordiale) sau 
inițiale mezodermice, localizate la limita dintre ecto- şi endoderm, de o parte şi 


de alta a blastoporului. Teloblastele se divid activ şi formează de o parte şi de 

alta a arhenteronului două benzi teloblastice de celule fiice care la rândul lor 
prin diviziune vor forma două masive mezodermice. Spațiile de segmentare 
dintre celulele masivelor mezodermice se unesc şi în fiecare masiv se vor forma 
două cavități celomice (saci celomici), ce se vor dezvolta în detrimentul 
blastocelului, care se restrânge puternic. Sacii celomici au pereți mezodermici 
unistratificati. Peretele lor extern, dinspre ectoderm, poartă numele de foiţă 
parietală sau somatopleură, iar cel intern, dinspre intestin, splanchnopleura. 
Cele două splanchnopleure învelesc intestinul, iar deasupra şi dedesubtul 
intestinului, dorsal şi ventral, se unesc pentru a forma mezenterul dorsal şi 
mezenterul ventral, care susțin intestinul. Cavitatile celomice constituie 
cavitatea generală a corpului, care din cauză că înlocuieşte blastocelul, este 
considerată cavitate secundară a corpului. Din cauza acestui mod de apariţie a 
mezodermului şi celomului, protostomienii mai sunt cunoscuţi şi sub numele de 


schizocelomate sau celomate schizocelice. 


Formarea enterocelică a mezodermului şi celomului (fig. 20) se 
întâlneşte la grupul deuterostomienilor (echnoderme, hemicordate şi cordate), la 
care mezodermul se formează prin evaginarea enterocelică a endodermului, de 
o parte şi de alta a arhenteronului. Aceste evaginări se separă ulterior de 
arhenteron, fie sub forma a doi saci celomici, fie, în cazul deuterostomienilor 
metamerizati, sub forma a unor perechi laterale de saci celomici. Datorită 
acestui mod de formare a mezodermului şi celomului, deuterostomienii mai 


sunt numiţi enterocelomate sau celomate enterocelice. 


77 


Artropodele prezintă un mod aparte de formare a mezodermului şi 
celomului. La acestea, din peretele entomezodermic al invaginării gastrulei, se 
diferențiază şi se detaşează celule mezodermice, care se dispun în masive 
mezodermice perechi, în care se vor forma sacii celomici. Ulterior, sacii 
celomici se dezorganizează, participând în organogeneză, iar spaţiile celomice 
rămase se vor contopi cu cele blastoceliene, dând o cavitate a corpului, numită 
hemocel sau mixocel. 

Arhitectura corpului este un alt criteriu utilizat în decelarea diferitelor 
grupe de metazoare. Formele diploblastice (spongierii, cnidarii şi ctenoforii) nu 
posedă ţesuturi şi organe sau dacă le posedă, acestea sunt incipiente, iar 
diferențierea lor celulară nu este atât de mare ca la celelalte metazoare. La 
spongieri locul acestora este preluat de diferite categorii de celule, specializate 
pentru anumite funcții. 

Metazoarele triploblastice prezintă organe interne specializate, dar, 
sistemele lor de organe pot să difere în ceea ce priveşte relația lor cu cavitatea 
internă a corpului. Deşi, cavitate a corpului, poate însemna orice spațiu intern, 
acest termen se referă la o cavitate largă, umplută cu un lichid, şi care se întinde 
între peretele corpului şi organele interne. Fluidul care umple cavitatea corpului 
poate să servească la o mare diversitate de funcții. Fluidul poate să funcționeze 
uneori ca un schelet hidrostatic, sau poate juca rol de mediu circulant. Acest 
spaţiu poate fi utilizat ca un loc temporar de acumulare a unor fluide în exces 
sau a unora excretate sau poate reprezenta locul de maturare a elementelor 


genitale. Platelmintii şi nemertienii, la care nu există o cavitate a corpului, 

spațiul dintre organe fiind invadat de către un ţesut de umplutură, numit 
parenchim, fac parte din grupul Acelomata (fig. 31). Restul metazoarelor 
triploblastice prezintă două tipuri de cavitate a corpului. Filumul 
nematelmintilor posedă o cavitate a corpului numită pseudocelom sau 
pseudocel, care este o cavitate persistentă, derivată din blastocelul embrionar. 
Organele interne sunt de fapt libere în acest spaţiu, şi nu există un peritoneu 
care să delimiteze această cavitate (fig. 40). Metazoarele triploblastice, la care 
există această situaţie, sunt încadrate în grupa Pseudocelomata. Restul 
metazoarelor, posedă o cavitate secundară a corpului sau un celom delimitat de 
un peritoneu, dar, care are o embriogeneză diferită de cea a pseudocelomatelor. 
În realitate, organele nu sunt libere în celom, ele pot să atârne în interiorul 
acestuia, dar sunt întotdeauna delimitate de un peritoneu. Astfel, toate organele 
se găsesc în spatele celomului, fiind retroperitoneale. Aceste grupe de 
metazoare triploblastice fac parte din grupul eucelomata (fig. 50). 

Deşi, caracterele de bază în diferențierea protostomienilor fata de 
deuterostomieni sunt de natură embriologică, aceste două linii filetice principale 
ale metazoarelor, mai prezintă o serie de caractere structurale şi biochimice 
diferite. În acest sens, evoluţia ciliaturii de suprafaţă, pare să fie diferită în 
cadrul celor două linii filetice. De asemenea, chitina reprezintă o componentă 
scheletică comună printre protostomieni, dar, este rar întâlnită în rândul 
deuterostomienilor. În plus, fosfat arginina reprezintă depozitul tipic pentru 


protostomieni, pe când, creatin fosfatul este tipic pentru deuterostomieni. 

saci 
celomici 


teloblaste 


blastopor 


Fig. 19. Diagrama formării celomului prin schizocelie, la Protostomieni (după 
http://cas.bellarmine.edu/tietjen/images/genera8.jpg) 


saci 
celomici 


Fig. 20. Diagrama formării celomului prin enterocelie, la Deuterostomieni (după 


http://cas. bellarmine.edu/tietjen/images/genera9 jpg) 


Organogeneza reprezintă procesul de formare a diferitelor şesuturi şi de 


constituire a organelor. Procesul organogenezei durează până la atingerea 


stadiului de maturare al individului şi îmbracă aspecte diferite, în funcţie de 


planul structural şi trepta de evoluție a grupului respectiv. 

Din ectoderm derivă elementele sistemului nervos, organele de simţ, 
tegumentul stomodeul (intestinul anterior), proctodeul (intestinul posterior), şi 
sistemul respirator la nevertebrate. Endodermul va da naştere la mezenteron 
(intestinul mediu) şi glandele anexe, iar la cordate diferențiază notocordul şi 
organele respiratorii. Din mezoderm derivă musculatura, pereții vaselor 
sanguine, peritoneul, organele excretoare şi genitale, şi celomul, la grupele 
evoluate de protostomieni şi la toți deuterostomienii. 

Deşi nu reprezintă o foiţă embrionară, mezenchimul este un ţesut 
embrionar cu un rol important în special la metazoarele evoluate. El este un 
țesut de umplutură constituit din celule proliferate din endoblast sau mezoblast 
şi care ocupă spațiul blastocelian. Din mezenchim derivă spiculii scheletici, 
elemente ale sângelui si musculatura. În funcţie de originea sa, mezodermul 
poate fi primar, atunci când apare înainte de gastrulatie, prin proliferarea şi 
imigrarea unor celule din blastoderm în interiorul blastocelului (echinoderme), 
sau secundar, când apare după gastrulatie, prin disocierea unor celule 
mezodermice. La metazoarele primitive (spongieri, celenterate), există un 


mezenchim secundar cu origine în ectoderm (ectomezenchim) sau endoderm. 


Originea metazoarelor 

Originea metazoarelor este greu de precizat, dar majoritatea zoologilor 
sunt de acord că acest grup are un strămoş comun printre organismele 
unicelulare. Teoriile emise, care au încercat să explice calea trecerii spre 


metazoare se bazează pe modele oferite de protozoare (stările coloniale, uneori 

cu o anumită polaritate şi cu o specializare a indivizilor coloniei în vegetativi şi 
reproducători; stări polienergide homocariote; cnidosporidii cu spori compuşi, 
formaţi într-un plasmodium). Toate aceste teorii se pot rezuma în două categorii 
principale: 
1. teorii sincitiale care postulează celularizarea unei stări polienergide 
care susţin integrarea unei colonii de flagelate. 


2. teorii coloniale care susțin integrarea unei colonii de flagelate. 


REZUMAT 


Metazoarele sunt eucariote pluricelulare, heterotrofe, care se dezvoltă 
dintr-o blastulă provenită dintr-un zigot diploid, format prin unirea a doi 
anizogameti haploizi; în dezvoltarea lor embrionară, parcurg obligatoriu stadiile 
de blastulă şi gastrulă. Etapele principale ale dezvoltării embrionare cuprind: 
segmentarea, formarea foitelor embrionare, embriogeneza şi histogeneza. 
Ontogenia metazoarelor decurge diferit în funcţie de tipul de ou. Se disting mai 
multe tipuri de ouă: oligolecit, heterolecit, telolecit, centrolecit, ectolecit. 
Corespunzător tipului de ou, blastula (rezultatul segmentării) este: celoblastulă, 
steroblastulă, discoblastulă, discoblastulă şi periblastulă. Odată cu apariția 
blastulei, procesul segmentării se încheie. 

Procesul prin care se diferențiază foitele embrionare (ectodermul şi 
endodermul) poartă numele de gastrulatie, care se poate realiza prin mai multe 
căi (invaginare, acoperire). Formele primitive de metazoare (diploblasticele) îşi 


realizează ontogenia doar cu două foite embrionare, ecto- şi endoderm care vor 

sta la originea viitoarelor organe definitive. La restul grupelor de metazoare 


(triploblastice), procesele de gastrulatie conduc la formarea celei de-a treia foite 


embrionare, mezodermul, care îşi are originea în endoderm. In cadrul 


metazoarelor eucelomate, modul în care se formează mezodermul şi celomul 


A 


este diferit. Protostomienii îşi formează mezodermul şi celomul prin 


schizocelie, pe când la deuterostomieni acestea apar prin enterocelie. 


ÎNTREBĂRI 
1. Prin ce se caracterizează celoblastula şi cum apare ea? 
2. Prin ce diferă segmentarea totală de cea parțială? 
3. Ce se înţelege prin gastrulatie? Ce categorii de organisme se opresc in 
ontogenie la stadiul de două foite embrionare? 
4. Cum se formează mezodermul şi celomul? 
5. Care este diferenţa între celomate şi pseudocelomate? 
6. Ce deosebiri există între protostomieni şi deuterostomieni? 
7. Ce reprezintă mezenchimul? 

CAPITOLUL 3 
DIVIZIUNEA RADIATA DIPLOBLASTICA 


OBIECTIVE: 


cunoaşterea răspândirii, diversității şi modului de viata a 
reprezentanților principalelor filumuri de metazoare radiate 
diploblastice (Porifera, Cnidaria, Ctenaria); 

descrierea alcatuirii corpului poriferilor, cu specificarea categoriilor 
celulare si a rolului indeplinit de acestea; cunoasterea celor trei tipuri 
de structura ale spongierilor; 

cunoaşterea diagnozei şi sistematicii celenteratelor, în funcție de 


morfologia formelor libere sau fixate ale acestora. 


CUVINTE CHEIE: 


metazoare didermice 

simetrie radiara 

metageneza 

cavitate gastrica, sistem gastro-vascular 


poriferi (spongieri), cnidari, ctenari 

Reprezentanţii acestui grup îşi desăvârşesc ontogenia cu formarea, în 
procesul gastrulatiei, doar a două foite embrionare: ectodermul şi endodermul 
(fig. 21). Din cauză că dezvoltarea lor ontogenetică se opreşte în stadiul de 
gastrulă, ele mai sunt numite şi gastreate. În general, simetria corpului lor este 


radiară. 


intestin 
endoderm 


Fig. 21. Secţiune transversală prin corpul diploblasticelor 


FILUM SPONGIA (PORIFERA, PARAZOA) 


Grupul reuneşte metazoare inferioare, exclusiv acvatice, fixate de 
substrat, formând cruste sau aglomeratii arborescente, solitare sau coloniale, in 
majoritate marini. Doar o singură familie, Spongillidae, este dulcicolă. 
Spongierii reprezintă cel mai primitiv grup de metazoare. Din cauza slabei 
integrări celulare, şi deci, a organizării lor mai mult la nivel celular, decât 
tisular (Hyman, 1940), spongierii nu prezintă sisteme de organe şi nici ţesuturi 
adevărate, celulele lor având un grad mare de independenţă. Datorită acestui 


fapt, functiile vitale ale organismului sunt îndeplinite de diferitele categorii de 

celule. În ontogenie nu apar cele două foite embrionare propriu-zise (ecto- şi 
endodermul) ci două pături de celule (pinacoderm şi gastroderm) între care se 
interpune un ectomezenchim. 

Corpul spongierilor este străbătut de un sistem de cavități şi canale 
acvifere care comunică cu mediul acvatic extern prin numeroşi pori, de aici 
derivând şi numele lor de poriferi. Aproape toți spongierii prezintă un schelet 
intern care poate fi calcaros, silicios, spongios sau o combinaţie între ultimile 
două tipuri. Au un mod caracteristic de propagare asexuată, prin muguri de 
rezistență şi diseminare, numite sorite şi gemule. Reproducerea sexuată este 
universală, cu formarea de ouă tipice şi larve liber înotătoare. Fecundatia este 
indirectă, iar în dezvoltare, caracteristică este inversiunea suprafeţelor, de unde 
şi numele de Parazoa. 

Arhitectura corpului spongierilor este unică, fiind constituită în jurul 
unui sistem de pori, canale şi cavități prin care circulă permanent un flux de 
apă. Această arhitectură este în strânsă legătură cu modul lor de viata, sesil. 
Planul arhitectural cât şi fiziologia arhetipică pot fi mai bine înțelese prin 
studiul formelor primitive, cu simetrie radiară, aşa cum sunt unii spongieri de 
tip ascon sau sicon. Pe suprafaţa corpului spongierului există o serie de mici 
orificii numite pori inhalanți. Prin porii inhalanti, un flux constant de apă, 
provenind din mediul extern, pătrunde în spongocel sau atrium (cavitatea 
spongierului) şi este apoi expulzat printr-o deschidere apicală mai mare, numită 


oscul (orificiu exhalant). 

Peretele corpului are o structură relativ simplă (fig. 22), fiind alcătuit 
din două straturi de celule neechivalente cu ecto- şi endodermul: un strat extern 
sau dermic şi un strat intern sau gastric. Între acestea se interpune un 
ectomezenchim. Stratul extern, dermic, numit şi pinacoderm, este format din 
celule numite pinacocite. De obicei, termenul de „tegument” nu este utilizat 
pentru a defini stratul extern al metazoarelor diploblastice, întrucât acest termen 
implică un grad de specializare şi complexitate celulară care nu este atins la 
nivelul de organizare diploblastic. Deşi spongierii posedă un pinacoderm, 
celulele acestuia sunt de acelaşi tip şi, aparent, sunt extrem de slab asociate 
între ele. Pinacodermul nu formează structuri protectoare sau de suport ci doar 
o cuticulă mucoasă subțire. Totuşi, la nivelul acestui strat se formează pori 
inhalanti contractili care reglează fluxul de apă prin sistemul acvifer. În 
vehicularea apei, cilii, au probabil un rol minor. Pinacodermul nu are funcție 
neuro-senzorială pentru că nu posedă elemente senzoriale şi nervoase (excepţie 
hexactinelidele) sau musculare, specializate şi asociate acestuia. La spongieri, 
pinacodermul nu are funcție de barieră fiziologică, fapt care sugerează 
existența unei mici autonomii homeostatice a mediului lor intern (Pavans de 
Ceccatty, 1979). Toate acestea demonstrează că, la spongieri, fata de celelalte 
metazoare, funcțiile tegumentare sunt cele mai rudimentere. Stratul intern, 
gastric sau gastroderm, este alcătuit din choanocite (celule cu guleraş şi flagel) 


celule asemănătoare protozoarelor choanoflagelate. 

Celulele amiboide ale ectomezenchimului pot fi de mai multe tipuri: 
pinacocite, choanocite, archeocitele amibocite, colencite, lophocite, miocite, 


porocitele, scleroblastele, protoneuroni, spermatozoizi, ovule. 


lophoci pinacocite 


choanocite 


porocite 


l gi 


Fig. 22. Peretele corpului la spongieri; săgețile indică curentul apei (adaptare după 


http://en.wikipedia.org/wiki/File:Porifera_cell_types_01.png) 


Scleroblastele reprezintă celulele mame ale elementelor scheletice şi 
derivă din amibocitele ectomezenchimului. După natura minerală a spiculilor 
scheletici se disting: calcoblaste, silicoblaste şi spongoblaste. Spiculii se 
prezintă sub o mare varietate de forme şi sunt utilizați în identificarea şi 
clasificarea speciilor de spongieri. Aranjamentul spiculilor în cadrul scheletului 
este extrem de variat, existând adesea, combinații şi grupări distincte, care pot 


să difere de la o zonă la alta chiar în cadrul aceluiaşi spongier. 

Fibrele de spongina formează un schelet spongios din fibre 
interconectate. Substanţa care intră în componenţa sponginei este o proteină 
filamentoasă, similară colagenului. Scheletul unor spongieri poate fi format în 
exclusivitate din fibre de spongină sau un amestec dintre aceasta şi spiculi 
silicioşi. La formarea fibrelor de spongină participă mai multe spongoblaste 
care se dispun în linie, fiecare spongoblastă secretând un anumit segment al 
fibrei. În momentul când fibra este complet formată scleroblastele degenerează. 

Spongierii care produc spiculi silicioşi utilizează procese chimice 
diferite fata de cei calcaroşi. Pentru că în ambele cazuri, sărurile anorganice 
trebuie să fie preluate din apa de mare, şi pentru că concentraţia de siliciu este 
de câteva ori mai mică decât cea de calciu, spongierii silicioşisunt nevoiţi să 


cheltuiască mai multă energie în obținerea materialului scheletic. 


Tipuri de structură ale spongierilor arată sensul evoluţiei structurii si 
fiziologiei spongierilor prin complicarea cavitatilor acvifere şi mărirea 
suprafeței ocupate de coanocite. În evoluţia spongierilor pot fi evidenţiate trei 
tipuri principale de structură: Ascon, Sycon şi Leucon (fig. 23). 

Tipul Ascon este cel mai simplu. Corpul este saciform şi radiar simetric 
ŞI toată cavitatea paragastrală (spongocelul) este căptuşită cu choanocite. Apa 
intră în cavitatea spongierului prin porii inhalanti intracelulari (ostii), care au 
aspect de tuburi săpate în porocite, şi care străbat peretele corpului 


spongierului. Spongocelul este căptuşit de un singur strat de choanocite. 


89 


La tipul Ascon, spongierul conține un aşa mare volum de apă, 
comparativ egal cu volumul total al spongierului, astfel încât, flagelii 
choanocitelor deabia sunt capabili de a forța apa să iasă încet prin oscul. 
Această situaţie a limitat spongierii de tip ascon la dimensiuni mici. O creştere 
în dimensiune a acestui tip de spongieri ar agrava problema. Aşa cum se 
cunoaşte din relația suprafaţă — volum, volumul spongierului ar creşte cu o rată 
mult mai mare decât suprafaţa internă ce ar putea găzdui choanocite 


suplimentare. 


© 


Fig. 23. Tipuri de structură la spongieri (evoluția sistemului acvifer): 
A-tip Ascon; B-tip Sycon; C-tip Leucon: 1-spongocel, 2-oscul, 3-canal radiar, 4-cosulet 
vibratil, 5, 6-pori inhalanti (http://commons.wikimedia.org/wiki/File:Porifera_Types-fr.svg) 


Tipul Sycon este caracteristic pentru reprezentanții familiei Syconidae. 


Prin selecție naturală, peretele corpului spongierului a devenit cutat, rezultând 

astfel o reducere a volumului spongocelului (o descreştere a volumului apei 
care trebuie să fie circulată), şi o creştere a ariei din suprafaţa internă utilizată în 
găzduirea choanocitelor. Rezultatul acestui nou tip de structură, care probabil a 
permis o evoluţie a spongierilor de dimensiuni mai mari, a fost de o mai mare 
eficienţă, întru-cât acum, prin spongier poate să treacă un flux mai mare de apă. 
La tipul Sycon, faldurile externe formează pereţii canalelor inhalante. Orificiile 
suprafeţei externe, prin care apa pătrunde în canalele inhalante sunt numite pori 
dermali intercelulari. Choanocitele tapetează doar paretii interni ai canalelor 
radiare. Canalele radiare alternează cu canalele inhalante, ambele fiind 
conectate între ele prin canale intercelulare foarte mici, numite prosopile. 
Porocitele străbătute de tuburi intracelulare au dispărut. În acest caz, două 
pinacocite delimitează între ele un spațiu îngust, prin care apa din canalele 
inhalante pătrunde în cele radiare. Fiecare canal radiar se deschide în spongocel 
prin câte un orificiu numit apopil. 

Tipul Leucon este cel mai complex din punct de vedere structural. La 
acest tip, cutarea peretelui corpului este şi mai complexă, iar grosimea sa este 
mult mai mare decât la tipul Sycon. Acest tip structural îşi pierde simetria 
radiară, devenind asimetric. Aici choanocitele sunt situate în grosimea 
ectomezenchimului la nivelul cosuletelor vibratile care sunt numeroase şi 
etajate, fapt care permite o creştere semnificativă a suprafeţei ocupate de către 
choanocite. Fluxul de apă ajunge în cosuletele vibratile prin intermadiul 
canalelor aferente care comunică cu porii inhalanti intercelulari, direct sau prin 


camerelor subdermale. Acestea sunt spații mari, căptuşite cu pinacocite. Din 


91 


canalele inhalante sau subdermale, fluxul de apă pătrunde in cosuletul vibratil 
prin intermediul prosopilului. Apertura cosuletului vibratil este numită apopil. 
Prin apopil, apa din cosuletul vibratil este evacuată în canalele eferente, care 
confluează într-un canal exhalant mai mare ce conduce la oscul. Reţeaua de 
canale este tapetată de endopinacocite, spre a fi deosebite de pinacocitele care 
mărginesc la exterior peretele corpului, şi care sunt numite exopinacocite. 
Majoritatea speciilor de spongieri care sunt de dimensiuni mai mari, sunt de tip 
leucon, şi au în multe cazuri, structuri şi mai complicate, lucru care evidențiază 
că acest plan structural este cel mai eficient. La aceştia, pe traiectul canalelor 
inhalante apar spații dilatate, numite cavități subdermale, iar canalele exhalante 
se dilată formând cavități subatriale. Asttel, peretele corpului apare stratificat. 
La exterior, se formează o scoarță mezenchimatoasă, bogată în sclerite, 
străbătută de numeroase canale şi spaţii subdermale, dar lipsită de coşuleţe 
vibratile. Pătura mijlocie, groasă, numită choanozom, prezintă numeroase 
cosulete vibratile, canale inhalante şi exhalante. 

Caracteristicile esenţiale ale fiziologiei spongierilor apar din faptul că 
celulele lor acționează mai mult sau mai puţin independent şi demonstreză o 
mică cooperare, coordonare sau interdependenta. Atât arhitectura bazală cât şi 
fiziologia arhetipala a spongierilor, poate fi pe deplin înțeleasă prin studiul 
stadiului de Olynthus (stadiu de spongier tânăr), a cărui simplitate structurală 
este reținută de stadiul de adult doar la puţine specii, şi anume cele de tip 


Ascon. 

Realizarea funcţiilor vitale ale acestor organisme depinde în cea mai 
mare măsură de fluxul de apă care străbate sistemul acvifer al corpului. Acest 
flux de apă, continuu, facilitează nutriția, respiraţia, excretia şi chiar 
reproducerea. Marele volum de apă care traversează sistemul acvifer dezvoltat, 
semnifică că majoritatea celulelor, chiar şi cele din adâncimea corpului, 
interacționează direct cu mediul extern. Evacuarea produşilor de dezasimilatie 
ŞI a celor azotici (în general amoniac) se fac prin intermediul curenților de apă. 
Schimbul de gaze se face prin simpla difuzie între fluxul de apă şi celulele 
spongierului de-a lungul canalelor acvifere. Unele celule din corpul spongierilor 
dulcicoli posedă una sau mai multe vacuole pulsatile, care constituie principalul 
sistem osmoreglator al organismului (Brauer, 1975). 

Nu există sistem nervos (la spongieri), iar reacţiile sunt în general 
locale. Coordonarea depinde de transmiterea substanţelor mesager prin difuzie 
în ectomezenchim, prin mobilitatea celulelor amiboidale şi de-a lungul celulelor 
fixate în contact unele cu altele. Conducerea stimulilor electrici pare să aibă loc 
prin această ultimă rută. 

Spongierii sunt organisme microfage filtratoare. Curentul de apă creat 
de flagelul choanocitelor permite spongierului să se hrănească cu particule 
alimentare fine, aflate în suspensie (detritus, diatomee, ciliate). Particulele 
alimentare sunt selectate în jet şi “cernute” în timpul trecerii lor în coguletele 
vibratile. Numai particulele mai mici pot intra prin porii dermali sau trece prin 
prosopil. In final, particulele alimentare din canalele radiare sau cosuletele 


vibratile sunt filtrate de către choanocite. 


93 


Toate celulele spongierilor pot fagocita particule. Particulele mari (5-50 
u ) sunt fagocitate de pinacocitele ce tapetează căile inhalante. Particulele ce au 
dimensiuni bacteriene sau sub 1 u sunt fagocitate de către choanocite. Atât 
choanocitele cât şi amibocitele pot transfera particulele fagocitate altor celule. 
Amibocitele par să fie, mai de grabă decât choanocitele, sediul principal de 
digestie. De asemenea, se pare că amibocitele, acţionează ca centri de stocare a 
rezervelor de hrană. 

Spongierii se înmulțesc atât asexuat cât şi sexuat. 

Reproducerea asexuată (agamă) a metazoarelor, şi deci şi a spongierilor, 
se distinge profund de reproducerea asexuată a protozoarelor. Ea se suprapune 
reproducerii sexuate, care este generală şi primordială. 

Regenerarea reprezintă o caracteristică importantă a spongierilor. Orice 
parte a oricărui spongier, care conține atât amibocite cât şi choanocite, poate, 
dacă este ţinut în condiţii corespunzătoare, să dea naştere unui spongier adult. 
Se pare că în procesul de regenerare sunt esentiali factori cum ar fi, prezența 
ionilor de Ca** şi Mg**, încărcătura electrică a unor macromolecule de 
suprafață, şi un număr minim de celule (aproximativ acelaşi număr de celule 
necesar formării unei gemule). De asemenea, în regenerare, prezența 
amibocitelor este esenţială, choanocitele singure, ne fiind capabile de acest 
lucru. 

Înmulțirea asexuată se mai poate face prin stolonizare şi prin 
înmugurire. Înmugurirea internă este un fenomen mai rar, dar caracteristic 


spongierilor din clasele Hexactinellida şi Demospongiae. Spongierii se 

înmulțesc prin două tipuri de muguri de rezistenţă şi diseminare: gemule 
(dulcicoli) (fig. 24) şi sorite (marini). 

Reproducerea sexuată a spongierilor precum şi embriogeneza lor relevă 
un număr de caracteristici particulare. Spongierii pot avea sexe separate, dar 
majoritatea sunt hermafroditi. În general, spongierii sunt forme vivipare, dar 


există şi unele forme ovipare (Cliona). 


arheocite 


Fig. 24. Alcatuirea unei gemule (adaptare dupa 


http://www.bioweb.genezis.eu/?cat=5 &file=mnohobunkovce) 


Formele hermafrodite evită autofecundarea fiind proteradrice, adică 
elementele genitale mascule se dezvoltă înaintea celor femele (lb. gr. proteros = 
primul, mai înainte; andros = mascul, bărbat). Elementele genitale se formează 
în mezenchim din choanocite sau arheocite. Spermatozoizii sunt localizati în 
treimea superioară a corpului, iar ovulele în cele două treimi inferioare. 
Fecundatia este internă şi indirectă (prin intermediul unei celule cărăuş). 


Ovocitele (celule mamă ale ovulelor) se dispun sub choanocite, suferă o 

creştere mică şi meioza; ele exercită o atracție asupra spermatozoizilor aflaţi în 
apa sistemului acvifer. Aceştia pătrund într-o choanocită prin guleraş şi apoi 
într-o vacuolă care îşi îngroaşă pereţii. Ajuns în vacuolă spermatozoidul îşi 
pierde coada. Ansamblul vacuolo-spermatozoid formează spermiochistul. 
Choanocita care conţine spermiochistul îşi pierde gulerasul şi flagelul şi se 
transformă în celulă-cărăuş care se înfundă în mezenchim şi se apropie de ovul. 
Ovulul, după ce a suferit creşterea mică, migrează prin mişcări amiboide în 
apropierea spongocelului, se asociază cu două celule, una nutritivă şi alta satelit 
(la origine choanocite), după care suferă creşterea mare. Apoi, tot prin mişcări 
amiboidale, ovulul se întoarce în vecinătatea unei celule cărăuş cu spermiochist. 
Celula cărăuş alunecă pe ovul, se roteşte cu 180° şi aduce spermiochistul în 
dreptul ovulului. Printr-un canal intracelular format în ovul, celula cărăuş 
eliberează spermiochistul, care ajunge în vecinătatea nucleului ovulului. Aici 
spermiochistul se desface şi eliberează pronucleul mascul, care se contopeşte cu 
cel femel, dând naştere sincarionului (nucleului de fecundatie). 

Segmentarea este totală şi poate fi egală sau inegală, în funcție de grupul 
de spongier, şi se petrece în ectomezenchimul matern, sub pătura de choanocite. 
În general, la spongierii calcarosi se formează o celoblastulă, alteori, în special, 
la cei silicioşi, o steoblastulă. 

Larva parenchimulă a spongierilor silicioşi, diferă de amfiblastula celor 
calcaroşi prin faptul că are aproape întreaga suprafaţă externă flagelată, cu 
excepția regiunii posterioare ocupată de macromere aflagelate. În interiorul 


parenchimulei se găsesc macromere, amibocite şi spiculi. Parenchimula 

spongierilor dulcicoli şi a unor specii marine, îşi diferențiază choanocite înainte 
de a părăsi corpul matern. Parenchimula înoată liber, după care se fixează cu 
polul anterior de substrat. Ulterior se petrece fenomenul de inversiune a 
foitelor: printr-o imigrare multipolară, celulele externe flagelate îşi pierd 
flagelul şi migrează în interior. Aici, ele vor forma choanocitele care se dispun 
concentric, în mici grupe, dând naştere la cosuletele vibratile. Celulele mari, 
pigmentate, migrează la exterior, se transformă în pinacocite, formând 
pinacodermul. În unele cazuri celulele externe flagelate, după ce devin interne 
sunt fagocitate de către amibocite iar choanocitele se vor forma din nou din 


arheocite. 


Spongierii reunesc circa 9000 de specii descrise. În funcţie de 
complexitatea structurală şi de natura şi tipul elementelor scheletale Bergquist 
(1978) împarte spongierii în patru clase. 

Clasa Calcarea. Ordinul Homocoela - toți reprezentanţii posedă o 
structură de tip Ascon (Leucosolenia, Clathrina), Ordinul Heterocoela - 
reprezentanții au o structură a corpului de tip Sycon şi Leucon; reuneşte forme 
solitare sau coloniale (Sycon, Leucandra, Grantia etc). 

Clasa Hexactinellida (Hyalospongiae). Subclasa Hexasterophorida - 
microscleritele posedă în vârful celor şase raze câte un manunchi de ramificații 
fine (Euplectella aspergillum) (fig. 25); Subclasa Amphidiscophorida - 
reprezentantii poseda la extremitatea microscleritelor placi in forma de haltere, 


numite amfidiscuri (Hyalonema sieboldi). 

Fig. 25. Euplectella aspergillum 
(http://en. wikipedia.org/wiki/File: Venus Flower _Basket.jpg). 


Clasa Demospongiae formează cel mai important grup al spongierilor 
(peste 90% din speciile de spongieri fiind atribuiti acestei clase), constituind cel 
mai evoluat şi diversificat grup. 

Clasa Sclerospongiae reuneşte forme paleozoice, cunoscute din 
cambrian. În fauna actuală există un număr mic de specii, care posedă o 
structură leuconidă şi care, populează grotele şi crevasele asociate recifilor de 
corali din diferitele regiuni ale globului. Diferă de reprezentanţii celorlalte clase 
de spongieri prin faptul că posedă un schelet format din spiculi silicioşi, fibre 
de spongină, la care se adaugă un schelet solid din carbonat de calciu. 

Desi sclerospongierii au fost initial socotiți ca o clasă aparte, de către 
Hartman şi Goreau (1970), Vacelet (1985) descoperă că reprezentanţii acestui 
grup se încadrează fie în clasa Calcarea, fie în clasa Desmospongia 


(http://en.wikipedia.org/wiki/Sponge). 


Spongierii par să fi apărut in paleozoicul timpuriu, numeroase forme 


fosile fiind semnalate încă din precambrian. Recifele paleozoicului timpuriu 

erau formate din alge albastre-verzi, calcaroase (stromatolite) şi din alte două 
grupe asemănătoare spongierilor calcarosi, care au suferit extinctie 
(archaeocyathide şi stromatoporide). Stearn (1975) consideră stromatoporidele 
ca un subfilum de spongieri, asemănătoare cu sclerospongii actuali. 

Considerarea spongierilor drept cele mai arhaice metazoare se bazează 
pe o serie de caractere particulare dintre care pot fi enumerate următoarele: 
slaba integralitate şi diferențiere celulară care privează spongierii de apariția de 
țesuturi propriu-zise şi organe; absenţa unor foite embrionare propriu-zise; 
capacitatea fantastică de regenerare; prezenţa choanocitelor, care sugerează o 
posibilă origine a spongierilor în protozoarele choanoflagelate; inversiunea 
foitelor embrionare, similară procesului de extroversiune, caracteristic 
coloniilor-fiice de Volvox (fitoflagelate) etc. Toate acestea fac pe multi autori sa 
grupeze pongierii într-un filum aparte, numit Parazoa, opus celorlalte 
metazoare, reunite în grupul Eumetazoa. 

În ciuda numeroaselor particularităţi, care pledează în favoarea 
încadrării spongierilor ca cele mai primitive metazoare, aceştia prezintă 
caractere comune atât cu protozoarele cât şi cu celelalte metazoare (Tuzet, 
1963). Caracterele care apropie spongierii de protozoare au fost analizate în 


subcapitolul care tratează originea metazoarelor. 

COELENTERATA 


Acest grup reuneşte eumetazoare didermice (diploblastice) inferioare, a 
căror organizaţie corespunde stadiului de gastrea. În ontogenia lor apar cele 
două foite embrionare: ecto- şi endodermul, separate de o mezoglee anhistă (la 
hidrozoare) sau populată cu celule migrate din ectoderm, formând un 
ectomezenchim (la scifozoare şi antozoare). Celenteratele prezintă o singură 
cavitate, cea digestivă, echivalentă cu arhenteronul gastrulei, de aici derivând şi 
numele grupului ( de la grec. coelos = cavitate; enteron = intestin). Simetria, 
primitiv radiară (la hidrozoare şi scifozoare), devine secundar bilaterală la 
antozoare sau biradiară la ctenofori. Sunt organisme neuromiare, adică cu 
sistem nervos şi muscular, dar de tip primitiv. Sistemul nervos este reprezentat 
de un plex subepitelial difuz, legat de ecto- şi endoderm, precum şi de 
condensări nervoase care apar la meduze şi ctenofori, legat de viaţa lor activă. 
Transmiterea impulsurilor nervoase tinde să fie radiară iar jonctiunile sinaptice 
sunt în general nepolarizate. La meduze şi ctenofori, datorită vieţii active şi 
dezvoltării organelor de simț (oceli, statocişti, ropalii), apar condensări 
nervoase. Sistemul muscular este alcătuit din celule epitelio-musculare, cu fibre 
netede longitudinale în ectoderm, circulare în endoderm şi fibre musculare 
striate în subumbrela meduzelor. 

Desi unii autori considera celenteratele ca un filum care reuneşte două 
subfilumuri (Cnidaria şi Ctenophora), alții precum Grass6 şi colab. (1970) 


ridică subfilumurile la rang de filum, desfiintand celenteratele ca unitate 

taxonomică, sau o păstrează ca o subdiviziune a eumetazoarelor (Kaestner, 
1969 cit. de Firă şi Năstăsescu, 1977). Indiferent de valoarea taxonomică care li 


se atribuie, cele două grupe sunt definite prin caractere particulare. 


FILUM CNIDARIA 


Cu excepția hidrelor şi a câtorva hidrozoare dulcicole, cnidarii 
reprezintă forme marine. Filumul reuneşte aproximativ 9000 de specii actuale 
dar şi numeroase forme fosile datate din perioada cambriană. 

Majoritatea cnidarilor sunt forme marine, dar unele specii s-au putut 
adapta la mediul dulcicol. Sunt forme fixate sau libere, solitare sau coloniale, 
uneori cu un pronunțat polimorfism colonial. Unele forme oferă exemple de 


simbioză cu alte organisme. 


Numele grupului derivă din prezenţa unor microstructuri urticante, 
numite cnidocişti (grec. cnide = urzică), care se formează în celule speciale, 
cnidoblaste şi care au rol în apărare şi atac. Cnidarii se prezintă sub două forme 
fundamentale, de polip şi de meduză (fig. 26). În majoritatea cazurilor, polipul 
este asexuat, solitar sau capabil prin inmugurire să formeze colonii, adesea cu 
un polimorfism mai mult sau mai puţin accentuat. Meduza este liberă, pelagică 
şi sexuată. Polipul hidrozoarelor este reprezentativ putând forma colonii pe 
care, prin înmugurire se nasc meduze sau stări de regresiune ale acestora. 
Meduza hidrozoarelor are în general dimensiuni mici. Polipul scifozoarelor este 


MIC, trecător şi cu rare excepţii, solitar. Scifomeduza este reprezentativă, are 

dimensiuni mari şi se formează prin strobilatie pe polip. La antozoare meduza 
lipseşte, iar la hidre, ca adaptare la mediul dulcicol, lipsa meduzei a dus la 
sexuarea polipului. Trachilinele (cele mai primitive hidrozoare) şi unele 
scifozoare prezintă doar meduză. 

Peretele corpului este format din ectoderm, şi endoderm (gastroderm) 
între care se interpune o mezoglee anhistă sau un ectomezanchim (populat cu 
celule din ectoderm). Ectodermul este alcătuit din cinci tipuri principale de 
celule: celule epitelio-musculare, celule interstitiale, cnidociste, celule 
secretoare de mucus, şi celule receptoare şi nervoase. Suprafața externă a 
epidermei cnidarilor este protejată de un material extracelular secretat. 

Toţi membrii filumului se caracterizează prin prezența unor organele 
intracelulare încapsulate, devaginabile, cu proprietăți urticante, care poartă 
numele de cnidae sau cnidocişti. Acestea reprezintă cel mai complicat produs 
de secreție intracelulară cunoscut la metazoare. Termenul de cnida sau cnidocist 
este utilizat în sens general, pentru a defini toate tipurile de organelele 
cnidariene devaginabile. Până în prezent se cunosc trei categorii principale de 
cnidocisti: nematocisti (fig. 27), spirocisti şi ptichocisti. 

Celulele secretoare de mucus sunt raspandite in epiderma planulelor, 
scifopolipilor si antozoarelor. Celulele mucoase pot fi dispuse izolat sau pot fot 
fi grupate, alcătuind câmpuri glandulare ca la antozoare. Pot fi implicate in 
invelirea cu mucus a particulelor alimentare mici, care ulterior sunt transportate 
spre orificiul buco-anal de către curenţii de suprafată generati de flagelii 


celulelor epiteliale. 

Se pare ca, la unii cnidari, secreția de mucus posedă capacitate de 


bioluminiscenta. 

Fig. 26. Cele două forme fundamentale de existenţă ale cnidarilor: polipul şi meduza 
(adaptare după http://www.geocities.com/bballerchicklet7777777777777/page2.html) 


manubriu 


enidocil A 


Fig. 27. Structura unui nematocist (după 
http://www.emc.maricopa.edu/faculty/farabee/biobk/bio 
bookdiversity_7.html) 

Epiteliul cnidarilor poate secreta un înveliş de suprafață, ce poate 
îndeplini funcția de ataşare pe substrat, de captare a particulelor alimentare, de 
suport şi protecţie sau de auto-recunoaştere. 

Stratul intermediar dintre epidermă şi endodermă este o mezoglee 
anhistă (la hidrozoare) sau un ectomezenchim (populat cu celule provenite din 
ectoderm). Acest strat intermediar poate conţine peste 90% apă, aproximativ 
5% săruri anorganice şi mai putin de 1% substanţe organice. 

Endodermul este constituit din următoarele tipuri de celule: celule 
absorbante şi digestive, care din punct de vedere morfologic sunt asemănătoare 
cu celulele epitelio-musculare ale epidermului; celule glandulare, diseminate 
printre cele absorbante şi digestive, care contin fermenti cu rol în digestia 
cavitară; celule interstitiale; cnidocisti, cu rol în omorârea prăzilor încă vii din 
cavitatea digestivă. 

Celenteratele, alături de spongieri, reprezintă al doilea grup de 
metazoare diploblastice, dar care, din punct de vedere histologic, sunt mult mai 
evoluate. Ele posedă celule musculare striate şi netede, celule nervoase, sinapse, 
celule senzoriale, cromatofori, etc. Problema lor constă însă, în lipsa unui 
mezoderm ca sursă de celule pentru muşchii interni şi organe, lucru care le 
obligă să-şi realizeze funcțiile vitale, doar cu două foite embrionare. 

Procesele de hrănire şi digestie prezintă modele similare în cadrul 
grupului. Majoritatea cnidarilor sunt carnivori, hrănindu-se cu prăzi mici, în 


general reprezentate de către crustacee. Prada capturată este paralizată şi 

omorâtă prin explozia bateriilor de nematocişti de pe tentacule, după care este 
trecută în orificiul buco-anal. În cavitatea gastro-vasculară, care este capabilă de 
o remarcabilă distensie în vederea primirii prăzii, se deschid numeroase celule 
glandulare care secretă enzime, în principal proteaze. Digestia extracelulară se 
desfăşoară în cavitatea gastro-vasculară, fiind facilitată de mişcările flagelare şi 
are drept rezultat dezintegrarea prăzilor. Această digestie nu este una completă. 
Ingestia fagocitară a hranei este ulterioară iar digestia este desăvârşită 
intracelular. Se pare că, grăsimile şi carbohidratii pot fi digerate doar 
intracelular. La unele forme mai complexe de cnidari, există zone specializate 
ale gastrodermului implicate doar în secreția de enzime sau în absorbția hranei 
partial digerate. În nutriția cnidarilor, mai intervin şi celulele mucoase 
epidermale, care pot avea rol de învelirea cu mucus a particulelor mici de hrană 
care ulterior sunt transportate spre orificiul buco-anal de către curenţii de 
suprafață generati de flagelii celulelor epiteliale (Hentschel şi Hiindgen, 1980). 

Cnidarii nu prezintă organe specializate pentru respiraţie, excretie şi 
circulație. Absorbtia oxigenului necesar respirației se realizează printr-o simplă 
difuziune direct din apa mediului extern sau din cavitatea gastrovasculară la 
nivelul epidermei sau gastrodermei. Produşii rezultați din metabolism, 
incluzând bioxidul de carbon şi produşii azotati, sunt eliminaţi printr-o difuzie 
directă, pe toată suprafaţa corpului. 

Cnidarii au un sistem nervos primitiv. Celulele nervoase multipolare sau 
uneori, bipolare în anumite locuri, sunt dispuse într-un plex nervos neregulat, 


situat subepidermal, şi concentrat în special, în jurul orificiului buco-anal. Deşi 

hidrele posedă un singur plex nervos subepidermal, numeroşi cnidari mai 
posedă şi o reţea nervoasă endodermala. Aparenta simplitate neurofiziologica a 
cnidarilor a fost complicată datorită descoperiri existenței a mai multor sisteme 
de conducere, care coexistă la unele forme şi care contribuie la complexitatea 
lor comportamentală. Anemonele de mare par să posede cel mai primitiv sistem 
nervos, sub forma unei plex nervos. Unii octocoralieri au un sistem nervos mai 
complex iar la scifozoare au fost puse în evidenţă cel puţin două sisteme de 
conducere-unul de conducere rapidă care coordonează muşchii înotători şi altul 
de conducere lentă care controlează mişcarea tentaculelor. La unele hidrozoare 
există un şi mai mare grad de complexitate. 

In general, cnidarii pot să coexiste sub cele două forme fundamentale: 
polip şi meduză (fig. 26). Între acestea se stabileşte o alternanță de generaţii. 
Polipul reprezintă punctul de plecare al generaţiei asexuate. Reproducerea 
asexuată a polipului se face prin inmugurire, acesta dând naştere la meduze 
(scifozoare) sau la polipi sau colonii de polipi, care pot la rândul lor să 
înmugurească meduze sau stadii de regresiune ale acestora (hidrozoare). 
Meduza, cu sexe separate, reprezintă punctul de plecare al generaţiei sexuate. 
Ovulele şi spermatozoizii produşi de gonadele cnidarilor sunt în esență similari 
cu cei ai celorlalte metazoare. Ovulul fecundat poate fi reținut de individul 
parental sau poate flota liber in masa apei. Acest ovul suferă o segmentare 
holoblastică şi dă naştere la o blastulă goală (celoblastulă), care prin delaminare 
sau imigrare uni- sau multipolară (rar prin invaginare) duce la apariția unei 


larve tipice, numită planulă didermică şi ciliată. După o viaţă liberă de câteva 

ore sau zile, planula se ataşează de substrat cu capătul anterior, şi se transformă 


într-un polip sau într-un prim individ hidrant al unei viitoare colonii. 


În funcţie de structura polipilor şi meduzelor, cnidarii, sunt divizați în 
trei clase: Hydrozoa, Scyphozoa şi Anthozoa. 

Sistematica clasei Hydrozoa este destul de complicata, cuprinzand mai 
multe ordine şi subordine: Ordinul Trachilina numără peste 100 de specii, fiind 
considerați de majoritatea zoologilor cele mai primitive hidrozoare. Populează 
mediul marin şi excepțional, pe cel dulcicol sau salmastru. Sunt hidrozoare 
meduzoide cu tentacule pline, la care stadiul de polip lipseşte. Stadiul de 
meduză se dezvoltă direct din larva numită actinulă. Liriope, Aglaura. Ordinul 
Hydroida reuneşte hidrozoare la care stadiul de polip este bine reprezentat. 
Stadiul de meduză poate fi absent sau prezent. La formele la care meduza 
lipseşte, polipul se sexuează. Polipi sunt solitari sau coloniali. Marea majoritate 
a hidrozoarelor sunt incluse în acest ordin. 

Clasa Scyphozoa cuprinde următoarele ordine: Stauromedusae, 
Cubomedusae, Coronata, Semaeostomeae (Aurelia aurita), Rhizostomeae. 
Scifozoarele prezintă în ciclul biologic atât scifopolip cât şi scifomeduză dar 
predomină scifomeduza. Polipii sunt solitari, rar coloniali şi au cavitatea 
gastrică tetracompartimentată. Scifomeduza este liberă, sexuată şi acraspedă 
(fără velum). 

Clasa Anthozoa cuprinde metazoare cunoscute şi sub denumirea de 


corali - celenterate exclusiv marine, reprezentate în ciclul biologic, doar prin 

antopolip sau coralopolip (fig. 28). Simetria corpului devine secundar 
bilaterală, datorită apariției în planul sagital de simetrie a unui actinofaringe 


endodermic. 

Fig. 28. Secţiune sagitală prin polipul antozoarelor (după 
http://oceanservice.noaa.gov/education/kits/corals/media/coral0la_462.jpg) 


În funcție de numărul şi dispoziţia septelor care compartimentează 
cavitatea gastrică, precun şi după numărul de tentacule, antozoarele cuprind 
două subclase: Octocorallia şi Hexacorallia. 

Octocoralierii cuprind patru ordine: Alcyonaria (Alcyonum palmatum), 
Gorgonaria (Gorgonia verrucosa), Pennatularia (Pennatula phosphorea), 


Heliopora. 

Hexacoralierii se împart în cinci ordine: Actinaria (Actinia equina), 
Madreporaria (Madrepora aspera), Anthipatharia, Ceriantharia (Cerianthus 


membranaceus), Zoantharia. 


FILUM CTENARIA (ACNIDARIA, CTENOPHORA) 


Acest mic filum reuneşte aproximativ 150 de specii, exclusiv marine şi 
pelagice, cu excepţia câtorva forme târâtoare, adaptate la o viaţă bentonică în 
stadiul de adult. Ctenarii au fost considerați a fi o derivație o unor forme 
meduzoide cnidariene, datorită similaritatii planului structural al corpului lor cu 
cel al meduzelor. Totuşi aceste similarități ar fi putut apare datorită 
convergentei şi nu datorită existenței unui strămoş comun. 

Trăsătura cea mai caracteristică a ctenoforilor este prezenţa a opt şiruri 
meridiane de palete ciliare cu aspect de pieptene (ctenos = pieptene, lb. gr.), 
care se întind între polul oral şi aboral. Placutele ciliare sau ctenele sunt unități 
morfo-functionale gigantice care intră în componența sistemului locomotor al 
ctenoforilor. O atfel de placuta ciliară este formată din mii de cili, legați 
împreună ca şi firele dintr-o pensulă plată. 

Spre deosebire de cnidari, o altă particularitate a filumului este aceea ca 
epiteliul lor nu prezintă cnidocisti, ci nişte celule lipicioase şi veninoase, numite 
coloblaste. Rolul coloblastelor este acela de capturare a prăzilor, granulele 
eozinofilice fiind responsabile de adezivitatea coloblastei la prazile respective. 


Coloblastele se găsesc în tot epiteliul tentacular, fiind mai abundente pe 

tentilele tentaculare. Deşi coloblastele reprezintă caracteristica filumului, la 
cydippidul Euchlora rubra, coloblastele lipsesc, dar sunt prezenți nematocisti 
adevăraţi. Aceşti nematocişti sunt incorporati în celule endodermale şi apoi sunt 
transportaţi la baza tentaculelor, înlocuind în întregime coloblastele. 

Simetria corpului este biradiară, întrucât planul sagital şi frontal de 
simetrie împart corpul în patru sferturi echivalente. Ctenoforii nu prezintă nici 
polip şi nici meduză iar reproducerea este doar sexuată. 

Corpul poate fi transparent, uneori cu nuanţe de roz sau albastru şi cu 
irizatii datorate interferenţei luminii. Pe suprafața corpului, între organul apical 
şi orificiul bucal se întind cele opt şiruri de palete ciliare. La tentaculate, în 
planul frontal există o pereche de tentacule sau braţe care poartă tentile cu 
coloblaste. Atentaculatele sunt lipsite de tentacule. 

Tegumentul este alcătuit dintr-un ectoderm în constituția căruia intră 
diferite tipuri de celule şi un endoderm care delimitează un sistem gastro- 
vascular, la care doar faringele este de natură ectodermică. Între cele două foite 
embrionare se găseşte o mezoglee populată cu celule migrate din ectoderm 
(ectomezenchim). 

Celulele glandulare, secretoare de mucus, sunt răspândite pe epiderma 
externă şi a faringelui. Pe lângă rolul lui protector, filmul de mucus de pe 
suprafaţa corpului participă şi în capturarea şi reținerea prăzilor mici. De 
asemenea, unele din aceste celule mucoase ar putea acționa ca celule cu venin. 
In acest sens, se pare că mucusul de Berée are acțiune toxică, putând paraliza 


micile prăzi. 

Mezoglea cnidarilor ocupă cea mai mare parte a corpului având un 
aspect gelatinos, transparent, fiind considerată în prezent, mai mult un ţesut 
conjunctiv, bogat în polizaharide acide, dar lipsit de fibre de colagen şi elastină. 
Ea conţine celule mezenchimale de natură ectodermică, şi celule musculare 
netede adevărate, organizate pentru a alcătui diferite sisteme funcționale. 

La ctenofori există cel mai condensat sistem nervos din seria 
celenteratelor. Aceste apare sub forma unui plex nervos difuz, subepitelial, care 
prezintă condensari de ganglioni uni- şi bipolari în lungul şirurilor de placutelor 
ciliate meridiane, în dreptul organului apical şi în jurul orificiului buco-anal. 

Ctenoforii au un singur organ de simț complex care poartă numele de 
organ apical. Acesta este situat la polul aboral al corpului, într-o depresiune 
circulară, acolo unde epiteliul este îngroşat local şi uşor adâncit în mezoglee. 
Depresiunea în care este situat organul apical este acoperită de o cupolă ciliară 
proeminentă. Sub cupola ciliară se găseşte un statocist alcătuit dintr-un statolit 
compus. Statolitul este alcătuit dintr-o aglomerare de celule numite Jitocite. 
Fiecare lithocit conţine cite un ofolit calcaros, mare, sferic, înconjurat de o 
membrană veziculară. Statolitul este susţinut de cilii aglutinati a patru grupe de 
celule interradiare ale epiteliului apical, care poartă numele de resorturi. 
Statocistul are rol în controlul posturii animalului. În epiteliul ctenoforilor se 
mai găsesc celule senzoriale chemoreceptoare distribuite pe toată suprafața 
corpului, dar în special în regiunea orificiului buco-anal. În afară de celulele 


descrise, în tegumentul reprezenantilor grupului mai există cromatofori şi celule 

musculare netede, care variază ca mărime şi mod de organizare de la un grup la 
altul. 

Ctenoforii sunt metazoare carnivore care se hrănesc cu organisme 
planctonice (trocofore, crustacee copepode, chetognate etc.) capturate de către 
tentacule şi procesele lor laterale, numite tentile. Organismele planctonice care 
constituie dieta ctenoforilor sunt capturate pasiv de către aparatul tentacular. 

Prăzile, odată capturate, nu sunt ucise imediat ca la cnidari, acest lucru 
realizându-se în cavitatea bucală sau în faringe. 

Ctenoforii sunt organisme hermafrodite. Majoritatea ctenoforilor sunt 
ovipari. Fecundatia este externă, cu excepția câtorva specii la care ouăle 
fecundate îşi continuă dezvoltarea în corpul matern. Segmentarea oului 
heterolecit este totală, inegală şi determinată. De asemenea, segmentarea oului 
ctenoforilor este originală şi unică în regnul animal fiind biradiara sau 
bisimetrică. Gastrulatia se desfăşoară prin epibolie. 

Larva caracteristică a ctenoforilor este o larvă liber înotătoare, numită 
larva cydippoida şi care seamănă mult cu adultul. 

În funcţie de prezenţa sau absenţa tentaculelor cele aproximativ 150 de 
specii de ctenofore cunoscute până în prezent sunt incluse în două subclase: 
Tentaculata şi Atentaculata. 

Tentaculatele sunt divizate în 5 ordine: 

Ordinul Cydippida, cele mai primitive ctenofore actuale. Pleurobranhia 
Hormiphora, Mertensia, Euchlora. P. pilleus este comună în Marea Neagră 


până la adâncimi de 30-40 m. Ordinul Lobata, reuneşte forme cu corp turtit în 

plan frontal, şi cu doi lobi orali, dezvoltați. Bolinopsis, Mnemiopsis, Leucothea, 
Deiopea. În Marea Neagră, M. leidyi, recent aclimatizată a dezvoltat populaţii 
enorme care decimează alevinii şi zooplanctonul care constituie hrana acestora. 
Ordinul Cestida. Corpul are aspect de panglică şi este aplatizat în plan frontal. 
Perechea de tentacule şi două din cele patru şiruri de palete ciliare sunt reduse. 
Cestum veneris (cingătoarea Venerei) (fig. 29 ) este răspândită în mările 


tropicale, putând ajunge la 1,5 m lungime. Este o specie fosforescentă. 


Fig. 29. Cestum veneris (http://www.thefreedictionary.com/Cestum+veneris) 


Ordinul Platyctenida include forme bentonice, târâtoare, cu corp 
puternic aplatizat. Sirurile de palete ciliare sunt reduse sau chiar absente la 
adult. Ctenoplana, Coeloplana. Ordinul Tjalfiellida. Reuneste ctenofori fixati 
de substrat prin intermediul feţei orale. Singura specie cunoscută este 7jalfiella 
tristoma, colectată pe coasta vestică a Groenlandiei. 

Clasa Atentaculata (Nuda) cuprinde forme la care tentaculele sunt 
absente. Faringele este mult lărgit. Ordinul Beroida. Corpul este conic sau 


cilindric, uşor comprimat în plan tentacular. Canalele gastrovasculare au 

numeroase ramificații în mezoglee. Reuneşte forme macroplanctonofage şi 
carnivore care se hrănesc cu alte ctenofore. Beroé ovata (fig. 30) este o specie 
comună, răspândită în Marea Mediterană şi Oceanul Atlantic şi care recent a 


pătruns şi în Marea Neagră. 


Fig. 30. Beroé ovata 
(http://people.bu.edu/jrf3/BI547 IMAGE CTENOPHORA BeroeOvata.jpg). 


Legatura ctenoforilor cu vreun grup actual de cnidarii este aproape 
imposibil de demonstrat, datorita deosebirilor care exista intre cele doua grupe. 
Printre aceste deosebiri pot fi enumerate: prezenta organului de simt apical; 
locomota realizata de cele opt siruri de palete ciliare; prezenta coloblastelor 
care diferă de cnidoblaste prin structură şi funcționare; dezvoltarea determinată; 
absenţa planulei; lipsa metagenezei; prezenţa hermafroditismului. 

Pe de altă parte, cu excepția descoperirii unor nematocişti la ctenoforul 
Euchlora rubra, între cele două grupe există şi unele trăsături comune, cum ar 
fi: proprietățile şi tipurile de celule ale mezogleei; natura şi organizarea 


sistemului gastro-vascular şi sistemului nervos, simetria radiară; lipsa, în 

general, a organelor (excepţie statocistul şi organele de simț complexe) care 
reflectă un grad de organizare la nivel tisular al celor două grupe. 

Ctenoforii sunt apropiaţi de turbelariate prin apariţia crucii mezodermice 
şi prin modul de gastrulatie. Totuşi, mult discutata teorie a originii 
turbelariatelor din ctenoforele platyctenide este greu de acceptat întrucât se 


bazează pe omologii greu de argumentat. 


REZUMAT 


Metazoarele sunt animale pluricelulare, cuprinse în Regnul Animalia. În 
funcție de tipul de simetrie a corpului şi numărul foitelor embrionare, pot fi 
clasificate in două diviziuni:  Diploblastica (Didermica)  Radiata şi 
Triploblastica (Tridermica) Bilateralia. Capitolul 3 se axează pe prima din 
aceste două grupări, analizând reprezentanți din filumurile: Spongia, Cnidaria şi 
Ctenaria. Spongierii, numiţi şi poriferi (corpul lor este străbătut de pori, prin 
care circulă permanent apa), sunt cele mai simple metazoare, neavând organe 
sau sisteme, ci categorii de celule. Celenteratele (filumurile Cnidaria şi 
Ctenaria) sunt caracterizate de o cavitate gastrică (saciformă la hirozoare, 
secundar compartimentată la scifozoare şi antozoare), sistem gastro-vascular (la 
meduze şi ctenofori), deschidere buco-anală înconjurată de tentacul (polipi şi 
unele meduze). Simetria primitiv radiară a hirozoarelor devine secundar 
bilaterală la antozoare şi biradiară la ctenofori. Cnidarii cuprind trei clase: 


Hidrozoa, Sciphozoa (meduze) şi Anthozoa. Spre deosebire de cnidari, care au 

celule urticante, reprezentanții filumului Ctenaria se caracterizează prin 


prezenţa celulelor lipicioase, meduza şi polipul lipsind. 


ÎNTREBĂRI 


Comentati afirmația: “spongierii sunt cele mai simple metazoare". 
Prin ce se caracterizează organismele radiate diploblastice? 
Precizati care sunt caracteristicile tipurilor de structură ale spongierilor! 


Ce se înţelege prin metageneză în cazul cnidarilor? 


SP es Ns OE 


Realizati o comparaţie între cnidari şi ctenari. 

CAPITOLUL 4 


DIVIZIUNEA BILATERALIA TRIPLOBLASTICA - 
ACELOMATE 


OBIECTIVE: 

- înțelegerea diferențelor dintre protostomieni şi deuterostomieni; 
între metazoarele didermice şi cele tridermice; 

- cunoaşterea diagnozei, răspândirii şi modului de viata a 
reprezentanților celor două mari filumuri de metazoare acelomate: 


Plathelminthes şi Nemertina; 


CUVINTE CHEIE: 
- metazoare tridermice 
- protostomieni acelomati 


- platelminti, nemertieni 


Prin simetria bilaterală care înlocuieşte pe cea radiară şi prin apariția 
între ectoderm a celei de a treia foite embrionare (mezodermul), care se 
substituie mezogleei radiatelor, bilateraliile triploblastice marchează un moment 
important în evoluţia metazoarelor (fig. 31). Simetria radiară devine un balast 


pentru animalele liber-inotatoare şi este înlocuită prin simetria bilaterală. 

intestin 
endoderm 


Fig. 31. Secţiune transversală prin corpul unui metazoar triploblastic 


FILUM PLATHELMINTHES 


Începând cu această încrengătură, între ectoderm şi endoderm apare 
mezodermul — a treia foiţă embrionara. De aici şi denumirea de triploblastice a 
tuturor încrengăturilor ce urmează, în opoziție cu încrengăturile Porifera, 
Cnidaria şi Ctenaria, numite diblastice. La rândul lor, tribloblasticele se divid în 
două mari grupe: Protostomia (de la platelminti până la echinoderme, exclusiv) 
la care blastoporul devine orificiu bucal, în timp ce orificiul anal este o 
neoformatie, şi Deuterostomia (de la echinoderme până la vertebrate, inclusiv) 
la care blastoporul funcționează ca orificiu anal, iar orificiul bucal este o 
neoformatie. 

Platelmintii reunesc viermi inferiori, la care cavitatea corpului are 
origine blastoceliană şi este plină cu un parenchim mezenchimatic. Corpul 
variază ca formă, fiind foliaceu, cilindric, ca o panglică etc. Dimensiunile ajung 


de la câteva sute de microni până la peste 20 m. Culoarea este alb-opacă sau 

transparentă; formele libere pot fi fi cenuşii, verzi, uneori cu desene viu colorate 
(policlade, tricladele terestre exotice). 

La formele libere, tegumentul posedă cili vibratili. Cuticula, împreună 
cu musculatura formează teaca musculo-cutană, care, la formele parazite dă 
naştere la organele de fixare (spini, cârlige, ventuze), iar la cele libere dă 
naştere la armăturile sclerificate ale genitaliilor. 

Digestivul lipseşte la cestode, iar la ceilalți platelminti prezintă un 
singur orificiu. 

Excretorul este de tip protonefridian. 

Circulatorul şi respiratorul lipsesc. Formele libere au respirație 
tegumentară iar cele parazite, anaerobă. Paraziţii sanguini şi cei din organe 
puternic vascularizate sunt aerobi. 

Sistemul nervos este format din creier şi cordoane nervoase 
longitudinale, unite prin comisuri transversale. 

Organele de simţ, slab dezvoltate la paraziți, sunt reprezentate de peri 
senzoriali şi fosete ciliare, statocist şi oceli la formele libere. 

Cu rare excepții sunt forme hermafrodite. Gonada femelă poate fi 
unitară, alcătuind un germo-vitelarium sau poate fi distinctă (alcătuită din ovar 
şi glandă vitelogenă). Dezvoltarea depinde de tipul de ou. Trematodele şi 
cestodele au cicluri evolutive complicate, cu stadii larvare diferite, schimb de 
gazdă şi de generaţii, fenomene de neotenie, poliembrionie şi înmulţirea 


asexuată. 

Din punct de vedere sistematic platelmintii cuprind şase clase: 


Turbellaria, Monogenoidea, Cestodaria, Cestoda, Trematoda, Gnathostomulida. 


Turbelariatele (4500 specii) sunt platelminti, care, cu puţine excepții, 
sunt forme libere ce populează toate mediile (marin, dulcicol sau terestru), 
puţine forme fiind parazite. După structura gonadei femele, turbelariatele sunt 
divizate în două nivele de organizare: 

I. Archoofora; la acestea, gonada femelă este unitară, formând un 
germo-vitelarium. Prezintă ouă de tip ectolecit iar segmentarea este de tip 
spiral. Acest grup este cuprinde următoarele ordine: Nemertodermatida, Acoela, 
Catenulida, Macrostomida, Haplopharyngida, şi Polycladida. 

Ordinul Acoela cuprinde turbelariate mici, cu intestinul nediferentiat, 
fiind redus la o masă de celule digestive, lipsită de cavitate. Convoluta. 

Ordinul Polycladida cuprinde specii cu multe ramuri orientate în toate 
direcțiile. Leptoplana. 

La grupul II - Neophora, gonada femelă este separată în ovar şi glandă 
vitelogenă. Prezintă ouă ectolecite şi dezvoltare aberantă. Grupul reuneşte 
următoarele ordine:  Lecithoepiteliata,  Rhabdocoela, Prolecithophora, 
Proseriata, şi Tricladida. 

Ordinul Rhabdocoela cuprinde forme caracterizate printr-un intestin 
drept, ca un sac, fără ramuri laterale. Monocelis. 

Ordinul Tricladida are tubul digestiv format din trei ramuri (una 


anterioară, două posterioare), fiecare cu ramificații laterale. Planaria. 

Aspectul intestinului la acoele, rhabdocoele, tricladide şi policladide 


poate fi observat în fig. 32. 


celule viteline 
(intestin lipsă) faringe intestin saciform faringe 
sein simp ex RA bulbosus 


ee 


Acoela Rhabdocoela 


trei ramuri faringe intestin cu multe faringe 
intestinale tubular diverticul plicatus 


Tricladida Policladida 


Fig. 32. Aspectul intestinului la patru ordine de platelminti (după Russel, 1968) 


Monogenoideele (1100 specii) sunt ectoparaziti pe tegumentul, 
înotătoarele, branhiile (fig. 33), sau în cavitățile care comunică direct cu mediul 
extern (cavitatea bucală, nazală, cloacală, urinară), la peşti marini şi dulcicoli 
sau la amfibieni. 

Corpul monogenelor prezintă două regiuni: una anterioară numită 
prohaptor şi o regiune posterioară sau opistohaptor (fig. 34). Ambele sunt 
prevăzute cu organe de fixare. La nivelul prohaptorului organele de fixare sunt 


reprezentate de glande adezive cu secreție lipicioasă, situate pe laturile 

faringelui. Organele de fixare caracteristice opistohaptorului sunt spinii, 


cârligele sau ventuzele. Intestinul este simplu sau ramificat. 


Fig. 33. Monogenul Paradiplozoon tisae “in situ” pe branhiile gazdei Barbus 
meridionalis petenyi: clapetele opisthaptorului indicate de săgeți (foto: Mala Stavrescu- 


Bedivan, din Aioanei şi Stavrescu-Bedivan, 2009) 


Monogenoideele sunt forme hermafrodite, cu glandele genitale ale 
ambelor sexe impare. Sunt forme ovipare sau vivipare. Ciclurile evolutive sunt 
monoxene. Monogenoideele sunt divizate în două subclase: Monopisthocotylea 
şi Polyopisthocotylea (fig. 34). 

Subclasa Monopisthocotylea cuprinde forme care posedă două ventuze 
cefalice, uneori şi o ventuză orală. Opisthaptorul, în general, circular, poartă 14- 
16 cârlige marginale care pot lipsi la adult şi piese mediane, sclerificate. 
Rareori, opistohaptorul este redus la o singură ventuză. Prezintă unul sau două 


testicule. Cuprinde ordinele: Dactylogyridea, Gyrodactyloidea. 

Fig. 34. Discocotyle sagittata (adaptare dupa 
http://www.umanitoba.ca/science/zoology/faculty/dick/z346/discohome.html) 


Subclasa Polyopisthocotylea grupează monogene cu orificiu bucal 
terminal sau subterminal, în forma de pâlnie şi purtând lateral câte o foseta 
evaginabilă prevăzută cu ventuză. In rare cazuri, gura este înconjurată de o 
ventuză. La adult, opistohaptorul prezintă organe de fixare în formă de clesti, 
ventuze şi piese accesorii sclerificate. In general, testiculele sunt numeroase, iar 
vaginul este prezent sau absent. Prezintă un canal genito-intestinal. Ordinul 
Diclidophoroidea cuprinde monogene care prezintă fosete de o parte şi de alta a 
gurii; numeroase testicule. Ordinul Polystomatoidea reuneşte monogene cu gură 
terminală care se deschide în fundul unei pâlnii; opistohaptorul prezintă trei 


perechi de ventuze mari şi adesea o pereche de croşete mediane; unicul testicul 

este lobat, genitalul femel are două vagine; oncomiracidiul posedă un 
opistohaptor cu 16 cârlige; forme ecto- sau endoparazite la amfibieni şi reptile. 

Cestodele (3400 specii), forme exclusiv endoparazite, reunesc zece 
ordine:  Haplobothrioidea, Pseudophyllidea, Tetrarhynchidea, Diphyllidea, 
Tetraphyllidea, Nippotaeniidea, Ichthyotaeniidea, Tetrabothridea, 
Cyclophyllidea şi Aporidea. 

Majoritatea cestodelor au corpul turtit, foliaceu sau în forma de 
panglică. În general, corpul este format dintr-un scolex (cap), un gât (zonă 
generatoare de proglote şi strobilul, alcătuit din mai multe segmente numite 
proglote (3 până la 5000) (fig. 35). Proglotele din vecinătatea gâtului sunt 
imature, cele din zona mijlocie a strobilului sunt mature, iar ultimele sunt 
bătrâne. Împărțirea corpului în proglote în care se repetă sistemul genital 
asigură hiperfecunditatea legată de modul de viata parazitar. Scolexul este 
prevăzut cu organe de fixare (spini, cârlige, ventuze) care prezintă particularități 
morfologice mai mult sau mai putin caracteristice pentru câte un ordin de 
cestode. 

Trematodele sunt forme exclusiv endoparazite. Corpul lor, nesegmentat, 
turtit dorso-ventral este prevăzut cu un organ de fixare numit acetabulum 
(ventuză ventrală), situată ventral, în treimea anterioară a corpului. O ventuză 
bucală înconjură orificiul buco-anal. Majoritatea sunt hermafrodite, uneori cu 
tendință spre o dioecie care poate deveni completa în cazul didimozoideelor. 

Trematodele (peste 18 000 specii)cuprind trei subclase: Aspidogastrea, 


Digenea şi Didymozoidea. 

Subclasa Digenea cuprinde forme endoparazite. Dezvoltarea se face cu 
alternanță de generații şi cu schimb de gazde; organe de fixare sunt: două 


ventuze (bucală, ventrală=acetabulum). 


ostrul 
ventuze 


proglote imature 


proglote mature 


proglote 
gravide 


Fig. 35. Alcatuirea corpului unei tenii (Cestoda, Cyclophyllidea, Taeniidae) 


Ciclul de viata la Fasciola hepatica este prezentat in fig. 36. Gazda 
intermediara este reprezentata de un molusc gasteropod (Lymnaea sp.); gazdele 
definitive, in care se localizează adultul parazitului sunt reprezentate de 
vertebrate şi exceptional de nevertebrate. 

Subclasa Aspidogastrea reuneşte un grup mic, de 80 de specii, parazite 


la peşti, chelonieni şi uneori la moluşte. Orificiul bucal este situat pe o 

proeminenta alungită; ventuza bucală lipseşte, iar ventuza ventrala este foarte 
mare şi compartimentată. Intestinul este saciform, fără ramificații sau 
diverticule. Aspidogaster conchicola (Aspidogasteridae) parazitează în pericard 


la bivalvele din genul Unio. 


gazde definitive N 


ou neembrionat & i | 


@ ou embrionat metacercar fixat pe vegetatie 


NN | 
a cercar 
miracidium : 


gazda intermediară 


Fig. 36. Ciclul de viață la Fasciola hepatica (după 
http://workforce.cup.edu/buckelew/life_cycle_of_fasciola_hepatica.htm) 

FILUM NEMERTINA (NEMERTEA, RHYNCOCOELA) 


Cuprinde circa 1400 specii de acelomate specializate, majoritatea fiind 
libere, marine şi bentonice. Există însă şi forme dulcicole sau terestre, 
comensale sau parazite. Corpul lor (poate atinge şi 30 m, la Lineus 
longissimus), colorat adesea în culori vii, este alungit, filiform sau sub formă de 
panglică, extrem de flexibil şi acoperit în permanență cu mucus abunent. 

Suprafaţa este ciliată şi bogată în celule secretoare, gura ventrală, lângă 
extremitatea anterioară, iar orificiul anal situat în partea dorsală a extremității 
posterioare. Extremitatea cefalică este destul de slab diferențiată la cea mai 
mare parte a speciilor. Anterior se deschid orificiul bucal şi deasupra acestuia 
orificiul tecii trompei (fig. 37). Musculatura corpului este foarte dezvoltată 
(fibre circulare, longitudinale şi diagonale, cu dispoziție diferită după ordin, 
clasă, familie); cavitatea corpului este plină cu parenchim. 

comisura dorsală 


a creierului 


cavitatea 
trompei 


trompă 


rhinchodeum glande 
cefalice 


orificiul. 
trompei intestin 


comisura ventrală 
a creierului 


Fig. 37. Secţiune sagitală prin extremitatea anterioară a unui nemertin 


(după Ruppert şi colab., 2004) 

Sistemul nervos este alcătuit din creier de la care pleacă: o pereche de 
cordoane medulare longitudinale laterale (fig. 38), un cordon longitudinal 
medio-dorsal şi mai rar un cordon medio-ventral. Organele de simţ sunt 
reprezentate prin celule senzoriale cu peri tactili pe corp, în special la 
extremitatea anterioară; 1-3 perechi de ochi de tip invers, în majoritatea 
cazurilor subepiteliali, în vecinătatea creierului; statocişti; chemoreceptori sub 
forma de brazde longitudinale sau transversale sau gropite ciliate în regiunea 
cefalică. 

Organele cerebrale (fig. 39) sunt proprii nemertienilor; reprezintă 
invaginări epidermice saciforme, ciliate, cu celule glandulare şi ganglionare. 
Trompa poate fi sau nu înarmată cu stileti. Tubul digestiv posedă două orificii: 
gura cu poziţie anterioară, care poate coincide sau nu cu orificiul cavității 
trompei, şi anusul posterior. Anusul apare pentru prima dată în seria animală. 
Intestinul prezintă cecumuri metamerice. Circulatorul este închis şi apare pentru 
prima dată în serie. Excretorul este de tip protonefridian. Respirație 


tegumentară. 

cavitatea trompei musculatură 

Fig. 38. Secţiune transversală printr-un nemertin (dupa Ruppert şi colab., 2004) 

Nemertienii sunt dioici, gonadele şi orificiile genitale au dispoziție 
pseudometamerică, fiind situate între cecumurile intestinale. Dezvoltarea poate 


fi directă sau cu stadii larvare. 


fosetă cefalică 
şanţ cefalic , 


şanţ cefalic 


creier |. organ 


cerebral 


statocist 


Fig. 39. Organe de simţ la nemertieni (dupa Ruppert şi colab., 2004) 


Nemertienii sunt divizați în două clase: Enopla şi Anopla. 

Reprezentanţii clasei Anopla posedă o trompă neinarmata cu stileti. 
Gura este situată posterior creierului. Clasa cuprinde două ordine: 
Paleonemertea (dezvoltare directă, cca. 100 specii) şi Heteronemertea 
(dezvoltare cu metamorfoză, cca. 500 specii). 

Clasa Enopla (650 specii descrise) cuprinde forme cu trompa înarmată. 
Dezvoltarea este directă. Ordinul Haplonemertini (intestin cu diverticule 
metamerice) şi Ordinul Bdellomorpha (nu au diverticule intestinale, ochi sau 


organe cerebrale). 

REZUMAT 


Diviziunea Bilateralia Triploblastica reuneşte metazoare a căror simetrie 
a corpului este bilaterală, şi la care in ontogenie, apare a treia foiţă embrionara 
(mezodermul). Categoriile sistematice ale acestei diviziuni pot fi grupate în trei 
secțiuni, în funcție de prezenţa sau absența celomului: Acelomate, 
Pseudocelomate şi Eucelomate. Capitolul 4 prezintă diagnoza şi sistematica 
succintă a principalelor clase de acelomate aparținând filumurilor 


Plathelminthes şi Nemertina. 


ÎNTREBĂRI 


1. La ce organisme apare pentru prima dată mezodermul? 
2. De câte tipuri poate fi intestinul la platelminti? Exemplificati! 


3. Care sunt particularitatile nemertienilor? 


BIBLIOGRAFIE SELECTIVA 


1. Aioanei, F., Stavrescu-Bedivan, M.-M., 2009. Aspecte de ecologie a unor 
grupe de paraziți la specii de peşti dulcicoli din fauna României. Edit. 
Universităţii din Bucureşti, 232 p. 

2. Năstăsescu, M., Suciu, M., Aioanei, F., 1998. Zoologia Nevertebratelor. 


Manual de lucrări practice. P. I. Edit. Univ. Bucuresti. 

CAPITOLUL 5 


DIVIZIUNEA BILATERALIA TRIPLOBLASTICA - 


PSEUDOCELOMATE 


OBIECTIVE: 


cunoaşterea răspândirii şi modului de viata a reprezentanților 
principalelor categorii de metazoare pseudocelomate; 

cunoaşterea morfologiei externe, organizării interne, a reproducerii 
şi modului de dezvoltare a pseudocelomatelor; 


cunoaşterea diferenţelor dintre entoprocte şi ectoprocte 


CUVINTE CHEIE: 


protostomieni pseudocelomati 
nematelminti, priapulide, entoprocte 
corona, mastax 

amfide, phasmide 

lemnisci 


zonite 

intestin 
pseudocelon 


Fig. 40. Secţiune transversală printr-un organsim pseudocelomat 


FILUM NEMATHELMINTHES (ASCHELMINTHES) 


Sunt forme pseudocelomate cu un pseudocel spaţios (fig. 40). 
Denumirea grupului vine de la gr. nema (fir), cu referire la forma corpului — 
lung, filiform sau cilindric, nesegmentat, cu simetrie bilaterală. 

Corpul este protejat de o cuticulă tare, groasă, chitinoidă, secretată de 
hipodermul sincitial, lucru care obligă la năpârliri periodice. Ciliatură vibratila 
absentă. Musculatura peretelui corpului este dispusă în câmpuri longitudinale. 
Când există un tub digestiv, acesta prezintă gură şi anus. 

Circulatorul si  respiratorul lipsesc. Aparatul excretor este 
protonefridian, uneori absent, sau de tip tubular sau glandular. 

Sexele sunt separate. Dezvoltarea se face, în general, fără metamorfoză. 
Prezintă atât forme libere cât şi parazite la plante şi animale. Nematelmintii sunt 
împărțiți în şase clase: Gastrotricha, Rotatoria, Nematoda, Nematomorpha, 


Acanthocephala şi Kinorhyncha (Echinodera) (Kaestner, 1969). 

Alte clasificări mai recente (bazate şi pe studii moleculare), propun 
plasarea gastrotrichilor, rotiferelor şi acantocefalilor (ridicaţi la rang de filum) 
în suprafilumul Platyzoa (alături de platelminti); de asemenea, nematodele şi 
nematomorfele (filumuri) s-ar încadra in suprafilumul Ecdysozoa (alături de 
artropode, echinodere, onychofore, tardigrade şi priapulide) (conform 
http://en.wikipedia.org/wiki/). Totuşi, din considerente didactice, vom păstra 


clasificarea lui Kaestner. 


Reprezentanţii clasei Gastrotricha (cca. 700 specii) sunt nematelminti 
dulcicoli sau marini. Numele grupului vine de la faptul că prezintă o ciliatură 
ventrală (gastros = abdomen; tricha = păr, |b. gr.) cu rol în locomotie. Cele mai 
multe forme nu depăşesc în lungime câțiva mm. 

Corpul este alungit, convex dorsal şi plan ventral, anterior cu un cap 
delimitat de trunchi printr-un gât, posterior bifurcat (fig. 41). Tegumentul este 
prevăzut cu tuburi adezive cu poziție variabilă şi cu rol în fixarea de substrat 
sau locomotie. Porii faringieni pot fi prezenţi sau nu. 

Gastrotrichii cuprind doua ordine: Macrodasyida $i Chaetonotida. 

Gastrotrichii au caractere de turbelariate (ciliatura, gropite senzoriale 
ciliate, protonefridie, stare hermafrodita, începutul segmentării de tip spiral), 
dar si de nematode (cuticula, epiderma sincitiala, musculatura longitudinala, 
structura faringelui, primul plan de diviziune a oului transversal). 

Rotiferii (2200 specii) sunt nematelminti acvatici la care partea 


anterioară a corpului este modificată într-un aparat rotator. Aceste animale au 

corpul transparent, uneori pigmentat în verde, roşu, portocaliu, sau brun şi cu 
dimensiuni între 0,1-0,5 mm lungime. Comparativ cu dimensiunile reduse ale 
corpului, numărul celulelor constitutive este mare: Epiphanes senta are 183 


nuclei ganglionari, 91 în faringe, 28 la protonefridie. 


orificiu bucal 
faringe 


benzi ciliare 
longitudinale 


Fig. 41. Chaetonotus maximus 
(http://www.plingfactory.de/Science/GruKlaOeko/Teichleben/Wuermer/Gastrotricha.html) 


Sunt forme cosmopolite care populeaza mediul dulcicol, salmastru sau 
marin. Rotiferii prezintă fenomenul de ciclomorfoza (variație cicilică a 
habitusului), influenţat de factori de mediu dar şi genetici. 

Corpul rotiferilor are trei regiuni: cefalică (îngustă şi latita, poartă 
corona sau aparatul rotator), mijlocie (cea mai mare, reprezintă trunchiul 
acoperit cu o lorică divizată uneori în inele sau plăci şi ornamentată cu spini), 
posterioară (piciorul, terminat cu 1-2 degete). Faringele prezintă un aparat 


masticator numit mastax (fig. 42). Se hrănesc cu protozoare, rotiferi sau mici 


134 


metazoare. Majoritatea rotiferilor prezintă dimorfism sexual, masculii fiind 
pigmei şi apărând în anumite momente ale ciclului de viata. 


Rotiferii se clasifică în subclasele Seisonidea şi Eurotatoria. 

Fig. 42. Alcătuirea corpului unui rotifer (adaptare după 
http://www.cartage.org.lb/en/themes/Sciences/Zoology/Biologicaldiverstity/AnimalsI/AnimalsI 
htm) 


Nematodele (peste 80 000 specii descrise) sunt nematelminti cu corp 
bilateral simetric, cilindric, filiform şi cu cele două extremități ascuțite. Grupul 
cuprinde specii libere, comensale sau parazite la plante sau animale. 
Dimensiunile corpului variază între câțiva mm şi câțiva m; Placentonema 
gigantissima măsoară 8,4 m lungime şi 2,5 cm diametru. Corpul nematodelor 
este protejat de o cuticulă care poate avea diferite ornamentatii. Cuticula poate 
purta papile, peri senzitivi, ventuze mici, organe glandulo-senzitive, etc. Sub 


cuticulă se găseşte un hipoderm sincitial care prezintă patru îngroşări 

longitudinale (două laterale, una dorsală şi una ventrală) care divizează 
musculatura de tip mioepitelial în câmpuri longitudinale. Tegumentul şi 
musculatura (numai fibre longitudinale, dispuse în câmpuri, separate de patru 
creste hipodermice) formează o teacă musculo-cutană. Tegumentul este lipsit de 
celule ciliate. Cavitatea corpului este un pseudocel spaţios. Sistemul nervos 
central posedă ganglioni grupați in jurul unui inel perienteric. Cordoanele 
nervoase sunt intraepidermice. Organele de simţ sunt puţin dezvoltate. Tubul 
digestiv are orificiul bucal terminal şi anterior, iar anusul este situat posterior, 
subterminal şi ventral. Excretorul este de tip protonefridian, reprezentat de 
renete (glande ventrale) şi prin două canale longitudinale cuprinse în două 
celule mari din îngroşările laterale. Canalele excretoare longitudinale sunt unite 
printr-un canal transversal ce se deschide printrun por excretor ventral. Corpul 
nematodelor nu prezintă celule ciliate sau flagelare. Circulatorul şi respiratorul 
lipsesc. Majoritatea au sexe separate (fig. 43). Puţine sunt hermafrodite. Se 


întâlnesc şi forme partenogenetice. Dezvoltarea embrionară este determinată. 


pseudocelom 


uter 


oviduct 


musculatura 


intestin 


Fig. 43. Secţiune transversală prin corpul unei femele de Ascaris 
(http://www.esu.edu/~milewski/intro_biol two/lab__10 platy nemat/ascaris female xs.html) 

Clasa Nematoda este împărțită în două subclase: Adenophorea 
(Aphasmidia) şi Secernentea (Phasmidia). Nematodele subclasei Aphasmida 
posedă organe chemoreceptoare anterioare, postlabiale, numite amfide. 
Glandele esofagiene sublaterale nu se varsă niciodată la baza cavităţii bucale. 
Posedă glande caudale. Excretia se face prin renete. La mascul, bursa 
copulatoare lipseşte. Majoritatea speciilor libere sunt marine (Plectus), însă se 
cunosc şi specii dulcicole şi terestre (Dorylaimus). Există şi forme parazite 
(Trichinella spiralis, Trichiuris trichiura). 

Reprezentantii subclasei Phasmida poseda phasmide (glande care se 
deschid la extremitatea posterioara, servind la fixarea de substrat; sunt 
omoloage tuburilor adezive ale celorlalți nematelminti). Glandele caudale şi 
hipodermice sunt absente. Amfidele sunt slab dezvoltate, puţin distincte şi cu 
deschidere în formă de por. Excretorul prezintă canal lateral simplu sau dublu. 
Organele senzoriale cefalice au aspect papiliform. Papilele şi prii somatici 
lipsesc (excepţie face regiunea anală a masculilor). Porii cervicali sunt prezenți. 
Masculii au papile genitale perechi şi bursă copulatoare. Glandele rectale sunt 
prezente. Subclasa Aphasmida cuprinde nematode terestre, uneori acvatice sau 
parazite la plante şi animale (Ascaris, Toxocara, Enterobius, Dracunculus, 


Ancylostoma, Wuchereria). 
Clasa Nematomorpha (326 specii) reuneşte nematelminti paraziți in 


stadiile juvenile, la artropode dar liberi ca adulți. Trăiesc în mediul dulcicol sau 


acvatic. La adulți faringele nu este diferențiat iar intestinul este partial atrofiat, 

aceştia nehrănindu-se în această perioadă. Nu prezintă hipoderm cu îngroşări 
longitudinale şi nici câmpuri musculare, ca la nematode. Prezintă dimorfism 
sexual. Orificiile genitale sunt terminale iar canalele genitale se deschid în 
intestinul posterior, dilatat într-o cloacă. 

Nematomorfele cuprind două ordine: Gordioidea (forme dulcicole) şi 


Nectonematoidea (forme marine). 


Acantocefalii (1150 specii) sunt exclusiv forme endoparazite. În general 
au dimensiuni de 1-2 cm, dar pot atinge în lungime şi 65 cm 
(Macracanthorhynchus hirudinaceus). 

Corpul lor prezintă două regiuni distincte: prosoma protractilă (partea 
anterioară) şi trunchiul. Tubul digestiv lipseşte iar sistemul excretor, atunci 
când există este de tip protonefridian. Ciclul evolutiv este heteroxen. Gazdele 
intermediare sunt reprezentate de artropode în care larvele se localizează în 
cavitatea corpului. Gazdele definitive sunt mamiferele la care adulții sunt 
localizati în intestin. Prosoma prezintă un gât şi o trompă sau proboscis înarmat 
cu şiruri de cârlige recurente cu rol de fixare. Această armătură a proboscisului 
are rol taxonomic. Trompa se poate invagina într-o teacă. Invaginarea este 
facilitată de muşchi autonomi care constituie peretele trompei şi muşchi care se 
anastomozează cu musculatura longitudinală a trunchiului, constituind muşchii 
retractori. De teaca trompei se inseră muşchiul retractor al acesteia care cu 
capătul opus se anastomozează cu musculatura peretelui trunchiului. La baza 


tecii trompei se găseşte un ganglion nervos de la care pleacă nervi la 

musculatura şi organele de simţ din zona. Tot din ganglionul bazal se desprinde 
o pereche de nervi laterali care dau ramuri la organele genitale. 

Peretele corpului este protejat de o cuticulă subţire sub care este situat 
un hipoderrm sincitial gros cu nuclei giganți şi care prezintă o reţea complicată 
de canale lacunare. Prin sistemul lacunar de canale circulă permanent un licid, 
sub efectul contractiilor musculaturii corpului. 

La joncţiunea dintre presomă şi trunchi, proeminând în pseudocel, se 
găsesc două (rar patru sau şase) invaginări numite lemnisci (fig. 44). Rolul 
lemniscilor este de rezervor pentru fluid când proboscisul este retractat. Sub 
hipoderm se găseşte un strat dermic, subțire, şi un strat subțire de musculatură 
longitudinală şi circulară. De receptaculul proboscisului se prind sacii 
ligamentari dorsal şi ventral. Sexele sunt separate. 

Acantocefalii cuprind trei ordine: Acanthocephala 
(Neoechinorhynchus), Palaeoacanthocephala (Echinorhynchus), 
Arhiacanthocephala (Macracanthorhynchus hirudinaceus). 

Clasa Kinorhyncha (Echinodera) cuprinde aproximativ 150 specii, 
exclusiv marine, de dimensiuni mici (1 mm). Cuticula este foarte dezvoltată. 
Corpul este împărțit în cap, gât şi trunchi, ultimul format din 11, rar 12 inele 
numite zonite (fig. 45), acoperite cu plăci dorsale şi laterale şi spini mobili, care 
au sugerat denumirea de Echinodera. Anterior, ventral şi uneori lateral, există o 
pereche de tuburi adezive. Capul mobil, cu coroane de spini, se poate retrage în 


gât sau în zonitul I. Hrana o constituie diatomeele, detritusul sau mâlul, aspirate 

de faringe. Sexele sunt separate, iar orificul genital se află pe ultimul zonit, 
înaintea anusului. 


Echinoderele au trăsături comune cu nematodele, gastrotrichiile şi 
priapulidele. Caracterele proprii 


sunt: cuticula segmentată în zonite, 
musculatura dispusă în fascicule, cordonul ventral ganglionizat. 

Fig. 44. Organizarea unui acantocefal (mascul) (după 
http://www.answers.com/topic/acanthocephala). 


Fig. 45. Zelinkaderes floridensis (Kinorhyncha) dorsal şi ventral (dupa 


http://en. wikipedia.org/wiki/File:Kinorhyncha.png). 

FILUM PRIAPULIDA 


Reuneşte un grup mic, de doar 16 specii, grupate în şapte genuri; se 
cunosc şi câteva genuri fosile, datând din perioada cambriană. Cele mai mari 
specii pot atinge 17 cm lungime. Sunt animale endogee, trăind din regiunea 
țărmului până la 9000 m adâncime, în mâlul şi nisipul mărilor şi oceanelor reci 
(coastele Atlanticului, Marea Baltică, litoralul Siberiei, apele Antarcticii, 
Alaska). Genul Priapulida este schiţat în fig. 46. 

Corpul cilindric, cu aspect greoi şi nesegmentat, este împărțit în două 
regiuni: o trompa retractilă, care conţine faringele si ganglionul cerebroid; un 


trunchi, de două ori lungimea trompei, cu 30-100 inelatii cu tuberculi şi spini. 


(a) w Y 


Fig. 46. Priapulida: (a) adult şi (b) larva (http://www.answers.com/topic/priapulida). 


Epiderma secretă o cuticulă bistratificată, din proteină şi chitină; 


animalele năpârlesc. Cavitatea corpului este un pseudocel, delimitat de o 

membrană anhista, neciliată. Studii electrono- microscopice au pus în evidență 
nuclei, pledând pentru existenţa unui celom; totuşi, cel mai probabil este vorba 
despre un hemocel. 
Priapulidele au caractere ce amintesc de kinorinchii şi acantocefali. 
Relaţiile filogenetice rămân neclare, datorită lacunelor existente în ontogenie. 
Sexele sunt separate, fecundatia este externă, în apa de mare. 
Elementele genitale sunt eliminate prin tubul protonefridian. Segmentarea este 


totală şi radiară. 


FILUM ENTOPROCTA (CAMPTOZOA) 


Această încrengătură reuneşte aproximativ 150 specii, grupate în patru 
familii şi cca. 15 genuri. Dimenisunile corpului sunt cuprinse între 0,5 şi 5,0 
mm. Au aspect de tentaculat, ca urmare a adaptării lor la viata sedentară şi la 
modul de a captura hrana cu ajutorul unor tentacule (fig. 47). În general sunt 
marine, formând colonii sau izolate, cu înfăţişare de polipid, însă indivizii sunt 
fixati cu ajutorul unui peduncul. Urnatella gracilis este dulcicola, larg 
răspândită. Coroana de tentacule nu este retractila ca la briozoare, iar orificul 
anal se află în interiorul coroanei tentaculare, alături de gură şi porii excretori. 

Nu au celom ca briozoarele spațiul dintre organe fiind umplut de un 
țesut parenchimatos ca la platelminti. Multă vreme, entoproctele şi ectoproctele 
au fost cuprinse împreună în clasa Bryozoa. Totuşi, între aceste două grupe 


există deosebiri mari, care au dus la separarea lor: ectoproctele rămân incluse în 

lofoforate, iar entoproctele, ca încrengătură separată, printre pseudocelomate (v. 
Cap. 6). 

Nutritia este microfagă (particule organice mici, diatomee, mici 
protozoare). Aparatul excretor este format din protonefridii. Se dezvoltă prin 
metamorfoză; larva este foarte asemănătoare cu trocofora anelidelor. Se 
reproduc sexuat (unele specii sunt hermafrodite, altele dioice), dar şi asexuat, 


prin inumgurire. 


Fig. 47. Pedicellina cernua (http://home.hetnet.nl/~faassema/Pedicellinacernua.html) 


REZUMAT 


Pseudocelomul este o cavitate persistentă, derivată din blastocelul 
embrionar. Pseudocelul ocupă spațiul dintre mezodermul pereţilor corpului şi 
endodermul intestinului. Organele interne sunt libere în acest spațiu, şi nu există 


un peritoneu care să delimiteze această cavitate. Din categoria metazoarelor 

triblastice pseudocelomate fac parte filumurile: Nemathelminthes (viermii 


cilindrici), Priapulida şi Entoprocta. 
ÎNTREBĂRI 


1. Ce se înţelege prin pseudocelom? 
2. Care sunt marile categorii de organisme pseudocelomate? 


3. Care este diferenţa dintre entoprocte şi ectoprocte? 


BIBLIOGRAFIE SELECTIVĂ 


1. Aioanei, F., 2003. Zoologia nevertebratelor. Partea I: Protozoa. Seria 
Biologie-Agricultura, proiect Leonardo da Vinci RO/01/B/F/PP 141072, 
Bucuresti, ISBN 973-0-03117-7, 120 p. 

2. Fira, V. Nastasescu, M., 1977. Zoologia nevertebratelor. Ed. Didact. Pedag., 
Bucuresti, 406 p.. 

“* www.encyclopedia.com 

CAPITOLUL 6 


DIVIZIUNEA BILATERALIA TRIPLOBLASTICA - 
EUCELOMATE 


OBIECTIVE: 

- cunoaşterea răspândirii şi modului de viata a reprezentanţilor 
principalelor filumuri de metazoare eucelomate; 

- cunoaşterea morfologiei externe, organizării interne, a reproducerii 
şi modului de dezvoltare a eucelomatelor; 

- cunoaşterea filogeniei diverselor grupe şi a sistemului de clasificare 


pentru principalele filumuri de eucelomate. 


CUVINTE CHEIE: 

-  protostomieni eucelomati 

-  deuterostomieni eucelomati 

- gasteropode, bivalve, cefalopode, sipunculide, echiuride, articulate, 


echinoderme 


FILUM MOLLUSCA 


S-a estimat că ar exista în jur de 200 000 specii actuale (Winston şi 


Lindberg, 2004) şi 70 000 specii fosile de moluşte (Brusca şi Brusca, 2003) 
(http://en.wikipedia.org/wiki/Mollusca). 

Diversificarea acestor animale s-a petrecut în precambrian, iar în mările 
ordovicianului, erau animalele predominante. 

Moluştele reprezintă un grup de mare succes în regnul animal, ţinând 
cont de numărul mare de specii şi de varietatea de habitate la care s-au adaptat 
(mediu dulciocol, marin, terestru). Câteva specii sunt comensale sau parazite. 

Din punct de vedere al organizării şi ontogeniei, molustele 
demonstrează afinități cu platelmintii şi anelidele. 

Unii autori au reconstituit un strămoş ipotetic, precambrian, cu mişcare 


de târâre pe fundul oceanului şi o organizare arhaică (Fig. 48). 


Corpul unui molusc cuprinde cinci regiuni distincte: capul (anterior), 
poartă organele de simţ, aparatul radular şi inelul nervos periesofagian; piciorul 
(ventral); masa viscerală (dorsal), alcătuită din stomac, glanda digestivă, inima, 
celomul, rinichii şi gonadele; mantaua sau pallium — rasfrangere tegumentara ce 
înconjură sacul visceral şi delimitează o cavitate paleală (posterior), care 
conține branhiile, anusul, orificiile excretoare şi cele genitale; cochilia — 
secreție cutanee a mantalei. 

La majoritatea moluştelor, piciorul este bine dezvoltat. La cefalopode, 
piciorul se transformă în braţe localizate în jurul capului. Piciorul are forme 
diferite, cum ar fi de talpă, lamă de topor, tarus. El este un organ musculos care 


serveşte la deplasare. 

gonada inima celom 


stomac 


cochilie : 
cavitatea 


cavitate mantalei 
bucală 
anus 
radulă ; j — i ~~ branhie 
: | , i \ picior 
inel nervos | intestin 
periesofagian cordoane  hemocel 
cordoane nervoase nervoase 
viscerale pedioase 


Fig. 48. Organizarea moiuscuiui primitiv ipotetic (adaptare dupa 


http://en.wikipedia.org/wiki/File:Mollusc_generalized.png) 


Forma, culoarea si consistenta cochiliei calcaroase au rol important in 
identificarea şi clasificarea speciilor, alături de poziţia cavităţii paleale. 

Epiderma este ciliată şi glandulara, mucusul secretat facilitând 
alunecarea pe substrat. Se presupune că moluscul primitiv avea o mişcare 
asemănătoare turbelariatelor, prin acțiunea combinată a musculaturii piciorului, 


cu unde de contracție ca la gasteropode. Teaca musculo-cutană se constituie 

într-un picior primitiv, cu aspect de talpă pentru târâre şi specializat în cursul 
evoluţiei la diferite moduri de viata. 

La formele primitive, sistmul nervos central este format dintr-un inel 
nervos periesofagian şi două perechi de trunchiuri longitudinale (cordoane 
nervoase pedioase, în grosimea piciorului şi cordoane nervoase pleuro-viserale, 
care inervează mantaua şi organele interne). La formele mai evoluate, 
trunchiurile nervoase se condensează, formând ganglionii pedioşi (pleurali şi 
viscerali, la gasteropode, scafopode, lamelibranchiate) sau contopiti într-un 
creier (la dibranhiate şi opistobranhiate). Organele de simţ sunt reprezentate de 
una sau două perechi de tentacule cefalice (absente la poliplacofore şi 
solenogastre), ochi, statocişti, osfradii, organul subradular (la poliplacofore, 
scafopode, unele gasteropode primitive) şi estete cu rol tactil, uneori 
transformate în ochi (la poliplacofore). 

Sistemul digestiv este alcătuit din cavitate bucală, faringe, esofag, 
stomac, intestin mediu şi posterior. Lungimea intestinului şi numărul anselor 
sunt în legătură cu regimul de hrană, iar la gasteropode cu răsucirea asimetrică a 
masei viscerale. Cele două perechi de glande anexe au origini diferite: cea 
stomodeală, ectodermică, se deschide în cavitatea bucală sau în esofag; cea 
stomacală, endodermică, reprezintă glanda digestivă. Gura, subterminală şi 
ventrală, conduce în cavitatea bucală căptuşită cu cuticulă şi cu o invaginare 
posterioară, numită sacul radular, în care se află aparatul radular; acesta 
lipseşte la bivalve, datorită hrănirii microfage. Aparatul radular constă dintr-o 


bandă cartilaginoasă numită odontofor, pe care alunecă radula, o placă 

cuticularizată cu numeroşi dinți recurbati dispuşi în şiruri longitudinale. Radula 
este secretată de de epiteliul laturii ventrale a sacului ventral, în care stă răsucită 
cu dinții spre interior, pentru a nu-i răni pereții. Numărul, structura şi dispoziția 
dinților au un important rol în sistematică. Odontoforul este acționat de muşchi 
retractori şi protractori, fixati pe el şi pe radulă. Radula are creştere continuă; 
anterior, dinţii ei se tocesc prin funcționare. Structura radulei depinde de 
regimul alimentar. La cefalopode, există o pereche de maxile care formează 
“ciocul de papagal”. Digestia se produce în stomac, a cărui aciditate scade 
vâscozitatea mucusului şi eliberează particulele alimentare. Aici se deschid 
conductele glandei digestive, producătoare de fermenti. 

Sistemul respirator este de tip branhial. Branhiile primitive sunt ctenidii 
bipectinate, fiind alcătuite din lamele triunghiulare transversale (Fig. 49), ciliate 
ŞI dispuse alternativ pe laturile unui ax lung (axul septal), care conţine vase de 
sânge, muşchi şi nervi. 

Sistemul circulator este deschis. Sângele oxigenat de la branhii ajunge la 
inimă, care la Neopilina (monoplacofor) şi în stadiile ontogenetice, este scurtă 
şi pară (condiție primitivă). La celelalte clase, cele două ventricule fuzionează, 
iar venele branhiale se dilată în auricule, în număr corespunzător branhiilor şi 
rinichilor. De exemplu, cefalopodele dibranhiate (sepia, calmarul) au două 
auricule, două branhii şi două organe Bojanus. Între sistemul arterial şi cel 
venos nu se formează capilare, lichidul sanguin ajungând în lacunele care 
scaldă organele. La cefalopode însă, sistemul circulator devine practic închis, 


iar vasele sanguine sunt pe o mare porțiune contractile. Pigmentul respirator 

este hemocianina, pe bază de cupru, dizolvată în plasmă, niciodată în globule. 
Fata de hemoglobina vertebratelor, hemocianina are o moleculă mare şi cu 
dublu rol: transportă oxigenul şi asigură presiunea coloidosmotică a lichidului 
sanguin. Hemocianina este incoloră; oxidată, devine albastră-pal. Puţine specii 


au hemoglobină, de exemplu Arca, în globule şi Planorbis, în plasmă. 


ectoderm 
mezoderm 


lamelă branhială sept tije de susținere 


mezentere 


Fig. 49. Secţiune frontală printr-o MEZARI 


ctenidie bipectinată (din Suciu şi Năstăsescu, 1977) 
Fig. 50. Secţiune transversală printr-un 


organism eumetazoar 


Desi molustele sunt celomate (fig. 50), celomul lor este redus la mici 
spaţii incluzând inima (pericard) şi gonadele (gonocel). Cavitatea principală a 
corpului este un hemocel, prin care sângele circulă şi care include majoritatea 
celorlalte organe interne. 

Sistemul excretor este alcătuit din rinichi (organele lui Bojanus) — 
metanefridii modificate: şase perechi la Neopilina, două perechi la Nautilus şi o 


pereche la celelalte clase. 

Cochilia — trăsătura caracteristică a molustelor, reprezintă o secreție 
cuticulară dorsală a mantalei, mineralizată prin depunere de carbonat de calciu. 

Cochilia este alcătuită din trei straturi: periostracum (extern şi subțire, 
conţine scleroproteina conchiolină cu două lame — internă şi externă), ostracum 
(stratul principal, format din prisme calcare, îmbrăcate într-o matrice de 
conchiolină şi aşezate perpendicular fata de suprafaţa cochiliei) şi hipostracum 
(intern, sidefos sau portelanos, aflat în atingere cu fata externă a mantalei, 
format din lame calcare orizontale şi substanţă proteică mai abundentă) (fig. 


51). 


Fig. 51. Schematizarea straturilor cochiliei la moluşte 
a: periostracum; b1, b2: ostracum; c: hipostracum (Ghesquiere, 2000 
http://www.weichtiere.at/Mollusks/Schnecken/morphologie/shell.html) 


Ligamentul bivalvelor este un rest nemineralizat al cochiliei primitive. 
La grupele de moluşte care au trecut la o viata mai mobilăşi la o nutriţie activă, 
se remarcă diferite grade de reducere a cochiliei, până la totala ei dispartie 


(unele gasteropode, cefalopode actuale). 

Molustele se reproduc pe cale sexuată; cu excepţia unor gasteropode 
(opistobranhiate şi pulmonate), sexele sunt separate. Fecundatia externă, 
considerată cea primitivă, se întâlneşte la poliplacofore, solenogastre, 
monoplacofore, bivalve, prosobranhiate. Fecundatia internă, îngreunată de 
pozitia orificiilor in cavitatea paleala, determina diferentierea unor dispozitive 
pentru transferul spermei: organe copulatoare la gasteropode, transformarea 
unui brat in organ copulator la cefalopode, spermatofori. 

Segmentarea ouălor se face în raport cu cantitatea de vitelus din ou. 
Astfel, segmentarea poate fi totală, egală sau inegală (la majoritatea), sau 
parțială (discoidală, la cefalopode). Gastrulatia are loc prin epibolie, iar modul 
de formare al mezodermului este de tip teloblastic. În dezvoltare apare o larva 
trocoforă; la gasteropode şi lamelibranhiate se interpune larva veliger (derivat al 
trocoforei), cu coroană ciliară preorală foarte dezvoltată, cochilie, picior, inimă, 


rinichi larvari. La cefalopode, dezvoltarea este directă. 


În aceptiunea generală, încrengătura Mollusca se împarte în următoarele 
şapte clase: Aplacophora, Monoplacophora, Gasteropoda, Bivalvia, 
Scaphopoda si Cephalopoda. Opiniile zoologilor variaza insa in ceea ce priveste 
clasificarea. Unii autori includ clasa Caudofoveata şi solenogastrele in 
aplacofore (Healy, 2001; Ruppert ŞI colab., 2004) 


(http://en.wikipedia.org/wiki/Mollusca). În clasificările mai vechi (Barnes, 


1968; Kaestner, 1969 cit. de Firă şi Năstăsescu, 1977), aplacoforele şi 


monoplacoforele erau incluse în gruparea Amphineura. De asemenea, 

Rostroconchia şi Helcionelloida sunt considerate a fi două clase de moluşte 
extincte (Runnegar şi Pojeta, 1974; Clarkson, 1998). În “Enciclopedia completă 
a cochiliilor”, Bruyne (2004) prezintă două subfilumuluri ale moluştelor: 
Aculifera şi Conchifera, clasificare bazată pe caracteristici ale corpului şi 
cochiliei; aculiferele sunt împărțite în clasele Aplacophora (cu subclasele: 
Caudofoveata — Chaetodermomorpha şi Solenogastres — Neomeniomorpha) şi 
Polyplacophora (cu subclasele: Neoloricata şi Palaeoloricata). 

În tratatele mai vechi de zoologie, poliplacoforele cuprindeau trei 
ordine: Lepidopleurina, Ischiochitonina şi Acanthochitonina. Conform unei 
recente clasificări în domeniu (Sirenko 2006), taxonomia se bazează nu numai 
pe morfologia cochiliei ca de obicei, ci şi pe alte trăsături importante, ce includ: 
estetele, radula, branhiile, glandele şi spermatozoizii. Această ultimă clasificare, 
în prezent general acceptată, cuprinde toate genurile de chitoni, actuale şi fosile. 
Astfel, clasa Polyplacophora apare ca fiind alcătuită din două subclase — 
Paleoloricata şi Neoloricata, acestea totalizând patru ordine, patru subordine, 33 
familii; de asemenea, mai există şi patru familii incertae sedis. În taxonomia lui 
Sirenko, Lepidopleurina şi Acanthochitonina au valoare de subordin (conform 


http://en.wikipedia.org/wiki/Chiton). 


Deşi în unele clasificări termenii de Aplacophora şi Solenogastres apar 
ca sinonimi, tendința actuală este de a face distincţia între aceste două grupări. 
Dacă odinioară se credea că aplacoforele sunt echinoderme, începând din 1987 


au fost recunoscute oficial ca moluşte şi ca o clasă aparte. După Giribet şi 

colab. (2006), aplacoforele ar cuprinde doua clase — Solenogastres şi 


Caudofoveata, care reunesc în total 28 familii. 


În 2006, un studiu molecular la Laevipilina antarctica a indicat faptul că 
Monoplacophora şi Polyplacophora fomează o cladă, Neopilina înrudindu-se cu 
chitonii. Cele două clase din această nouă cladă, pentru care s-a propus numele 
Serialia, au un număr variabil de branhii repetate serial şi opt seturi de muşchi 
pedioşi dorsoventrali (Giribet şi colab., 2006). Acest studiu contrazice evidenţa 
fosilă, care sugerează că Monoplacophora este grupul soră al conchiferelor, şi 
că cefalopodele au apărut dintr-o descendență monoplacoforă. Evidenţa fosilă 
indică că moluscul ancestral era asemănător unui monoplacofor şi că 
poliplacoforele au descins din monoplacofore şi nu invers. Monoplacoforele 
actuale sunt reunite în ordinul Tryblidiida, care conţine patru familii şi opt 


genuri. 


Gasteropodele cuprind trei subclase: Prosobranchiata, Opistobranhiata, 
Pulmonata (Fira si Năstăsescu, 1977). Prosobranhiatele (Patella, Fissurella, 
Vermetus, Viviparus) au branhiile situate înaintea inimii şi cu vârful îndreptat 
înainte; sistemul nervos streptoneur; cochilia dezvoltată şi cu opercul; sexele 
sunt separate. Opistobranhiatele (Aplysia) au branhia situată înapoia inimii, cu 
vârful îndreptat înapoi; diferite grade de reducere a cochiliei şi a cavității 
paleale; hermaphrodite şi marine. Pulmonatele (fig. 52) (Limnaea, Planorbis — 


Ordinul Basommatophora; Helix, Zebrina, Limax, Arion — Ordinul 

Stylommatophora, secundar revenite la apa dulce) sunt adaptate la viata 
terestră; au cavitate pulmonară; plămânul anterior fata de inimă; system nervos 
cefalizat; hermafrodite. 

După alte clasificări (Ponder şi Lindberg, 1997), gasteropodele ar 
cuprinde două mari subclase: Eogastropoda (vechile Prosobranhiate) şi 
Orthogastropoda (unde Opistobranchiata şi Pulmonata au statut de ordin). 

Mult mai recent, Bouchet şi Rocroi (2005) au contribuit la schimbarea 
sistematicii gasteropodelor (de pildă opistobranhiatele şi pulmonatele sunt 
cuprinse in Clada Heterobranchia), clasificarea acestora fiind se pare mai 


aproape de istoria evolutivă a filumului. 


Se cunosc patru ordine de bivalve (Fira şi Năstăsescu, 1977): 
Filibranchiata (Taxodonta, Protobranhiata), cu branhii de tipul ctenidiilor şi 
tatana taxodontă — Nucula, Yoldia, sau cu lamele lungi — Arca, Pectunculus; 
Anisomyaria, la care adductorul anterior este redus sau absent, tatana taxodonta 
sau redusă, iar branhiile au filamente lungi, simple sau răsfrânte (filibranhii) — 
Mytilus, Pinctada, Pinna, Ostrea; Eulamellibranhiata, cu branhii constituite din 
lamele, mantaua are adesea sifoane dezvoltate, in general sunt izomiare şi 
posedă tatana de diferite tipuri — Unio, Margaritana, Anodonta, Dreissena, 
Cardium, Venus, Mya, Pholas, Teredo; Septibranchiata, cuprinde specii abisale, 


carnivore, cu branhii transformate în diafragmă — Poromya, Cuspidaria. 

Clasificări recente împart bivalvele în cinci subclase: Anomalodesmata, 
Heterodonta (fig. 53), Palaeoheterodonta, Protobranchia şi Pteriomorpha 
(Bruyne, 2004). 


După  Kaestner (1969), cefalopodele cuprind două subclase: 
Tetrabranhiata şi Dibranhiata. Tetrabranhiatele au cochilie externă; numărul 
auriculelor (patru) este egal cu cel al branhiilor şi al rinichilor; au braţe 
numeroase, lipicioase, fără ventuze; le lipsesc cromatoforii şi punga cu 
cerneală; exemple: Nautilus, cu şase specii actuale. Dibranhiatele au cochilie 
redusă, acoperită de manta; au două branhii şi tot atâtea auricule, respectiv 


rinichi; au cromatofori şi punga cu cerneală. 


Fig. 52. Pulmonate helicide (foto Mala Stavrescu-Bedivan, iulie 2010 - lângă pârâul 
din Predelut, judeţul Braşov) 

Fig. 53. “Unghiuta de mare”, bivalv heterodont (foto Mala Stavrescu-Bedivan, iulie 
2010 - plaja Corbu, județul Constanta) 

În funcţie de numărul de braţe, dibranhiatele se împart în două ordine: 
Decapoda şi Octopoda. Decapodele au zece braţe (dintre care două tentaculare), 
cu ventuze pedunculate; exemple: Sepia officinalis (sepia), Loligo vulgaris 
(calmarul). Octopodele au opt braţe bucale cu ventuze sesile, iar cochilia lor 
este regresată; exemple: Octopus vulgaris (caracatita), Argonauta argo, 


Eledone. 


FILUM SIPUNCULA 


Sipunculidele reprezintă un grup mic, relict. Lungimea poate varia între 


2-30 cm, chiar 51 cm (Siphonomecus multicinctus). Sunt forme endogene, 

marine, trăind din zona fluxului până la 460 m adâncime, în crăpăturile 
stâncilor sau ale coralilor, ori în cochilii de gasteropode. 

Corpul este constituit din două regiuni: introvertul, corespunzător 
capului şi părții anterioare a trunchiului, purtând terminal gura, înconjurată de 
tentacule sau de o membrană lobată (Sipunculus) şi trunchiul propriu-zis, 
cilindric, cu tegumentul neted. Epiderma cotine glande uni- sau pluricelulare, 
afundate în stratul conjunctiv subiacent, iar la exterior o cuticulă groasă, 
stratificată. Musculatura conține fibre circulare, oblice şi longitudinale. Din ea 
se diferențiază retractorii introvertului şi suspensorii intestinului. 

Creierul se leagă prin două conective perifaringiene de cordonul ventral 
impar, care trimite nervi la musculatură. Celule neurosecretoare au fost puse în 
evidenţă la Golfingia, Phascolion, Sipunculus. Organele de sim§ sunt 
reprezentate de papile senzitive şi glandulare, terminatii tactile in tegument, o 
pereche de pete ocelare intracerebrale şi organe fotoreceptoare pe tentacule 
(Sipunculus). Unele au organ nucal, cu rol olfactiv. Digestia şi absorbţia au loc 
în colonul descendent, bogat în glande digestive. Sipunculus înghite nisip sau 
mâl, hrănindu-se cu diatomee, foraminifere, radiolari. Speciile din zona 
stâncoasă îşi întind tentaculele pe substrat, captând microorganisme, pe care le 
duc la gură. Golfingia procerum îşi introduce introvertul în corpul polichetului 
Aphrodite aculeata, hrănindu-se ca ectoparazit. 

Sistemul celomic este alcătuit din celomul trunchiului, unitar, şi celomul 
tentaculelor; cele două sisteme nu comunică. Celomul tentaculelor este o 


cavitate inelară anterioară, de la care pleacă câte un cecum în fiecare tentacul, 

iar în direcție posterioară un rezervor, par sau impar, constituind veziculele lui 
Poli. Respirația este tegumentară. Există o pereche de metanefridii (Sipunculus, 
Golfingia) sau o metanefridie (Phascolion), saciforme, cu o pâlnie ciliata, 
deschisă în celom; nefridiile servesc în excretie, dar şi la eliminarea gametilor. 
Ca rinichi de acumulare funcționează țesutul cloragogen din dreptul intestinului 
şi a veziculelor lui Poli. 

Sexele sunt separate. Gonadele au aspect de benzi transversale în 
epiteliul celomic, la nivelul retractorilor introvertului. Elementele genitale sunt 
eliberate în cavitatea corpului, lichidul celomic servindu-le în nutriție. 


Fecundatia este externă, segmentarea spirală, iar larva o trocoforă. 


FILUM ECHIURA 


Echiuridele sunt un grup mic, marin, cu circa 150 specii cunoscute, cea 
mai mare (/keda taenioides) măsurând 185 cm lungime, din care protostomiul 
are 145 cm. Aceste animale sapă galerii şi se târăsc prin unde peristaltice, 
determinate de contracția tecii musculo-cutane. Pentru sprijin se folosesc de 
cheti. Înoată prin rasuciri şi relaxări ale corpului, cu frecvența de 30-40/minut. 
Trompa este capabilă de regenerare şi, la Bonellia, secretă otravă. 

Corpul are simetrie bilaterală şi prezintă două regiuni: protostomiul, cu 
aspect de trompă, lung şi bifurcat la capăt (Bonellia) sau ca un lob scurt, cu 
marginile îndoite ventral (Echiurus) şi trunchiul, cilindric, cu cercuri regulate 


de papile, care anterior poartă o pereche de cheti ventrali în formă de cârlige, iar 

posterior una sau două coroane perianale de cheti. Culoarea corpului este 
cenuşie sau brună, uneori roşie, iar la Bonellia — verde. Epiderma este bogată în 
glande, situate în special la nivelul protostomiului. Două invaginări anterioare 
ventrale reprezintă sacii setigeri, în care se formează o pereche de cârlige. 
Musculatura este constituită din fibre circulare, longitudinale şi diagonale. De 
la inelul periesofagian larg pleacă posterior trunchiul medular ventral impar. 
Organele de simţ sunt reprezentate prin papile senzoriale. 

Gura este situată la baza protostomiului; aceasta conduce într-o cavitate 
bucală urmată de faringe, esofag, intestinul mediu lung şi încolăcit şi rectul 
scurt; anusul se deschide de la extremitatea posterioară. Intestinul mediu 
prezintă un şanţ ciliat ventral şi un sifon; la multe specii atinge de până la 10 ori 
lungimea corpului şi umple cu ansele lui cavitatea celomică. Regimul de hrană 
este microfag: diatomee, fire de nisip, fragmente de alge, de zostera, ciliate, 
bacterii, rotiferi şi resturi organice în descompunere. 

Celomul trunchiului este spaţios, unitar, plin cu un lichid în care înoată 
celule, unele cu hemoglobină. Anterior se află o diafragmă, pe care se inseră 
muşchii perechii de cârlige; aceasta separă cavitatea anterioară a trunchiului de 
aceea a proboscisului, ambele cu lacune blastoceliene, de aceea nu are valoare 
de disepiment. Prin orificiile ei, în aceste cavități pătrunde lichidul celomic. 

Respirația este tegumentara, iar la Urechis intestinală. Sistemul 
circulator (care la Urechis lipseşte) este închis şi alcătuit dintr-un vas ventral, 
bifurcat anterior, dând vasul circular din trompă, şi un vas dorsal scurt, 


contractil. Ultimul pleacă de la nivelul sinusului periintestinal şi ajunge anterior 

în vasul circular. Sângele conține amibocite şi hematii. Sistemul excretor 
conţine una — patru perechi de metanefridii, numărul variind în funcţie de 
specie (la Bonellia o pereche, la Echiurus două perechi) şi de sex (Thalassema). 
Metanefridiile servesc şi pentru eliminarea produselor genitale. O pereche de 
saci anali, cu 200-300 pâlnii ciliate, situaţi posterior, lateral fata de intestin şi în 
comunicare cu rectul, servesc ca organe excretoare, dar niciodată pentru 
eliminarea gametilor. 

Sexele sunt separate, uneori cu un dimorfism sexual accentuat (la 
Bonellia, temela are un trunchi globulos, de 7-8 cm şi o trompă bifidă de peste 
lm, iar masculii sunt pigmei, măsoară 1-3 mm). Fecundatia este externă 
(internă la Bonellia), iar segmentarea spirală ca la polichete, dar cu mici 
deosebiri. Larva este o trocoforă, iar creşterea trunchiului intercalară. 

Echiuridele se apropie de anelide prin corpul constituit din două regiuni 
cu cavitate blastoceliană: protostomiul (inclusiv regiunea bucală) şi zona anală; 
trunchiul, cu cavitate celomică. Mai au în comun cu anelidele existenţa şi 
modul de formare a chetilor, structura metanefridiei şi rolul ei în eliminarea 
produselor genitale. Celomul este însă nesegmentat, iar creşterea intercalară, nu 


teloblastica. Prin urmare, echiuridele nu pot fi introduse printre articulate. 


DIVIZIUNEA ARTICULATA 


Denumirea de Articulata a fost dată de Cuvier, referindu-se la 


bilateraliile cu metamerie veritabilă: segmentarea externă a corpului coresunde 

cu cea internă. În această grupare sunt cuprinşi aşadar protostomieni cu corpul 
format din segmente (metamere) ce contin, cel putin la embrion, fiecare câte o 
pereche de ganglioni nervoşi, o pereche de saci celomici formaţi prin activitatea 
teloblastelor (celom schizocelic), o pereche de oragane excretoare şi o pereche 
de apendice. Apendicele primitiv locomotoare, biramate şi nearticulate (la 
polichete), ulterior devin articulate şi specializate pentru diferite funcții (la 
artropode). Regiunea anterioară (prostomiu sau lobul cefalic) şi cea posterioară 
(telsonul) sunt lipsite de celom. 

Numărul mare de specii, care reprezintă peste trei pătrimi din totalul 
speciilor regnului animal, densitatea indivizilor şi raza mare de acțiune a 
artropodelor fac din articulate cel mai important grup al triploblasticelor. Prin 
anelide, articulatele se înrudesc cu spiraliile (segmentare spirală) şi cu 
trocozoarele (larvă trocoforă). 

Articulatele cuprind filumurile: Annelida, Onychophora, Tardigrada, 
Linguatulida şi Arthropoda. 


FILUM ANNELIDA 
Această încrengătură cuprinde spiralii polimere, de dimensiuni 
variabile, cea mai mare specie ajungând până la 3 m (Eunice gigantea). Se 


cunosc aproximativ 8700 specii, răspândite în toate mediile. Corpul are simetrie 


bilaterală (Bilateralia) şi este alcătuit din trei regiuni omologabile cu ale larvei: 

protostomiul cu episfera, pigidiul cu regiunea postteloblastică, ambele fără 
valoare de metamer, şi soma metamerizată cu hiposfera preteloblastică. 

Metameria, primitiv homonomă, tinde să devină heteronomă, fenomen 
care începe să se manifeste chiar la polichetele erante şi se accentuează la 
sedentare şi hirudinee. La interior, segmentele sunt delimitate de pereți 
mezodermici: foita parietală (somatopleura) dă naştere la musculatura 
longitudinală, iar foita viscerală (splanchnopleura) la musculatura intestinului şi 
uneori la ţesut cloragogen; deasupra şi dedesubtul intestinului se formează 
mezenterele, iar pertii anterior şi posterior ai segmentelor succesive se alătură 
formând  disepimentele, străbătute de tubul digestiv, vasele sanguine 
longitudinale şi de sistemul nervos. În disepimente se găsesc arcurile sanguine, 
canalul excretor al nefridiilor, iar în segmentele fertile gonadele. La hirudinee 
(cu excepția acanthobdelidelor), disepimentele dispar, segmentarea internă fiind 
indicată numai prin metameria sistemelor excretor, genital, nervos şi a 
cecumurilor intestinale. Fenomenul se constată şi la unele polichete. Lichidul 
celomic este lipsit de albumine şi dă turgescenta corpului, având ca antagonist 
teaca musculo-cutană. 

Parapodele, primitiv o pereche pentru fiecare segment, biramate şi 
nearticulate (polichete), dispar la celelalte clase, la oligochete păstrându-se 
numai chetil. 

Epiderma, celulară şi glandulară, posedă o cuticulă formată din proteine 


şi polizaharide, absentă uneori şi înlocuită prin ciliatură. Musculatura parietală 

conţine fibre circulare, longitudinale şi diagonale. Epiderma şi musculatura 
alcătuiesc împreună teaca musculo-cutană. 

Sistemul nervos prezintă puţine diferențe în cadrul filumului; este 
alcătuit dintr-un creier suprafaringian, primitiv Situat în protostomiu (la 
polichete), ulterior migrat in metamerele anterioare ale trunchiului (la 
oligochete şi hirudinee), şi un lanţ scalariform ventral, cu perechi metamerice 
de ganglioni legaţi prin conective (ganglioni succesivi) şi comisuri (ganglioni 
simetrici). Organele de simţ sunt reprezentate de celule senzoriale şi terminatii 
nervoase în tegument, mai ales pe tentacule, antene, cirri tentaculari, ochi sau 
celule fotosensibile, cu poziție diferită pe corp, organe nucale, statocişti. 

Sistemul digestiv, rectiliniu, prezintă adaptări pentru regimul de hrană: 
polichetele erante au o trompă faringiană, hirudineele au cecumuri digestive 
metamerice, iar la oligochete se găsesc un tiflosolis, precum şi diferențieri ale 
intestinului anterior. Digestia este extracelulară. 

Sistemul circulator cuprinde un vas median dorsal, supraintestinal, 
propulsor şi cuprins în mezenterul dorsal, un vas median ventral, subintestinal, 
în mezenterul ventral; ambele sunt legate prin arcuri segmentare, dispuse în 
disepimente. Mai există şi un sinus sinus sanguin periintestinal. Pereţii vaselor 
sunt formaţi din mezodermul sacilor celomici, lumenul lor din spațiile 
blastoceliene din mezentere, din disepimente şi din spaţiile dintre diferitele 
organe, iar plasma din lichidul blastocelian. Circulaţia sanguină este închisă, 


postero-anterioară în vasul dorsal, antero-posterioară în cel ventral. Sistemul 

circulator regresează la unele polichete şi hirudinee evoluate, circulația fiind 
preluată de celom. 

Sistemul excretor este reprezentat prin metanefridii, la origine câte o 
pereche pentru fiecare segment şi constituite dintr-o pâlnie ciliată (nefrostom) 
deschisă în celom, un canal excretor mai mult sau mai puţin încolăcit în 
disepiment şi un por excretor ventral, aflat în segmentul următor, precedat de o 
veziculă excretoare. La polichete se realizează conexiuni uro-genitale, 
permanente sau temporare. La hirudinee, legat de reducerea celomului la 
lacune, metanefridiile se modifică secundar, iar la oligochetele exotice apar 
multiplicări (meronefridii), cu diferite funcții. Excretia are loc la nivelul 
canalului excretor, puternic vascularizat. 

Prin segmentarea spirală şi prin larva trocoforă, anelidele se înrudesc cu 


celelalte spiralii (platelminti, nemertieni, moluste). 


Anelidele cuprind patru clase: Polychaeta, Myzostomida, Oligochaeta şi 
Hirudinea. 

Polichetele includ trei ordine, mai multe subordine si familii. 

Ordinul Erantia, cu metamerie homonomă, cuprinde forme mobile: 
Aphrodita, Syllis, Nereis, Eunice, Lycastis, Alciope, Glycera, Tomopteris. 
Ordinul Sedentaria are reprezentanți sesili ce trăiesc in tuburi sau galerii; 
segmentarea este heteronomă: Arenicola, Terebella, Spirographis, Serpula. 
Ordniul Archiannelida cuprinde 16 genuri, altădată separate ca o clasă 


independentă după oranizatia simplificată, interpretată ca primitivă; metameria 

este homonomă, parapodele reduse sau absente, chetii absenți sau simplu 
conformati, sistem nervos subepitelial, primitiv, locomotia în general ciliară; 
microfage. Exemple: Polygordius, Nerilla, Dinophilus. 

Se cunosc trei ordine de oligochete: Plesiopora, Prosopora şi 
Opisthopora. Plesiporele au o pereche de testicule şi una de ovare; porii masculi 
se află pe segmentul imediat următor testiculelor; numărul chetilor într-un 
fascicul variază; cuprinde specii de apă dulce, amfibii, terestre, puţine marine; 
exemple: Aeolosoma, Chaetogaster, Stylaria, Tubifex,  Enchytraeus. 
Prosoporele au 1-4 perechi testicule şi 1-3 perechi ovare; porii masculi se află 
pe acelaşi segment cu testiculele respective sau în segmentul ultimei perechi; 
exemple: Lumbriculus, Branchiobdella. Opistoporele au porii masculi cu mult 
înapoia segmentelor care conţin testicule; exemple: Lumbricus, Glossoscolex, 
Megascolides, Pheretima. 

Se cunosc patru ordine de hirudinee: Acanthobdellida, Rhinchobdellida, 
Gnathobdellida şi Pharyngobdellida. Primul ordin cupride hirudinee primitive, 
care au cheti pe primele cinci segmente; corp alcătuit din 30 segmente; au 
numai ventuză posterioară; disepimente; sistem circulator închis; perechea de 
testicule aminteşte de sacii seminali ai oligochetelor; exemplu: Acanthobdella. 
Rincobdelidele sunt achete; au două ventuze; corp turtit dorso-vetral; sistem 
circulator închis; forme de apă dulce şi marine; exemple: Glossiphonia, 
Theromyzon, Piscicolla. Gnatobdelidele sunt achete; faringe cu trei maxile 


cornoase, absente la unele hemadipside; exemple: Hirudo medicinalis 


166 


(lipitoarea medicinală); Haemadipsa. Ultimul ordin: forme achete, cu faringe 


lung, fară maxile; în ape dulci şi în pământul umed; exemplu: Erpodella. 


FILUM ONYCHOPHORA 


Cuprinde un grup vechi, relict, restrâns (până în 2004 erau descrise circa 
155 specii moderne, reunite în 47 genuri), premergător artropodelor. Speciile 
fosile marine (Aysheaia pedunculata), larg răspândite, cele actuale terestre, 
distribuite sporadic şi discontinuu în regiunile tropicale şi subtropicale, ca şi în 
regiunile temperate ale emisferei sudice. Trăiesc pe sub scoarța arborilor, 
hrănindu-se cu insecte, larvele lor, moluşte mici, termite. Unele specii sunt 
gregare, devorează prada în comun, iar altele sunt solitare. 

Corpul cu aspect vermoid neinelat şi segmentare superficială, atinge 
dimensiuni cuprinse între 0,5 şi 20 cm. La cap prezintă o pereche de antene şi o 
pereche de papile orale, în vârful cărora se deschid două glande mucigene. Pe 
laturile corpului se găsesc numeroase (14-43, în funcție de specie şi sex) 
perechi de apendice scurte, conice, slab articulate, terminate cu câte două 
gheare chitinoase. 

Sistemul nervos are o structură primitivă, fiind alcătuit din creier, cu 
protocerebron, deutocerebron, tritocerebron, şi două trunchiuri longitudinale 
ventrale, cu îngroşări ganglionare în dreptul picioarelor. Gura, aflată imediat 
înapoia papilelor orale, este înconjurată de lobi cuticulari şi conduce într-un 


atriu bucal, în care se află o pereche de mandibule — două perechi de lame 

chitinoase dinţate şi tăioase. Glandele salivare sunt nefridiile segmentului 
tentaculelor orale, modificate, situaţie care se cunoaşte şi la insecte. 

Respirația este traheeană şi tegumentară; organele de respirație sunt 
reprezentate de cufundări cuticulare ale tegumentului, acestea reprezentând 
primordiile traheelor, de unde şi denumirea de Protracheata pe care au mai au 
aceste nevertebrate. Sistemul circulator este de tip artropodian. Cavitatea 
corpului — un mixocel, ca la artropode. Excretia se efectuează prin metanefridii 
metamerice. Sexele sunt separate şi există chiar dimorfism sexual: masculii mai 
mici ca femelele şi cu număr mai mic de picioare. Fecundatia se realizează prin 
intepatura hipodermica. Majoritatea sunt vivipare. Dezvoltare directa. 

Onicoforele cuprind doua familii: Peripatidae (Peripatus, v. fig. 54 


Plicatoperipatus) $i Peripatopsidae (Peripatoides, Peripatopsis, Tasmanipatus). 


Fig. 54. Peripatus (http://www.jennifermarohasy.com/blog/archives/002647.html) 


FILUM TARDIGRADA 


Este reprezentat de celomate foarte mici, ce nu depăşesc lungimea de 1 


mm. Tardigradele reprezintă grupul sora al atropodelor (prin absenţa cililor 

vibratili, metameria tegumentului, sistemul nervos, prezența tuburilor lui 
Malpighi) şi onichoforelor (prin structura picioarelor, capul nedelimitat de 
trunchi, o pereche de glande bucale), ceea ce a demonstrat şi secventierea 
acizilor nucleici (Blaxter şi colab., 2003). S-au descris peste 1000 de specii. 
Cea mai mare specie — Macrobiotus hufelandi — ajunge la 2 mm. 

Tardigradele trăiesc în pământ umed sau în covoraşe de muşchi şi 
licheni (densitatea este considerabilă: un gram de muşchi uscat poate conține şi 
22000 indivizi). Pot ajunge până la 5000 m adâncime sau până la 6000 m 
altitudine. Sunt animale rezistente la uscăciune. În stare de anhidrobioză, 
suportă temperaturi apropiate de zero absolut, căldură uscată excesivă, 
atmosfera de heliu, azot, hidrogen sulfurat, dioxid de carbon. Tardigradele 
acvatice şi terestre sunt erbivore, hrănindu-se cu sucurile plantelor. Unele specii 
consumă rotiferi sau nematode. 

Corpul convex dorsal, plan ventral, cu simetrie bilaterală şi o inelatie 
vagă, prezintă cap şi trunchi cu patru perechi de picioare scurte, fără articole 
delimitate şi terminate cu gheare, a căror număr şi formă variază după specie. 
Tegumentul este acoperit cu o cuticulă formată dintr-o substanţă albuminoidă 
înrudită cu chitina, permeabilă la apă, dar rezistentă la fixatori. La formele 
primitive marine este subțire şi netedă. Apendicele capului sunt reprezentate 
prin: papile şi peri senzoriali; expansiuni cuticulare ca spini sau filamente; cirri. 
Cele patru perechi de apendice, expansiuni goale ale corpului, se termină cu 
gheare curbe puternice. Sistemul digestiv este alcătuit din intestin anterior, 


mediu şi posterior. Intestinul anterior cuprinde tubul bucal, bulbul şi esofagul. 

Gura anterioară sau uşor ventrală este înconjurată de inele cuticulare sau de 
lamele încât se poate fixa de obiecte ca o ventuză. Gura dă într-o cavitate 
bucală, în fundul căreia se află de fiecare parte câte o mică adâncitură, teaca 
stiletelor, prin care pătrunde în cavitatea bucală vârtul stiletelor perforante. 
Stiletul este retractil, chitinoid, ascuţit, fiind pus în mişcare de muşchi. Tubul 
bucal este flancat de o pereche de glande bucale sau salivare, care se varsă în 
cavitatea bucală la nivelul orificiului prin care trece vârful stiletelor. Bulbul 
faringian, oval, cu pereţi musculoşi, funcționează ca o pompă aspiratoare. 
Bulbul dă într-un esofag scurt căptuşit cu chitină, urmat apoi de intestinul 
mediu. Intestinul posterior, rectul, este ectodermic şi căptuşit cu chitină. 

Sistemul nervos este de tip artropodian, fiind format dintr-un creier 
voluminos cu 4-5 lobi la partea inferioară şi un lanţ ganglionar ventral alcătuit 
din cinci perechi de ganglioni contopiti pe linia mediană, din care prima 
pereche este considerată drept ganglioni subesofagieni. Nu există sistem 
circulator şi respirator. Respirația este tegumentară. Excretia se face prin 
tegument, glandele salivare, epiteliul intestinului mijlociu ca şi prin glandele 
rectale ale lui Malpighi. Cavitatea corpului este un mixocel, caracter comun 
onichoforelor şi atropodelor. 

Sexele sunt separate. Masculii sunt mai mici decât femelele. 
Dezvoltarea este directă. 

Se cunosc trei ordine: Heterotardigrada (Echiniscus, Echiniscoides), au 
cap cu apendice senzoriale, tuburile lui Malpighi lipsesc; Eutardigrada 


(Macrobiotus, Milnezium), nu au apendice senzoriale cefalice, tuburile lui 

Malpighi prezente; Mesotardigrada (Thermozodium), au ciri la cap, tuburile lui 


Malpighi prezente. 


FILUM PENTASTOMIDA 


Cuprinde un grup format din circa 100 de specii, cu aspect viermoid, de 
platelmint, ca urmare a adaptării la viaţa endoparazită (adulții trăiesc în căile 
respiratorii ale vertebratelor terestre, iar larvele şi nimfele trec şi se închistează 
în organele interne ale diferitelor mamifere si reptlie). Cele mai mari specii 
cunoscute sunt Armilllifer armillatus (14 cm femela, 4 cm masculul) şi 
Linguatula serrata (Pentastoma taenioides) (13 cm femela). Ciclul evolutiv 
presupune schimbări de gazde. Linguatula serrata este parazită în faringele 
retronazal la câine şi lup; gazda intermediară este iepurele care se infestează cu 
ouăle embrionate depuse odată cu mucozitatile gazdei definitive. 

Corpul este inelat dar nesegmentat, prevăzut cu organe de fixare. Se 
diferențiază două regiuni: cap şi trunchi. Capul, numit şi prosomă sau 
cefalotorace, are la extremitatea sa, subterminal, orificiul bucal şi în aceeaşi 
regiune două perechi de apendice locomotoare digitiforme, nearticulate, cu 
gheară mobilă. Aceste apendice pot fi retrase în nişte înfundături cu aspectul 
unor găuri, de unde şi denumirea de Pentastomida (luând în considerare cele 
patru înfundături ale picioarelor, plus gura). Trunchiul lat şi îngustat treptat spre 


partea posterioară are aspectul unei limbi, din care cauză s-a mai dat grupului şi 

denumirea de Linguatulida. Tegumentul are o cuticulă transparentă şi elastică, 
de grosime aproape constantă. 

Sistemul nervos este condensat într-o mică masă nervoasă 
subesofagiană, iar deasupra esofagului trece o comisură care se leagă de ea. De 
la această masă pornesc cel puţin nouă perechi de nervi laterali şi doi nervi 
longitudinali care formează lanţul ventral. Organele de simţ, simple, datorită 
vieții parazitare, sunt reprezentate prin papile putin proeminente care contin 
buchete de celule bogat inervate. Gura, faringele şi esofagul funcţionează ca o 
pompă aspiratoare. Sistemele respirator, circulator şi excretor au regresat şi au 
dispărut din cauza parazitismului. Cavitatea corpului este spațioasă, plină cu un 
lichid în care se găsesc amibocitele. 

Sexe separate, masculii mai mici decât femelele. Dezvoltare cu 
metamorfoză. 

Clasificări recente plasează aceste nevertebrate în filumul Arthropoda, 
subfilumul Crustacea, clasa Maxillopoda, respectiv subclasa Pentastomida. Se 
cunosc două ordine: Cephalobaenida (Cephalobaena, Railletiella), cu două 
perechi de apendice cu gheară dublă, situate înapoia gurii, sistem nervos 
scalariform, orificiile genitale anteriore; Porocephalida (Linguarula serrata), cu 
două perechi de gheare, aşezate lateral fata de gură, sistem nervos condensat 


într-o masă ventrală, orificiul femel posterior. 

FILUM ARTHROPODA 


Artropodele reprezintă cea mai mare unitate sistematică a regnului 
animal (circa 80% din totalul vieţuitoarelor cunoscute), numărând peste un 
milion de specii, ce prezintă numeroase variații morfologice şi fiziologice, ca 
urmare a adaptării lor la diferiți biotopi: uscatul, apele marine şi dulci, 
gheturile, mediul subteran şi viaţa parazitară. Imensa diveristate şi 
superioritatea organizației fac din artropode cel mai important grup al 
protostomienilor. 

Sunt articulate cu segmentare heteronomă; excepţie fac puţine grupe, la 
care dispariția segmentelor este secundară, ca rezultat al adaptării lor la viaţa 
sedentară sau parazită. Segmentele corpului se grupează în trei regiuni: cap, 
torace şi abdomen; toracele poate rămâne separat sau se contopeşte cu capul, 
formând cefalotoracele (la arahnide, unele crustacee). În general fiecare 
segment poartă câte o pereche de apendice. Fiecare metamer este format dintr-o 
placă dorsală (tergit) şi o placă ventrală (sternit) legate între ele prin membrane 
intersegmentare. Artropodele au un exoschelet chitinos (cuticula) secretat de 
epidermă; chitina este încrustată cu carbonat de caliciu sau cu fosfat de calciu, 
care conferă o duritate mai mare carapacei. Nu au cili pe corp şi nici în 
organele interne; dezvoltarea postembrionară este întreruptă de năpârliri. 

Cavitatea corpului este un hemocel sau mixocel (celom şi blastocel, 
contopite prin resorbtia pereţilor mezodermici). Ca urmare a apariției cuticulei, 


musculatura netedă a peretelui corpului dispare, ea fiind înlocuită de 

musculatura striata segmentară, eficientă în mişcările active ale acestor 
animale. Respirația este acvatică (schimburile gazoase se efectuează prin 
porțiunile permeabile ale tegumentului sau prin branhii provenite din 
expansiuni situate pe abdomen sau pe apendice) sau aeriană (trahei — tuburi 
capilare de origine ectodermică — pătrund şi se ramifică în corp, iar stigmele, 
orificiile acestora, sunt situate pe părțile laterale ale corpului). 

Sistemul nervos este de tip anelidian; se observă o cefalizare, care 
include şi ganglionii nervoşi din primele trei segmente. Organele de simț sunt 
dezvoltate, ca rezultat al adaptării lor la toate mediile; majoritatea au ochi 
compuşi. Organele excretoare sunt canale celomice, ca şi gonoductele 
glandelor genitale. La araneide şi în special la traheate, aparatul excretor este 
reprezentat prin tuburile lui Malpighi, legate de intestin. Cu puține excepții, 
sexele sunt separate. Fecundatia este internă, iar la formele acvatice poate fi şi 


externă. Dezvoltarea postembrionară poate fi directă, sau cu metamorfoză. 


Kaestner (1969) grupa artropodele în următoarele subfilumuri: 
Trilobitomorpha, Chelicerata, Branhiata (Diantenata) şi  Tracheata 
(Uniantenata), pimele două încadrându-se în subdiviziunea Amandiulata, 
ultimele două în subdiviziunea Mandibulata. Clasificări recente recunosc 
existența a cinci subfilumuri: Trilobitomorpha, Chelicerata, Myriapoda, 


Hexapoda şi Crustacea. 

SUBFILUM TRILOBITOMORPHA 


Cuprinde artropode marine, fosile, care au populat mările palezoice şi s- 
au stins odată cu sfârşitul acestei perioade. Au fost, la vremea lor, cele mai 
raspândite vietati de pe Terra, cu aproximativ 17 000 de specii identificate până 
în prezent. Majoritatea erau forme bentonice, târându-se pe fundul nisipos sau 
mâlos; puţine planctonice şi pelagice, cu adaptări specifice. 

Corpul trilobitilor, cu dimensiuni medii cuprinse între 3 şi 10 cm, era 
format din trei regiuni: cefalonul, prelungir posterior cu câte o pleură 
colturoasa, toracele sau trunchiul, cu număr variabil de segmente, şi pigidiul 
sau abdomenul, terminat cu un telson, încadrat de doi cerci furcali. Toate 
segmentele corpului purtau apendice. 

Numele clasei era dat de aranjarea exoscheletului, acesta fiind format 
din trei lobi. Acest exoschelet este cel care s-a pastrat în majoritatea cazurilor, 
el fiind constituit din carbonat de calciu şi acoperind tot spatele animalului. 

Cu toate că ultimii trilobiti au dispărut acum cca. 245 M.a., ei reprezintă 


una dintre cele mai cunoscute şi studiate grupe de animale fosile. 


SUBFILUM CHELICERATA 


Cuprinde artropode caracterizate prin prezența unei perechi de apendice 


preorale (la origine postorale) numite chelicere, având forma de cleşti 


prehensili. Nu au antene. 

Cheliceratele sunt animale marine şi terestre, dintre acestea din urmă 
unele, secundar, au devenit acvatice. Sunt carnivore, fitofage sau parazite. Prin 
arachnide, artropodele sunt răspândite pe toată suprafaţa pământului. 

Corpul cheliceratelor este format din două regiuni sau tagme, respectiv 
prosoma (toracele) şi opistosoma (abdomenul). Prosoma include acronul şi cele 
şase perechi de apendice ale segmentelor contopite. A doua pereche de 
apendice, pedipalpii sau palpii maxilari, are funcție prehensilă, senzorială sau 
masticatoare. Următoarele perechi de apendice au rol locomotor. Prosoma este 
acoperită de o carapace care maschează segmentarea primitivă. Opistosoma 
cuprinde un număr variabil de segmente, maxim 13, terminându-se printr-o 
prelungire postanală reprezentată de: telsonul xifozurilor, spinul scorpionilor 
sau flagelul palpigradelor. 

Cheliceratele cuprind trei clase: Merostomata, Arachnida şi 
Pycnogonida (Pantopoda), ce reunesc peste 77 000 specii. 

Numeroase forme fosile (Eurypterida, Gigantostraca) datează din 
Paleozoic, astăzi însă această clasă numără doar patru specii vii, grupate în 
Xiphosura (după unii autori, Eurypterida şi Xiphosura au rang de subclasă, 
după alții sunt ordine). 

Arahnidele sunt cuprinse în mai multe ordine (9, 10, cel mai recent 14): 
Trigonotarbida, Phalangiotarbida, Haptopoda — exctincte, Amblypygi, Araneae 
(40 000 specii), Opiliones (Phalangida) (6300 specii), Palpigradi, 
Pseudoscorpionida (3000 specii), Ricinulei, Schizomida, Scorpiones (2000 
specii) Solifugae (900 specii), Thelyphonida, Acarina (30 000 specii). 

Scorpionii (la noi Euscorpius carpathicus în Banat, Oltenia, Buzău), 
reprezintă un grup primitiv, caracterizat prin corpul lor format din trei regiuni: 
prosoma, mesosoma şi metasoma, aceasta din urmă fiind îngustă, ca o coadă, 
alcătuită din 6 segmente (ultimul în legătură cu glanda cu venin). Chelicerele 
sunt triarticulate şi terminate cu câte un cleşte, iar maxilipedele sunt foarte 
dezvoltate şi prevăzute cu cleşti puternici. Sunt animale prădătoare, vânează în 
timpul nopții. Ocupă zone tropicale şi subtropicale. 

Pseudoscorpionii (Chelifer cancroides) au talia mică (2-8 mm), corp 
turtit dorso-ventral, prosoma nesegmentată prezentând dorsal două pete ocelare, 
iar opistosoma segmentată, elpsoidală şi uşor aplatizată. Chelicerele sunt 
retractile, biarticulate, au cleşti şi sunt în legătură cu glande sericigene; 
pedipalpii sunt masivi, transformați în cleşti asemănători cu cei de la scorpioni, 
în care se găsesc glandele cu venin. Veninul lor este inofensiv pentru oameni; 
toți scorpionii falşi sunt carnivori, hrănindu-se cu larvele moliilor ori unor mici 
gândaci, furnici sau alte insecte de dimensiuni reduse. Sunt lipsiţi de coada şi de 
acul scorpionilor. Trăiesc în frunzarul pădurilor, uneori şi în locuinţe (mobilier 
vechi, cărți). Cei mai mult i sunt termofili. 

Solifugele (Galeodes) sunt chelicerate mari (10 cm), cu corp păros, 
pedipalpi foarte lungi adaptati la mers şi pipăit; vânează insecte mari şi soparle; 
trăiesc în regiuni de stepă caldă, argiloasă sau nisipoasă. 

Falangidele (Liobunum) sunt păianjeni caracterizați prin: opistosoma 
ovală, unită pe o largă suprafață cu prosoma, pedipalpi lungi şi simpli, de forma 


unor picioare, chelicere triarticulate; trăiesc în zone ferite de lumina soarelui. 

Araneele (Epeira diadema) cuprind păianjeni cu prosoma şi opistosoma 
nesegmentate, unite între ele printr-un mic peducul; chelicerele biarticulate se 
termină cu un croşet aflat în legătură cu glande veninoase. Pe prosomă se 
găsesc opt ochi simpli, a căror formă, mărime şi dispoziție servesc în 
clasificare. 

Acarienii, unul dintre cele mai vaste grupuri de chelicerate, au talie mică 
(0,1-2 mm), doar unele grupuri precum ixodidele au dimensiuni de ordinul 
centimetrilor. Prosoma şi opistosoma au fuzionat într-o singură unitate, corpul 
având aspect saciform. Chelicerele şi pedipalpii sunt transformați într-un aparat 
bucal pentru ros şi supt, sau pentru intepat şi supt, formând un rostru 
proeminent. Respirația este traheeană sau tegumentară. Cei mai multi duc o 
viata parazită, fie numai în stadiul larvar, fie toată viata. Unele parazitează 
plantele (de exemplu Eriophyes are câteva sute de specii galicole care atacă 
părul, vita de vie, arțarul), altele animalele (de exemplu, Sarcoptes scabiei, 
Sarcoptes equi), altele trăiesc în dejectii sau în humus. Numeroşi acarieni, 
precum căpuşele, sunt transmitatori ai unor maladii grave, ca febra recurentă, 
encefalita la om, piroplasmozele la animale etc. Acarienii se clasifică în mai 
multe subordine, în funcție de poziţia stigmelor, prezența sau absența inimii, a 
orificiului anal, sau după forma corpului şi numărul picioarelor. 

Pantopodele grupeaza circa 1300 de specii, exclusiv marine, eurihaline, 
ce rar trăiesc în ape cu salinitate mai scăzută de 35%; se întâlnesc la toate 
adâncimile, începând din zona litorală unde sunt în număr mare până în abisuri 


(pâna la 7000 m adâncime). Popular se numesc păianjeni-de-mare. Multe specii 

de picnogonide prezintă un parazitism protelian, larvele fiind fie ectoparazite 
fie endoparazite pe coloniile de hidrari, pe manubriul hidromeduzelor (Obelia); 
adulţii se hrănesc cu celenterate, spongieri şi briozoare. Picnogonidele sunt 


răspândite în toate mările, fiind mai abundente în mările arctice. 


SUBFILUM CRUSTACEA 


Crustaceele, în trecut o clasă din subfilumul Branhiata (Biantenata), au 
actual rangul de subfilum şi includ artropode cu: respiraţie branhială şi două 
perechi de antene, corp apărat de o cuticulă chitinizată, uneori impregnată cu 
săruri de calciu şi magneziu, constituind crusta (de unde şi denumirea grupului). 
Majoritatea acvatice, joacă un rol cheie în circuitul trofic, în calitatea acestora 
de consumatori primari. Leagănul lor este mare, de unde au trecut apoi în apa 
dulce şi mediul terestru. 

Se cunosc peste 52 000 specii, grupate în crustacei inferiori 
(entomostracei) şi superiori (malacostracei). 

Forma corpului variază: primitiv alungită; prin scurtarea şi reducerea 
numărului de segmente apar forme îndesate (crabi), ovale sau chiar rotunde, 
acoperite de o carapace bivalvă. La paraziți, modificările sunt atât de 
pronunțate, încât uneori nu se mai recunoaşte nicio urmă de segmentare. 

Prezintă următoarele regiuni ale corpului: capul, trunchiul format dintr- 
un număr de segmente care alcătuiesc pereionul sau toracele şi abdomenul sau 
pleonul; la entomostracei abdomenul se termină cu o furcă, iar la malacostracei 


cu un telson. La majoritatea crustaceelor, capul se contopeşte cu unul sau mai 

multe segmente toracice, formând un cefalotorace şi în acest caz se disting: 
cefalotorace, pereion şi pleon. Corpul este acoperit de o cuticulă chitinoasă care 
frânează creşterea, aceasta făcându-se prin năpârliri. Sistemul nervos 
scalariform, alcătuit din creier şi lanţ ganglionar ventral. Organele de simţ sunt 
variate: ochi simpli (oceli), ochi compuşi, peri olfactivi, tactili etc. Cavitatea 
corpului este un mixocel, reprezentat prin celom, blastocel şi spaţiile 
circulatoare. Circulația este deschisă, respirația branchială. Excretia se 
realizează prin metanefridii modificate, numite glande verzi. Sexele sunt 


separate. Dezvoltare are loc cu metamorfoză. 


Crustaceele pot fi grupate în mai multe clase (cu rang de subclase, în 
alte surse): Branhiopoda (cu ordinele Anostraca, Notostraca, Laevicaudata, 
Spinicaudata, Cyclestherida, Cladocera); Remipedia (cu ordinul Nectiopoda); 
Cephalocarida (cu ordinul Bracypoda); Maxillopoda (cu  subcelasele 
Thecostraca, Tantulocarida, Branchiura, Pentastomida, Mystacocarida, 
Copepoda); Ostracoda (cu ordinele Myodocopida, Halocyprida, Podocopida, 
Platycopida); Malacostraca (cu supraordinele Phyllocarida, Hoplocarida, 
Syncarida, Peracarida — două exemple în fig. 55 şi 56, Eucarida). Cei mai 
importanți reprezentanți ai acestor clase sunt analizati în cadrul lucrărilor 


practice. 

Fig. 55. Amfipod gamarid (Gammarus sp.), din Fig. 56. Isopod (Porcellio scaber Latreille, 1804), 


supraordinul Peracarida (foto Mala Stavrescu- din supraordinul Peracarida (foto Mala Stavrescu- 
Bedivan, iulie 2010 — Bedivan, det. A. Giurginca, iulie 2010 — Predelut, 
Predelut, judetul Brasov) judetul Brasov) 
SUBFILUM MYRIAPODA 


Reuneste aproximativ 13 000 specii de mandibulate exclusiv terestre, cu 
respiraţie traheană şi o singură pereche de antene (omoloaga cu antenula 
crustaceilor). Sunt caracterizate atât prin trăsături de primitivitate, în special in 
ceea ce priveşte morfologia externă, cât şi printr-o organizaţie internă foarte 
apropiată de cea de la insecte; de altfel, în clasificările mai vechi, aceste 
animale sunt unite cu insectele în subfilumul Tracheata (Uniantenata). 

Miriapodele sunt artropode ale caror corp este compus din segmente 
numeroase (până la 181 la Geophilus), asemănătoare cu ale viermilor inelati. 


De fiecare segment al trunchiului se află prinse câte una sau două perechi de 

picioare. Se cunosc specii care au chiar 750 de picioare (/llacme plenipes). La 
unele Pauropode şi Diplopode (Polyxenus) numărul segmentelor trunchiului 
este mai redus (11-12). 

Dimensiunile corpului sunt cuprinse între câțiva mm şi 30 cm. 

Nu prezintă regiuni bine diferenţiate, în general capul fiind singura 
regiune individualizată; restul trunchiului formează corpul sau abdomenul; 
ultima parte a corpului este telsonul apod. Apendicele locomotoare sunt 
uniramate. Alte caracteristici: sistem nervos ganglionar scalariform, respirația 
traheană, aparat circulator reprezentat printr-o inimă tubulară aşezată dorsal, 
formată din mai multe camarute succesive, vase sanguine deschise şi sistem 
lacunar, excretie realizată prin tuburi Malpighi. Sexele sunt separate. 

După natura hranei, miriapodele se împart în carnivore şi vegetariene. 
Dintre formele carnivore fac parte urechelnița (Lithobius forficatus) şi 
scolopendra (Scolopendra morsitans), care trăiesc sub frunzişul cazut din 
păduri, pe sub muşchi, pietre, trunchiuri de copaci, etc., unde îşi găsesc hrana 
alcătuită din insecte, râme, păianjeni, melci etc. Unele scolopendre din regiunile 
tropicale sunt veninoase, fiind periculoase chiar şi pentru om. Dintre 
miriapodele cu regim de hrană vegetal face parte diplopodul Julus terrestris, 
care trăieşte prin frunzişul pădurilor, hrănindu-se cu plante în putrefacție, 
ciuperci, etc. Altele se hrănesc cu rădăcinile plantelor de cultură (graminee, 
sfeclă, castraveți). Speciile carnivore, fiind obligate să-şi urmărească prada, au 
picioarele lungi şi puternice, putându-se deplasa cu repeziciune, iar corpul, 


turtit dorso-ventral, le permite, în caz de pericol, să se strecoare printre 

crăpături sau alte adăposturi. Speciile vegetariene, nefiind obligate să 
urmărească şi să atace prada, au picioarele foarte scurte, ceea ce le face să se 
deplaseze încet, târându-se, iar atunci când sunt în pericol, corpul lor cilindric 


se rasuceste în spirală orizontală (Julus) sau se face ghem (Glomeris). 


Subfilumul Myriapoda este în prezent împărțit în cinci clase: Chilopda, 
Diplopoda, Pauropoda, Sympyla şi Arthropleuridea (fosilă). 

Clasa Chilopoda cuprind două clase: Epimorpha, cu ordinele 
Geophilomorpha (Geophilus), Scolopendromorpha (Scolopendra); Anamorpha, 
cu oridinele Scutigeromorpha (Scutigera), Lithobiomorpha (Lithobius), 
Craterostigmomorpha. Diplopodele, cel mai vast grup de miriapode, cuprind 
10.000 specii, grupate în trei subclase, şapte supraordine, 13 ordine şi 115 
familii. Exemple: Polyxenus (Ordinul Polyxenida), Glomeris (Ordinul 


Glomerida), Julus, Cylindroiulus (fig. 57) (Ordinul Julida). 

Fig. 57. Cylindroiulus luridus C. L. Koch, 1847), un 


miriapod diplopod (foto Mala Stavrescu-Bedivan, det. 
A. Giurginca, iulie 2010 — Predelut, județul Brasov) 

În acest subfilum sunt cuprinse artropodele care au organizaţia cea mai 
evoluată. Reprezintă grupa de animale cu cel mai mare număr de specii (peste 
70% din totalul speciilor regnului animal). 

Insectele prezintă o mare diversitate ecologică; în majoritate sunt 
terestre, altele sunt acvatice şi multe sunt parazite. Se întâlnesc în vârf de munte 
sau în peşterile adânci, în desişurile pădurilor sau în campiile deschise, în 
tundră sau în deşert, în pârăuri, lacuri sau heleştee, în părul mamiferelor, în 
fulgii păsărilor, în locuinţe, în depozitele de alimente, printre cărți etc. 

Dimensiunile insectelor variază între 0,2 mm (Mymaridae, 
Hymenoptera) şi 350 mm (Micadina phictenoides, Phasmida). Hexapodele sunt 
artropode traheate, cu un corp primitiv alcătuit din 21 segmente, inclusiv 
acronul şi pigidiul, grupat în trei regiuni distincte: cap, torace şi abdomen (fig. 


58). 

Fig. 58. Alcătuirea corpului unei insecte (adaptare după Hickman şi colab., 1997) 


Capul cuprinde 6-7 segmente şi are o pereche de antene; toracele este 


format din trei segmente (pro, mezo şi metatorace) cu trei perechi de picioare 

articulate (de unde şi denumirea de Hexapoda) şi în general are două perechi de 
aripi fixate pe mezo şi metatorace; abdomenul are 10-11 segmente, ultimele se 
pot transforma în organe copulatoare la mascul sau în organe pentru depunerea 
ouălor la femelă (ovipozitor, oviscapt, sau terebră). La majoritatea insectelor 
adulte abdomenul este lipsit de apendice. Au un orificiu genital median, 
posterior şi ventral. La gură se află şase piese chitinoase, care alcătuiesc 
aparatul bucal sau armătura bucală. Aceste piese sunt: buza superioara 
(labrum), buza inferioara (labium), doua maxile şi două mandibule. În funcție 
de modul de hrănire ele au suferit diferite adaptări (apucat şi rupt, intepat şi 
supt, dizolvat şi supt). Pe părțile laterale ale capului se găsesc doi ochi mari, 
compuşi din mai multe elemente vizuale numite omatidii, care au la exterior 
fațete hexagonale. În fiecare omatidie se formează imaginea separată a unei 
parti din corpul de la care vine excitatia vizuală, astfel că imaginea integrală a 
corpului de văzut este rezultatul imaginilor culese de toate omatidiile. O astfel 
de vedere poartă numele de vedere mozaic. şi celelalte organe de simţ sunt 
destul de bine dezvoltate. Astfel, simţul pipăitului, al gustului şi în special al 
mirosului sunt percepute de celule specializate în acest sens, care se găsesc pe 
antene şi pe anumite piese bucale. Sistemul nervos este ganglionar scalariform 
ŞI aşezat ventral, ca şi la celelalte nevertebrate. Spre deosebire de ganglionii 
cerebroizi, subesofagieni şi toracici (3 perechi), ganglionii abdominali 
alcătuiesc de cele mai multe ori o masă nervoasă, de la care pornesc filete 
nervoase pentru diferite organe abdominale. Tubul digestiv este adaptat pentru 


hrana vegetală sau animală. Ca anexe ale tubului dugestiv au numai galandele 

salivare; hepatopancreasul lipseşte. Respirația se realizează prin trahei. Aparatul 
circulator este asemanator cu cel de la arahnide şi miriapode (inima tubulară 
alcătuită din mai multe ventricule, vase sangulare deschise şi sistem lacunar). 
Sângele este incolor, neavând rol în respiraţie, transportă numai substanțele 
hrănitoare şi pe cele de excretie. Excretia se face prin tuburi Malpighi, 
formațiuni întâlnite şi la celelalte artropode, cu deosebirea că aici sunt în număr 
mai mare. 

Sexele sunt separate. Din ouă, care conţin foarte puţin vitelus nutritiv, 
ies larve care trec prin mai multe stadii de dezvoltare, năpârlind în acest timp de 
mai multe ori. Astfel, la unele insecte (hemimetabole), stadiile de dezvoltare 
sunt urmatoarele: ou, larvă şi apoi adult. Acest mod de dezvoltare poartă 
numele de metamorfoză incompletă. La altele (holometabole) se trece de la 
stadiul de larva, la un stadiu imobil de nimfă sau pupă, şi apoi la forma de adult. 
Aceasta este o forma cu metamorfoza completă şi este o formă mai dezvoltată 
decât metamorfoza incompletă. 

Subfilumul Hexapoda este format din două clase: Entognatha şi Insecta. 
Entognatele sunt insecte caracterizate prin lipsa primară a aripilor, care apar 
abia la insectele superioare. Lipsa primară a aripilor este corelată cu dezvoltarea 
de tip ametabol, prezenţa unor resturi de apendice abdominale, sistem respirator 
trahean primitiv; primitivitatea se reflectă şi în alcătuirea aparatului digestiv şi 
al celui reproducător. 


Entognatele cuprind trei ordine: Collembola, Diplura şi Protura. 

Clasa Insecta este împărțită în două subclase: Apterygota (cu ordinele 
Archeognatha, Tysanura şi exctinctele Monura), şi Pterygota (infraclasele 
Paleoptera si Neoptera). 

Paleopterele reunesc ordinele Ephemeroptera (efemeride) (fig. 59) şi 
Odonata (libelule). Neopterele numără 26 ordine: Blattaria, Isoptera, Mantodea 
(călugărițe), Dermaptera, Plecoptera, Orthoptera (cosaşi, greieri, lăcuste) (fig. 
60), Phasmatodea, Embioptera, Zoraptera, Grylloblattodea, Mantophasmatodea, 
Pscopoptera, Tysanoptera (tripsi), Phthiraptera, Hemiptera (plosnite) — toate în 
Infraclasa Exopterygota; Hymenoptera (viespi, albine, furnici), Coleoptera 
(gandaci) (fig. 61), Strepsiptera, Raphidioptera, Megaloptera, Neuroptera, 
Mecoptera, Siphonaptera, Diptera (muste, tantari), Trichoptera (carabeti), 


Lepidoptera (fluturi, omizi) — toate in Infraclasa Endopterygota. 


Fig. 59. Efemeropter (Baetis sp.) Fig. 60. Ortopter (foto Mala Stavrescu-Bedivan, 
(foto Mala Stavrescu-Bedivan, iulie 2010 — iulie 2010 — plaja Corbu, judetul Constanta) 
Predelut, judetul Brasov) 

k = m AR 
Fig. 61. Coleopter (foto Mala Stavrescu-Bedivan, 
iulie 2010 — com. Gornet-Cricov, judeţul Prahova) 


SUPRAFILUM LOPHOPHORATA 


În clasificări mai vechi, Lophophorata (Tentaculata) este notat ca filum; 
în sistematica recentă se regăsesc două variante — Lophophorata ca suprafilum, 
ce include încrengăturile Phoronida, Brachiopoda, Entoprocta (pseudocelomate, 
v. Cap. 5) şi Bryozoa (Ectoprocta); Lophotrochozoa ca suprafilum, ce include 
grupul lofoforatelor, alături de filumuri precum Sipuncula, Mollusca, Annelida, 
Echiura şi Nemertea. 

Lofoforatele sunt unite de prezenţa unui lofofor — pliu al peretelui 
corpului, circular sau în formă de potcoavă, cu numeroase tentacule goale, 
ciliate, în care pătrund diverticule celomice. Ciliatura determină un curent de 
apă aducător de organisme planctonice, reţinute şi conduse la gură. Tubul 


digestiv este curbat în forma literei U, având orificiul anal plasat în vecinătatea 

gurii. Nutritia este microfagă. Trăiesc în mediul marin şi numai foarte puţine 
specii în mediul dulcicol. Dezvoltarea se face cu metamorfoză. 

Poziţia acestor animale în arborele filogenetic al nevertebratelor este 
încă subiect de discuţie pentru zoologi. Dacă majoritatea încadrează lofoforatele 
printe protostomieni, sunt şi studii care sugerează plasarea alături de 
deuterostomieni (la unele branchiopode celomul naşte prin enterocelie), sau 


chiar indică parafiletismul. 


FILUM PHORONIDA 


Reuneşte animale vermifore care trăiesc în tuburi membranoase, 
încrustate cu granule de nisip, din care scot capătul superior al corpului (ce se 
termină cu un lofofor cu două şiruri de tentacule, al căror număr variază în 
funcție de specie şi vârstă). Se cunosc 20 de specii, cuprinse în două genuri: 
Phoronis şi Phoronopsis. Sunt răspândite în aproape toate mările, la adâncimi 
mari (chiar 400 m). Pot atinge şi 50 cm lungime, dar în diametru nu depăşesc 
câțiva mm. Cea mai mică specie este Phoronis ovalis (6 mm lungime), forma 
colonială, fixată pe cochilii de stridii. 

Corpul are trei regiuni: superioară (include lofoforul), medie (de formă 
cilindrică), inferioară (dilatată). Între cele două şiruri de tentacule se află gura, 
acoperită de o cută pieloasă. În profunzimea lofoforului se află papila anală, pe 
laturile căreia se deschid porii nefridiali. În zonele mediană şi inferioară nu 


există niciun fel de apendice sau deschideri. Sistemul nervos, situat imediat sub 

epidermă, este format dintr-un ganglion nervos şi un inel nervos. Sunt animale 
hermafrodite, cu dezvoltare indirectă. Se pot reproduce şi asexuat, prin 


fragmentarea transversală a trunchiului şi regenerarea părților care lipesesc. 


FILUM BRAHIOPODA 


Sunt tentaculate fixate, exclusiv marine, cu aspect de moluscă bivalvă. 
Au corpul apărat de două valve inegale: una dorsală, mai mică şi mai plană, alta 
ventrală, mai mare şi mai bombată; acestea pot fi unite printr-o tatana 
(Ecardina) sau cu ajutorul unor muşchi. Fixarea de substrat se asigură cu 
ajutorul unui peduncul. Între cele două valve se află corpul moale, prevăzut cu 
două rasfrangeri ale peretelui corpului (una ventrală, cealaltă dorsală), iar in 
interior închid un spațiu — cavitatea paleală, în care se găsesc două braţe 
prevăzute cu tentacule ciliate (lofoforul). 

Au dimensiuni al corpului între 5 mm şi 8 cm, dar formele extincte 
(99% din brahiopodele înregistrate) se pare că puteau depăşi 38 cm. 

În schemele mai vechi de clasificare, brahiopodele erau divizate în două 
subclase (clase, după alti autori): Ecardina (Inarticulata) şi Testicardina 
(Articulata). În ultimii ani, analiza morfologică a formelor fosile şi actuale, 
coroborată cu studii genetice, a condus la modificări taxonomice. 

Williams şi colab. (2000) împart acest filum în trei subfilumuri 


(Linguliformea, Craniformea, Rhynchonelliformea), opt clase şi 26 ordine. La 

sfârşitul paleozoicului, diversitatea brahiopodelor a suferit un profund declin. 


Astfel, numai cinci ordine din trei clase au reprezentanți actuali. 


FILUM BRYOZOA (ECTOPROCTA) 


Este un grup de prostostomieni eucelomati, acvatici, coloniali, ramificati 
arborescent sau cu aspect crustos. Indivizii (zoizii) sunt formaţi dintr-o parte 
protectoare (zoecia) care adăposteşte polipidul (care poate degenera ca un corp 
brun). Coloniile au 1 până la mai multi cm diametru. Zoecia are un orificiu 
(zoecial) prin care polipidul poate ieşi, prevăzut cu un dispozitiv de închidere 
(opercul). În jurul orificiului bucal se află o coroană de tentacule, circulară sau 
în formă de potcoavă. Anusul se deschide în afara coroanei de tentacule. 

Sistemele circulator, respirator şi excretor lipsesc. Respirația este 
tegumentară. Se hrănesc cu alge şi particule organice. Sunt hermafrodite, 
majoritatea vivipare. Reproducerea asexuată se face prin înmugurire, sau prin 
statoblaste (muguri de rezistenţă la frig şi uscăciune). 

Ectoproctele au apărut în ordovian, având ca perioadă de maximă 
înflorire mezozoicul. În prezent se cunosc 8000 specii de briozoare, grupate în 


trei clase: Stenolaemata, Gymnolaemata şi Phylactolaemata. 

RAMURA DEUTEROSTOMIA 
FILUM ECHINODERMATA 


Cuprinde un grup exclusiv marin, format din circa 7000 de specii 
eucelomate, deuterostomiene. Sunt detritofage sau răpitoare, prezente în toate 
mările şi la toate adâncimile, din zona litorală până la peste 6000 m adâncime. 
Majoritatea se deplasează pe fundul apei, altele sunt fixate, iar o mică parte s-au 
adaptat la viaţa pelagică. În distribuţia echinodermelor, un rol important deţin 
temperatura, salinitatea şi curenţii, care participă la disemniarea larvelor. 

Echinodermele au simetrie primar bilaterală (stadiile larvare) şi 
secundar pentaradiară (juvenili, adulți). Dintre numeroasele caractere unice ale 
echinodermelor, poate cea mai remarcabilă este simetria radiară ce pare 
căpătată secundar de la strămoşul lor ancestral. Echinodermele sunt singurele 
animale care îşi încep existența cu simetrie bilaterală a larvei, care prin 
metamorfoză se transformă într-una radiar simetrică a adultului. Sunt animale 
unisegmentate neavând o regiune cefalică. Posedă mai degrabă un ax oral- 
aboral decât unul antero-posterior. 

Celomul este de origine enterocelica. Celomul larvar trimer, format din 
axocel, hidrocel şi somatocel devine la adult o cavitate spațioasă rezultată din 
somatocelul larvar. Tot din somatocel derivă sistemul perihemal şi gonocelul. 

Se caracterizează prin prezența constantă a unui schelet hipodermic 


calcaros (de origine mezodermică), cu structură şi constituție variabilă, de la 

clasă la clasă: ţepi rigizi, scheletici (de unde derivă şi numele încrengăturii), 
spiculi, plăci libere, plăci articulate sau sudate între ele etc. 

Scheletul ambulacrar este cel mai caracteristic şi particular dispozitiv 
intern apărut în evoluția animală şi este derivat din hidrocelul larvar stâng. 
Sistemul nervos regresat şi neganglionizat este format din ganglioni nervoşi 
intraepidermici. Există două sisteme nervoase corelate între ele, unul ectoneural 
şi altul hiponeural. Tubul digestiv primitiv şi tubular este adaptat la unele grupe 
la dispoziţia radiară prin emiterea de diverticule. Cu excepţia ofiuridelor, la care 
anusul lipseşte, tubul digestiv este complet. Gura nu derivă din blastopor, ci 
este o neoformatie, ceea ce denotă apartenența echonodermelor la grupul 
Deuterostomienilor. Atunci când există un aparat bucal acesta este de un tip 
special (lanterna lui Aristot). Sistemul circulator este reprezentat prin sisteme 
originale cu dispoziție radiară (sistemul hemal şi perihemal). Inima lipseşte. 
Adaptările respiratorii sunt diferite, fiecare grup incluzând dispozitive speciale: 
branhii tegumentare, organe arborescente, saci branhiali, suprafeţe respiratorii 
ale podiilor. Sistemul excretor lipseşte. Dioicia este aproape generală, iar 
gonadele şi gonoductele sunt simple. Fecundatia este în general externă. 
Dezvoltarea cu metamorfoză presupune un stadiu larvar numit dipleurulă, 
planctonică şi ciliată ce evoluează apoi în larve planctonice caracteristice 
fiecarei clase. 

Cele două subfilumuri majore ale echinodermelor sunt: mobilele 
Eleutherozoa (Asteroidea, Ophiuroidea, Echinoidea, Holothuroidea) şi sesilele 


Pelamtozoa (Crinoidea, Paracrinoidea). 

Clasa Asteroidea (1800 de specii, 7 ordine) cuprinde echinoderme 
primitive cunoscute popular sub denumirea de stele de mare. Au corpul în 
formă de stea, compus dintr-un disc central şi braţe; la baza lor, braţele se ating 
prin marginile laterale şi nu există o limită distinctă între disc şi acestea. La 
speciile din genul Heliaster numărul braţelor poate ajunge la 40. De la gură, 
situată în centrul feţei orale, pleacă şanţuri ambulacrare, pe faţa medio-ventrală 
a braţelor (fig. 62). Anusul (dacă există) se află în centrul feţei aborale. Placa 
madreporică este situată inter-radiar. Sunt animale carnivore. Stelele de mare 
deschid scoicile fixând pedunculii ambulacrari de valve, pe care le întind până 
când, în cele din urma, moluscul oboseşte. Dupa aceasta steaua îşi întoarce 
stomacul peste prada, digerand-o astfel în afara corpului. Curăţirea corpului se 
face cu ajutorul unor cleştişori (pedicelarii), care provin din transformarea unor 


spini de pe corp şi se găsesc în număr mare în jurul gurii. 


| sant ambulacrar 
madreporit 


anus gura 


Fig. 62. Faţa aborală (stânga) şi fata orală (dreapta) la stele de mare (adaptare dupa 
http://tolweb.org/Asteroidea, BIODIDAC) 

Clasa Ophiuroidea (1900 de specii, 2 ordine) include un grup de 
echinoderme strâns înrudite cu asteridele. Sunt cunoscute din silurianul 
superior, fiind astăzi printre cele mai numeroase echinoderme. Au corpul în 
formă de stea, dar braţele sunt înguste, cu aspectul unor cozi de şarpe, de unde 
şi denumirea populară de şerpi de mare. 

Bratele sunt delimitate strict în zona de legătură cu discul central, sunt 
foarte mobile şi au schelet solid. Faţa aborală este complet acoperită cu plăci 
scheletice şi spini. Anusul lipseşte, iar tubul digestiv şi glandele genitale nu 
pătrund în braţe, aşa cum se întâmplă la stelele de mare. Sistemul digestiv este 
asemănător asteroidelor; prada, dusă la gură (fig. 63) de braţe, este ruptă de 
maxilele calcare. Nu au placă madreporică. Se întâlnesc din mările reci până în 
zonele ecuatoriale, ajungând la adâncimi de sute de metri. 

Clasa Echinoidea (800 de specii, 2 subclase — Regularia şi Irregularia, 
13 ordine) este formată din echinoderme cu corpul globular, mai mult sau mai 
putin dorso-ventral la cei doi poli şi acoperit de un număr mare de ţepi, de unde 
şi denumirea populară de arici de mare. Nu au braţe. Scheletul rigid este alcătuit 
din plăci calcaroase juxtapuse şi fuzionate. Tepii sunt mobili şi piciorusele 
dispuse pe cele cinci zone ambulacrare mediane. Aricii de mare din subclasa 
Regularia (Echinus), au corpul globulos sau discoidal, gura fiind întotdeauna 
situată la polul aboral. 

Formele din subclasa Irregularia (Clypeaster) sunt mai mult sau mai 


putin turtite, iar orificiul anal migrează pe o latură a corpului şi chiar pe fata 


195 


orală; gura este excentric. Zonele ambulacrare sunt restrânse numai pe fata 
aborală, luând aspect petaloid. De aceea, simetria pentaradiară de la Regularia 


devine bilaterală la Irregularia. 


por podial 


plăci orale 


ES 
Ae, 


Oy 


placă orală 


Fig. 63. Morfologia feţei orale a unui ofiurid (după Hickman şi colab., 1997) 


Clasa Holothuroidea (600 de specii, 3 subclase, 6 ordine) cuprinde 
forme curioase, cunoscute sub denumirea de castraveți de mare. Au cea mai 
mare talie printre echinodermele actuale, corpul unor specii ajungând chiar şi la 
lm. 

Au o vechime mai mare decât a asteridelor, ofiuridelor şi echinidelor, 
datând din cambrian. Se caracterizează prin dispariţia scheletului calcaros, au 
corpul alungit, cu orificiile bucal şi anal deschizându-se anterior, respectiv 


posterior. La unele specii, în jurul orificiului bucal se găsesc tentacule 

ramificate, iar pe corp pot exista protuberante. Simetria radiară primară este 
alterată de simetria bilaterală. Holoturidele se deplasează pe fundul mărilor prin 
mişcări de târâre. 

Clasa Crinoidea (peste 600 de specii, o singură subclasă cu reprezentanți 
actuali — Articulata, cu două ordine) cuprinde echinoderme primitive cunoscute 
popular sub denumirea de crini de mare. 

Diversitatea şi apogeul l-au avut în paleozoic, în prezent fiind în declin. 
Au corpul în formă de caliciu, fixat în tot timpul vieții sau cel putin în perioada 
dezvoltării, cu ajutorul unui peduncul (suport) aboral. De pe marginea caliciului 
pornesc cinci braţe subțiri, ramificate dihotomic şi mobile; ele poartă pinule 
Gura şi anusul sunt plasate pe faţa superioară a caliciului. Scheletul este alcătuit 


din plăci calcare sudate între ele în caliciu şi articulate în braţe şi peduncul. 


FILUM HEMICHORDATA 


Reuneşte animale marine, cu corpul alcătuit din protosomă, cu celom 
impar, meso- şi metasomă cu celom par, stomocord endodermic (analog cu 
notocordul cordatelor prin structura vacuolară a celulelor sale), sistem nervos 
cu tendinţa de a se concentra dorsal, iar în regiunea posterioară şi un cordon 
ventral. Unele (Enteropneusta) sunt libere şi trăiesc pe fundul mâlos al mării 
(fig. 64), iar altele (Pterobranchia) trăiesc fixate. Hemichordatele nu sunt 
considerate cu adevarat cordate (le lipseşte un notocord veritabil), deşi sunt 


chiar foarte apropiate (prin prezența fantelor faringiene şi structura nervului 

colar). Unele studii evolutive bazate pe cercetarea ADN-ului sugerează ca 
hemichordatele ar fi mai apropiate de echinoderme decat de chordate. Această 
ipoteză este susținută şi de faptul că larvele unora din hemichordate seamănă 
foarte mult cu cele ale unor echinoderme. 

Pterobranchialele sunt foarte diferite de Enteropneusta; formează colonii 
în care indivizii sunt interconectati prin stoloni (fig. 65). Indivizii, sau zooizi, 
sunt deseori de dimensiuni submilimetrice. Trompa nu este alungită, ci în forma 
de scut. A doua diviziune a corpului poartă o pereche de tentacule branchiale, 
ce colectează particule mici din apă. Au o singură deschidere branchială. 
Aproape toate speciile de pterobranchiale trăiesc într-o reţea de tuburi, numită 
coenecium. Aceste tuburi sunt construite pe baza unei proteine de colagen, 
secretată de o glandă specială din trompă. 

Ceea ce este considerată acum a fi cea de-a treia clasă de 


hemiochordate, Graptolithina (sau graptolitii), are o istorie disputată. 


Fig. 64. Balanoglossus sp. 
(http://commons.wikimedia.org/wiki/File:Balanoglossus_Ol.png ) 


Fig. 65. Colonie de pterobranhiale 
(http://www.geo.edu.ro/~sedim/Stratigrafie/graptoliti %20ordov.html) 

Graptolitii sunt întâlniți ca fosile în rocile din ordovician şi silurian. 
Multe fosile de graptoliti aratau exact niste mici “fierastraie”. 

Spre deosebire de rudele lor pterobranhialele, care în mod tipic se 
încrustează pe roci sau cochilii, cei mai multi graptoliti se consideră a fi 


planctonici, plutind sau afundându-se încet prin apă. 


FILUM POGONOPHORA 


Pogonoforele (circa 100 de specii) constituie unul dintre grupele de 
animale descoperite cel mai recent, cu caractere aşa de particulare, încât 
apropierea lor mai strânsă de grupele de animale cunoscute întâmpină greutăți 
serioase. De aceea s-a creat pentru acest grup un filum aparte. Totuşi, o 
clasificare mai nouă încadrează aceste animale în familia Siboglidae, clasa 
Polychaeta, filum Annelida. De altfel, prima specie (Siboglinum caulleryi), 
descrisă de Caullery in 1914 (cit. de Fira şi Nastasescu, 1977), a fost introdusă 
între polichetele tubicole. Trăiesc in tuburi pe care şi le secretă singure. 
Populează regiunile abisale (până la 9000 m). În ceea ce priveşte răspândirea 
geografică, pogonoforele au fost găsite în număr mare în emisfera nordică, în 
părțile nordice ale Oceanului Pacific, în nordul Oceanului Atlantic şi în Oceanul 
Inghetat de Nord. 


Au dimensiuni cuprinse între 10-85 cm şi simetrie bilaterală. 

Complet lipsite de pigment, sunt translucide sau albicioase. Ca şi la 
unele oligochete, prin transparenţă se văd vasele de sânge roşii, precum şi unele 
organe în nuanțe diferite. 

Corpul pogonoforelor este alcătuit din trei regiuni succesive: protosoma, 
mezosoma şi metasoma. Aceasta din urmă care reprezintă cea mai mare parte a 
corpului şi este întotdeauna bine delimitată de mezosomă printr-un sant. 
Protosoma şi mezosoma sunt însă adesea contopite şi nu pot fi delimitate după 
aspectul exterior. Protosoma, segmentul cel mai scurt al corpului, are o 
prelungire dorsală anterioară numită lob cefalic şi un număr de tentacule variind 
între 1 şi 223. Tentaculele sunt prevăzute pe una din feţele lor cu numeroase 
prelungiri lungi şi foarte subțiri, numite pinule. Când sunt mai multe, 
tentaculele sunt dispuse ordonat unele lângă altele, în cerc sau în spirală, luând 
la exterior aspectul de barbă. Fiind lipsite de tub digestiv, se hrănesc cu 
microorganisme colectate de tentacule şi digerate în zona pinulelor, de unde 
hrana este absorbită. Respirația se face tot prin tentacule. Sistemul circulator 
este dezvoltat şi de tip închis. Mezosoma are pe suprafața sa numai două creste 
ventrale, dispuse oblic în aşa fel încât formează un V cu unghiul posterior. 
Metasoma, foarte lungă în raport cu celelalte părți ale corpului, are pe suprafața 
sa numeroase organe de fixare şi de locomotie, unele sub formă de papile, care 
sunt numeroase în jumătatea proximală a metasomei. Pe aceasta se găsesc şi 
orificiile genitale: la mascul în strânsă apropiere de mezosomă, iar la femelă 


cam pe la jumătatea metasomei. Sexele sunt separate. 

FILUM CHAETOGNATHA 


Cuprinde deuterostomieni cu simetrie bilaterală, cu celom trimer. Sunt 
animale mici, de 2 mm-12 cm lungime, cu aspect pisciform, prevăzute în 
regiunea bucală cu peri sau cârlige chitinoase, care le servesc drept fălci pentru 
apucarea hranei. De aici, denumirea de Chaetognatha, care s-a dat acestui grup. 
Există circa 120 specii actuale, ce aparțin la 20 de genuri, dintre care cităm pe 
Sagitta, Eukrohnia, Spadella. Corpul, aproximativ cilindric este împărțit în trei 
regiuni: cap, trunchi şi coadă. 

Capul (fig. 66) este mai umflat decât regiunea vecină a trunchiului, 
având o formă rotundă şi protejat de un pliu al tegumentului, ca un fel de guler 
larg, numit capă cefalică. Subterminal, pe faţa ventrală se găseşte gura, 
înarmată de o parte şi de alta cu câte o falcă prevăzută cu peri sau cârlige 
chitinoase. Capul are pe fata dorsală doi oceli. Trunchiul este lung, cilindric sau 
fuziform, constituind partea cea mai mare a corpului. La limita posterioară a 
trunchiului se găseşte orificiul anal. Coada este partea din corp care se 
prelungeşte în urma orificiului anal, subtiindu-se treptat; extremitatea ei este 
înconjurată de o înotătoare codală. Toate înotătoarele sunt susținute de raze. 
Corpul este transparent ca sticla. Nu au sistem circulator, respirator şi excretor. 
Sunt hermafrodite. ecundatia este încrucişată (Spadella) sau există 
autofecundatie (Sagitta), ceea ce aminteşte de spongieri. 

Chetognatele sunt animale planctonice foarte agile, înotând cu mare 


iuteala prin mişcările corpului şi cu ajutorul înotătoarelor, din care cauză se şi 

numesc „săgeți de mare”. Sunt răpitoare, hrănindu-se cu nevertebrate 
planctonice, în special crustacee. Uneori atacă şi mici peştişori. Trăiesc în toate 
mările temperate şi reci, cu mici excepții şi adesea sunt în cantități aşa de mari, 


încât constituie o parte importantă a hranei peştilor şi a balenelor. 


Fig. 66. Cap de Sagitta sp. 
(http://pharyngula.org/images/chaetognathhead.jpg) 


REZUMAT 


Eucelomatele sunt acele metazoare la care celomul prezinta pereti 
proprii: o foita parietală, somatopleura, şi una viscerala, splanchnopleura; 
includ o mare diversitate de _ triploblastice (protostomieni dar şi 
deuterostomieni), grupate in filumurile: Mollusca, Sipunculida, Echiurida, 
Anelida, Onychophora, Tardigrada, Pentastomida, Arthropoda, Tentaculata, 
Echinodermata, Chaetognata, Pogonophora. Capitolul 5 reuneste categorii de 
organisme foarte variate (de la binecunoscutele râme până la interesantele 
tardigrade). O pondere însemnată ocupă artropodele, cea mai mare unitate 
sistematică a regnului animal. Acestea cuprind chelicerate, crustacee inferioare 


$i superioare, miriapode, insecte. Echinodermele, deuterostomieni cu simetrie 

pentaradiară, prezintă caracteristici originale fata de alte vieţuitoare, care le fac 


unice în rândul nevertebratelor. 


ÎNTREBĂRI 

1. Descrieti organizarea moluscului primitiv! 

2. Care sunt straturile care intra in compozitia cochiliei la gasteropode? 

3. Dati exemple de adaptari la hranire in cadrul claselor de moluste! 

4. Ce asemănări se pot stabili între filumurile Annelida şi Arthropoda? 

5. De ce sunt artropodele un grup de succes? 

6. Prin ce caractere echinodermele isi dovedesc unicitatea în lumea 


nevertebratelor? 

